INSTITUTUL ECONOMIC ROMÂNESC 
CERCETĂRI ȘI MATERIAL DOCUMENTAR PRIVITOR LA 
ISTORIA ECONOMICĂ A ROMÂNIEI 

IV 





N. IORGA 


ISTORIA COMERȚULUI 


cu 


ORIENTUL 


TRADUCERE DIN LIMBA FRANCEZĂ 
DE 


GHERON NETTA 





„CARTEA ROMÂNEASCĂ“ BUCUREŞTI 


L_ [95349 j 


INSTITUTUL ECONOMIC ROMÂNESC 
CERCETĂRI ȘI MATERIAL DOCUMENTAR PRIVITOR LA 
ISTORIA ECONOMICĂ A ROMÂNIEI 

IV 


N. IORGA 


ISTORIA COMERȚULUI 


CU 


ORIENTUL 


ÎRADLICERE DIN LIMBA FRANCEZĂ 
DE 


GHERON NETTA 







AT AY 
Vo 
NAN 
= 







SIINA 
RARR 


„CARTEA ROMÂNEASCĂ", BUCUREŞFI 
1939 


Paginile care urmează, în bună traducere a învățatului 
„nieu coleg de la Academia de Comerţ represintă, supt forma 
unor conferințe la Universitatea din Paris, una din încer- 
cările mele fără răsunet de a căuta în istoria lumei alte le- 
gături decât cele de până acum. 

In ele se află câteva idei la care fin; ele wau fost înfă- 
țişate de mine nicăiri în aceleaşi proporții. 

Ascultătorii cursurilor noastre, mai ales aceia pe cari am 
încercat să-i deprind cu sintesele istorice ar putea trage un 
oarecare profit din ele. Nu pot spera că ar putea, în mij- 
locul indeferenţii pentru gândire care prinde lumea întreagă, 
găsi mai mulți cetitori decât forma francesă însăşi. 

La capătul unei lungi şi grele activităţi, generația mea mân- 
tuie afară de cei cari se prind bucuros de tot ce scînteie nou, 
cu un sentiment dureros al inutilității sforfărilor sale. 

Mai tânărul mieu coleg să-mi îngăduie a da şi aici, în 
prefața pe care a dorit-o, expresia acestui sentiment. 


N. Iorga 


A. EVUL MEDIU 


CAPITOLUL I 


“COMERȚUL ÎN ORIENT ÎN TIMPUL MARILOR 
INVAZIUNI BARBARE 


Gândul meu este acela de a căuta în desvoltarea comer- 
-tului elemente de istorie universală, de a găsi încă un punct 
«de razim pentru a putea fixa liniile generale ale istoriei 
universale în timpul Evului Mediu. 

Comerţul, e bine să o spunem, este nu numai un 
schimb de produse, dar în același timp şi un schimb de 
“cunoștințe, un fel de a uni între ele diferite naţiuni. 

Istoria comerțului, ca și istoria literară, ca şi istoria idei- 
dor, poate să ne dea puncte de sprijin de o foarte mare im- 
portanță în istoria universală. Dar paginile care urmează 
privesc comerţul și dintr'un alt punct de vedere. In Evul 
Mediu nu se poate studia desvoltarea comercială fără a nu 
“se atinge chestiuni care propriu zis nu aparţin subiectului, 
„dar care privite din punct de vedere comercial desvăluesc 
anumite secrete ale mişcărei popoarelor şi ale schimbărei 
frontierelor, ce nu s'ar putea găsi pe altă cale. 

In primul rând trebue să cercetăm invaziunea barbari- 
lor, să-i arătăm adevăratul caracter care corespunde fără 
îndoială mărturisirei izvoarelor, dar care corespunde în 
„același timp și cu altceva. Nimic nu este mai important 
decât cuvântul scris al acelora cari au trăit evenimentele, 
«cari au fost martorii, dar mai e un lucru în afară de acesta : 
-este geografia care nu se schimbă. Ea indică liniile generale 
ale oricărei mișcări economice, ale oricărei mișcări psiholo- 
gice care provoacă și însoțește mișcările economice. 


Să amintim deocamdată în acest prim capitol părerea 
primită pentru a încerca apoi să vedem pentruce această 
părere ar putea să fie înlocuită printr'o alta. 


Se spune că a existat un comerţ pe uscat foarte impor- 
tant între regiunile Centrului şi Occidentului Europei cu 
Orientul. Către secolul al IV-lea acest comerţ îmbogăţise 
provincii întregi, înlesnise desvoltarea naţiunilor care par- 
ticipau la el şi deodată, într'un anumit moment din acest 
secol al IV-lea, către 370, au intervenit evenimente care 
i-au împiedicat continuarea, ba chiar l-au distrus. In lumea 
civilizată s'a produs atunci un haos şi printre ruinele pro- 
vocate de această învălmăşeală de mai multe zeci de ani 
se găsea şi ruina complectă a comerţului. 

. Barbarii ar fi venit în mase mari, s'ar fi năpustit asupra 
provinciilor bogate ale Imperiului Roman; drumurile mari 
de comerț ar fi fost întrerupte ; regiuni, care jucaseră un rol 
important în desvoltarea vechei civilizaţiuni sau care fu- 
seseră adânc atinse de această desvoltare, ar fi fost devas- 
tate. Se găsesc ce e drept texte pentru sprijinirea părerilor 
acestora, dar se pot admite şi exagerări în literatura isto- 
rică a secolului al IV-lea ca în orice document literar; 
există un fel de a presenta faptele care poate să le schimbe 
puţin. Dar, pe baza acestor mărturisiri de isvoare reale, 
autentice, contemporane, s'a decretat existența unei mari 
lacune între comerţul înfloritor al antichităţii continen- 
tale şi maritime şi între o altă epocă, pentru care se coboară 
până în secolul al X-lea sau al XI-lea, pentru a face onoare 
republicilor italiene de a fi înviat comerţul lovit de 
moarte prin invaziunea Hunilor şi prin fenomenele de mi- 
graţiune pe care ea le-a provocat. 

Teoria cataclismului provocat de invaziunea barbarilor 
este în legătură cu aceea a rezultatelor extraordinare pe 
care le-ar fi avut această invaziune pentru desvoltarea uma- 
nității, cu profitul moral pe care ştiinţa germană îl atribue 
năvălitorilor. 

In anumite regiuni şi în anumite domenii se admite o 
schimbare totală datorită iniţiativei naţiunilor năvălitoare : 
Germanii de orice categorie, de orice origine, printre cari 
vom vedea în curând că se găsesc şi unii cari nu sunt Ger- 
mani decât cu numele, după cum sunt şi Huni cari nu 
sunt Huni decât după nume, aduc o civilizaţiune tânără 
lumei conrupte, lumei îmbătrânite de o civilizaţiune goală, 
lumei care nu ar fi fost în stare să-și urmeze desvoltarea, 
fiind atacată în principiile ei înseşi, aduc o altă civilizaţiune 
ale cărei principii vor trăi până în timpul nostru. 

Este adevărat că teoria aceasta a fost atacată de Fustel 


de Coulanges t) cu talentul pe care îl ştim şi cu logica de fier 
care caracterizează gândirea sa. 

Este imposibil de a presenta într'un mod mai complect 
actele unui proces istoric, de a avea o vedere generală mai 
bună, după ce s'au atacat cu energie păreri, care deşi erau 
vechi, nu mai erau solide. 

Sarcina mea asupra multor puncte de vedere esenţiale 
este deci mult uşurată. 

In afară de aceste consideraţiuni, dacă nu ar fi fost decât 
continuitatea în Peninsula Balcanică a vechilor orașe cu ve- 
chile lor nume, acesta încă ar fi un argument contra teoriei 
fugii generale și a rezultatelor ruinătoare provocate de 
invaziunea Hunilor. 

Orașele există până astă-zi și cea mai mare parte păs- 
trează numele lor vechi. Să ne gândim că Dalmația a fost 
atacată de două serii de barbari, dintre cari ultimii nu au 
fost mai buni decât cei dintâi în ceeace privește proce- 
deele. Se vorbește mereu de Slavul sentimental, visând 
pe țărmurile fluviilor. Este exagerat :barbarul fără dis- 
tincţie de rasă era acelaşi, nici prea rău şi nici atât 
de bun cât şi l-ar putea cineva imagina. Nici unul nici 
celalalt nu era atât de crud, nici atât de mărinimos, 
în stare să cruţe pe învinşi. Dalmația a fost străbă- 
tută deci pe rând de către Goţii lui Teodoric înainte 
de a trece în Italia, şi de a se stabili acolo, apoi de inva- 
ziunea slavă a secolelor VI și VII, care a dobândit ora- 
şele şi le-a transformat complect. Insă trebue să ne în- 
chipuim că între trecerea Goţilor lui Teodoric şi între 
aşezarea Slavilor au mai existat şi atacurile altor barbari 
din acea parte. Ei nu puteau să piardă din vedere regiuni 
așa de bogate și orașe a căror bună stare trebuiau să atragă 
privirile lor nesăţioase. Cu toate acestea coasta Adriaticei 
dalmatine păstrează în mare parte vechia sa înfăţişare : 
Jader din antichitate este Zara de azi; Tragurium trăeşte 
în Trau; dacă Epidaurul nu mai există decât în amintirile 
cetăţei Captat de lângă Ragusa, Rizanum se numeşte încă 
Rizano. Palatul lui Dioclețian este amintit sub numele de' 
Spalato. 

Intreagă regiunea a păstrat deci numele ei vechi, numele 
ei grecești, ba chiar numele pe cari le-au dat vechii Diri. 


1, Histoire des institutions politiques de l'ancienne France, l'invasion 
germanique et la fin de l'Empire, 3-e édition, Paris 1911. 


Dar nu e numai aceasta. Fără a avea pretenţia de a face 
bună filologie, şi fără a avea curajul de a face una rea, se 
poate spune că singurul fapt al păstrării cuvintelor latine 
pentru negoţ în istoria Peninsulei Balcanice, arată că ne- 
goţul a fost practicat fără nici-o întrerupere. 

Au fost două limbi romane în Balcani; o limbă romană 
dalmatină, care a dispărut de câte-va decenii de ani, și 
o limbă romană dunăreană și carpatină, care este limba 
românească. In aceasta din urmă vânzătorul de mărfuri 
se numește încă negustor, adică „negociator”; dacă ter- 
menul de comerț este un neologism, el a fost de prisos adăo- 
gat la celalalt de negoj (negocium). Câștigul, lucrum, a de- 
venit în românește lucru. Mai este ceva din vechiul voca- 
bular ce se întrebuințează de lumea romană pentru măsuri. 
Stofa, pânza se măsura cu cubitus; Românii au cotul, care 
derivă din acela, iară în ceia ce priveşte părțile, rup 
vine de la ,„,rompere”. In sfârşit mai este:şi un al treilea 
argument care nu ar putea să permită primirea ipotezei 
cataclismului general provocat de invaziuni. Iată-l. 

S'au făcut, mai mult întâmplător cercetări deacurme- 
zișul Peninsulei Balcanice şi pe tot teritoriul român pentru 
găsirea de monezi. Rezultatele la care s'a ajuns au fost 
acestea : s'au găsit monezi aparţinând aproape tuturor îm- 

Xraţilor romani şi multor împărați bizantini. Unele monezi 
ipsesc, dar seria de monezi a împăraţilor romani şi chiar 
bizantini nu presintă lipsuri prea importante. Aceasta în- 
semnează că în regiunile menţionate comerțul a persistat 
în tot timpul Evului Mediu. 

Prin urmare, păstrarea perfectă a localităţilor din Dal- 
maţia, de altfel cu numele lor vechi, păstrarea, cel puţin în: 
parte, a terminologiei, a comorilor monetare arătând o 
circulaţiune neîntreruptă a banului şi călătorii periodice 
ale negustorilor, neîmpiedecaţi niciodată de cataclism, 
toate acestea constituesc un argument. 

Şi lucrul se explică fără greutate, Rezultatul năvălirei 
barbare a fost stabilirea unui Stat întins atingând de o 
parte Asia Centrală şi de cealaltă, spre Nord-Vest, Alpii 
Elveţiei actuale. Acestea sunt fără îndoială condițiuni po- 
litice cari îngădue desvoltarea comerțului. Iar, în ceeace: 
priveşte procedeele, am spus-o, procedeele lui Attila nu 
erau prea blânde și lucrul acesta se resimţi; însă mă 
întreb dacă Evul Mediu presintă, în regiuni mai ferite de 
catastrofe, supuse unor naţiuni cu dispoziţiuni sufleteştă 


8 


-mai îngăduitoare vieţii aproapelui, scene mai înviorătoare 
de cât acelea cari au întovărăşit învaziunea, și mai presus 
de toate stăpânirea lui Attila. 


Pentru a intra chiar în subiect voiu arăta că din această, 
epocă posedăm un izvor contemporan. Este cineva care a 
văzut ceia ce s'a petrecut în acel timp : Ammian Marcellin. 
El a fost în Siria, în Mesopotamia și pe Dunăre, şi în odves- 
tirea acestui soldat, care nu avea numai pretenţiunea de a 
face memorii, ci de a introduce aceste amintiri într'o 
expunere generală a istoriei vechi, sunt lucruri văzute şi 
răsvăzute. Chiar în domeniul invaziunei Hunilor însişi, se 
poate pune întrebarea dacă tabloul său celebru privitor la 
năvălirea barbarilor corespunde realităţei, și dacă nu sunt 
aici lucruri luate de aiurea, din izvoare mult mai vechi, 
chiar din Herodot, ca descrierea sa despre îngrozitorii: 
barbari. 

Dar în sfârşit, avem un izvor contemporan, şi acest izvor 
ne arată aparițiunea Hunilor, desordinea produsă mai în- 
tâi în partea de răsărit a lumei prin năvălirea Goţilor, a 
Ostrogoţilor şi apoi a Vizigoţilor, fixaţi în Tracia, trata- 
tivele dintre Germanii ameninţaţi de invazia noilor bar- 
bari uralo-altaici, şi Romani, resultatul trecerei Dunărei 
şi aşezarea germanică în prinsă, Expunerea în totalul 
ei face o impresie foarte bună. 

Să privim însă mai de aproape amănuntele pentru a 
le interpreta, adică pentru a le reduce şi a le îndrepta.. 
Hunii vin din fundul Asiei; Hunii aceștia negri, în deose-— 
bire de Hunii albi, — „alb” şi „„negru” arătau punctele: 
cardinale —, vin din regiunea Altailor în provincia Nipru- 
lui, pe un teritoriu ocupat de Ostrogoţi. Ei împing pe Os- 
trogoţi către Nistru şi către Prut. Rezistenţa era slabă în. 
această parte. Și în sfârşit învinşii merg să ceară refugiu 
pe teritoriul Imperiului de Răsărit. Ei sunt primiţi. Apoi, 
nemulţumiţi de felul cum sunt trataţi de ofiţerii împără- 
teşti, ei se revoltă ; ei se luptă la Adrianopole cu împăratul 
Valens, care este omorât. Timp de câţi-va ani în peninsulă 
domnește anarhia provocată de aşezarea acestor barbari. 

Concluziunea este că ei au distrus în întregime activi- 
tatea comercială din aceste regiuni? Ammian Marcellin nu 
pe-o spune. Pe aceste meleaguri totuşi se păstrează până 
în secolul al VII-lea linia de orașe de pe ţărmul drept al 
Dunărei. Se găseşte, plecând de la Vidin-Bononia, de la 

Palanca-Ratiaria şi până la Durostorum (Dârstor în ro- 
mâneşte şi tot așa şi în bulgăreşte), până la Tomi, așe-" 
zat în locul Constanţei de astă-zi, întreaga linie de oraşe 
comerciale care s'au păstrat într'un mod destul de mulţu- 
mitor. Işi poate oricine închipui că cetăţenii lor ar fi părăsit 
zidurile dacă nu ar mai fi avut putinţa de a face un anu- 
mit comerţ, pentrucă ei nu se puteau hrăni numai din 
munca oamenilor de la ţară din locurile învecinate. Abia 
se trecea peste teritoriul unuia din aceste oraşe care se înşirau 
foarte des pe ţărmul drept al Dunărei pentru a întra în teri- 
toriul altuia. Toate aceste orașe trebuiau să se hrănească 
pia comerţ (Novae, Akys, Zaldapa, etc.). Şi cronicile 

izantine din secolul al VII-lea, din epoca împăratului 
Mauriciu, ni le arată la fel, şi tot aşa erau în epoca Avarilor. 

Aceşti barbari, mult mai de temut şi mult mai cruzi decât 
Hunii, străbat de fapt regiunea aceasta și iau în stăpânire 
orașele. Ei cer preţuri de răscumpărare şi ca atare existenţa 
oraşelor pe ţărmul drept al Dunărei continuă. Deasemenea 
mai este şi un alt fapt carea fost neglijat până în ultimii 
ani, şi anume că prezenţa de oraşe pe ţărmul drept al Dună- 
rei, nu presupune neexistența altor orașe pe ţărmul 
stâng. Avem o parte din numele vechi, până la o anumită 
dată, de pe ţărmul care a devenit mai târziu românesc. 
In același timp, nu există îndoială că Dunărea nu a fost 
niciodată un fluviu părăsit. 

Sunt panegirişti din secolul al IV-lea cari îl descriu spu- 
nând că fluviul curge între ţărmuri acoperite de oraşe şi 
de castele cu garnizoane bine întreţinute. 

Drumul acesta mare de comerţ n'a fost lăsat niciodată 
în mâna barbarilor, cari war fi ştiut ce face cu el. Nu 
am avut deci o Dunăre gotică, după cum nu am avut nici 
o Dunăre hunică sau mai târziu o Dunăre care să aparţie 
Avarilor, Slavilor sau Bulgarilor către finele secolului al 
VII-lea, când s'a format Statul bulgar în peninsula Bal- 
canilor. 

Mai departe, Goţii sunt închipuiţi ca formând o armată, 
iar armata aceasta că ar fi aparţinut unui Stat. Că Statul ar 
fi avut un rege şi că exista un antagonism între lumea 
gotică, organizată într'o astfel de regalitate şi ocupând un 
teritoriu delimitat, având interese economice proprii, şi între 
celălalt teritoriu, al țărmului drept, aparţinând împăratului, 
având o altă organizaţiune şi alte tendinţe economice. 
Că ar fi existat un conflict între aceste două lumi, iar lumea 

romană, în neputinţă de a se apăra, s'ar fi prăpădit în aceste 
regiuni, cu urmările de ruinare pe care le-am arătat. i 

Insă între lumea germanică neorganizată încă şi între 
lumea veche a existat, la un moment dat din antichitate, 
o lume mijlocie, o lume care participa la civilizațiunea 
veche, dar nu o poseda în aceleaşi proporţiuni ca provin- 
ciile aparținând Imperiului. 

Unul din aceste State, care se găseşte la baza unei mari 
părți a desvoltărei relaţiunilor franceze, este lumea galică. 
Şi de cealaltă parte, la Dunăre, exista o altă lume barbară, 
căreia D-l Jullian îi dă un loc important în capitolele fru- 
moasei sale lucrări „Istoria Galiei”, dar care nu a fost încă 
introdusă în consideraţiunile generale privitoare la anti- 
chitate. Aceasta este lumea dacică, al cărei regat poate să 
fie pus alături de acea colectivitate de cetăţi galice cu o 
importanţă în istoria veche care nu poate să fie suficient 
subliniată. 

Misiunea Galiei de o parte şi a Daciei de alta era,pentru a 
spune astfel, aceia de a filtra lumea germanică, de a opri 
barbaria, de a o face să între în acele forme intermediare, 
pentru ca apoi, după ce se va fi transformat, să poată par- 
ticipa la mișcarea generală a civilizaţiei vechi. 

esar a făcut să dispară posibilităţile de viitor ale Galiei ; 
“Traian a făcut să dispară posibilităţile de viitor ale Daciei. 
Atunci în spatele Daciei, distrusă, romanizată până la un 
punct, — pentrucă romanizarea este mai veche decât 
Traian, tocmai pentrucă ea este mai fundamentală și are 
un caracter popular care este mult mai vechi decât epoca 
lui Traian, — a trebuit să se producă o împingere a ma- 
selor până atunci reţinute. 

Lumea barbară a încercat să se organiseze și în alta din 
aceste forme intermediare între civilizația romană şi între 
harbarie. Astfel a fost şi regatul lui Marbod în Boemia. 

După dispariţia acestei de a doua citadele intermediare, 
wau mai fost la Germani formaţiuni regale în adevăratul în- 
ţeles al cuvântului!). Adică, Germanii nu puteau prin ei însăşi 
să creeze ceia ce alte rase, sau alte elemente amestecate, 
au avut putinţa să dea în Carpaţi sau în munţii Boemiei. 

Goţi se găsesc timp îndelungat în regiunile carpatice, 
la Dunăre, însă ei formează bande militare. Nu există un 
singur neam got şi n'a existat niciodată un Stat got. 

1. Cf. Ammian Marcellin, XXXI, 2: „auguntur autem nulla severi- 
tate regali, sed tumultuaria optimatum ductu contenti”. 

Regele Hermanric, apărătorul Nistrului contra Hunilor, 
aparţine în mare parte legendei transmisă de Iordanes; 
puterea sa nu represintă o regalitate serioasă și reală. 

Existau elemente gotice care participau la viața militară. 
a imperiului, dar mai erau şi alte elemente care nu partici- 
pau, care alergau pe toate drumurile şi se îmbogăţiau din 
îndeletnicirea, obișnuită de asemenea și la alți Germani, 
de a prăda pe negustori. 

Cei cari trecuseră Dunărea în secolul al IV-lea, ei însăşi 
nu constituesc masa principală a Goţilor, ei nu sunt decât 
o mică parte din aceia. Partea cea mai mare rămăsese sub; 
dominaţiunea hună. Iar, în ceeace privește pe Ostrogoţi, 
ei au trecut mai târziu în Peninsula Balcanică, cu prede- 
cesorii lui Teodoric, cari s'au aşezat la Novae, iar „Statul” 
lui Teodoric trebue să ni-l închipuim ca având ambele 
ţărmuri ale Dunărei. Elementele silite să părăsească ve- 
chile lor teritorii, ca şi acestea, nu veneau ca elemente dis- 
trugătoare : ele se ofereau ca soldați Imperiului și numai 
faptul că au fost rău primite de Imperiu a produs revoltele. 

Sub „,dominaţiune””, sau în vecinătatea lor simplă, ora- 
şele de pe țărmul drept al Dunărei păstrează târgurile lor 
periodice și care au durat, cea mai mare parte a Evului Mediu, 
tot așa ca şi astă-zi când țărmul stâng al Dunărei 1) prezintă, 
sub raportul economic, o civilizațiune mai înaintată, iar 
locuitorii Bulgariei vin la bâlciurile orașelor de pe Dunărea 
românească, la Calafat, la Giurgiu sau aiurea. 

Piaţa, târgul, era botezată cu numele unei sărbători, fiindcă 
zilele de sărbătoare erau alese pentru schimbul de mărfuri, 
şi cuvântul paneghir a rămas în chiar limba populară 2). 
Acesta este „,panair”-ul Dobrogei de astăzi, şi pana- 
ghiuriștea bulgară reprezintă locul unde a fost un,,panair”. 

Paneghir apare, de altfel, şi în mărturia, foarte in- 
teresantă, a lui Priscus, secretarul ambasadei bizantine, 
ca să întrebuinţăm un termen din timpurile de azi, secretarul 
care însoţia pe trimişii împăratului dela Constantinopol 
la Curtea lui Attila. Este vorba de Hunii cari năvăliseră în- 
trun oraș dela frontieră în timpurile paneghirului; ei 
prind o parte din clienţii târgului, iau mărfurile și duc în 
robie pe negustori 3). Aşa dar, după năvălirea din ultimul 


1. Asupra cărora vezi articolul meu privind ,„,Romaniae''-le în „Revue: 
belge d'histoire et de philologie”, II. 

2. Vezi Priscus, p. 168. 

3. Ibid, p. 140. 


I2 


șfert al secolului al IV-lea nu era nimic care să nu fi existat şi 
mai înainte. 

Pe această linie a Dunării în interior se găsiau soldaţi 
de-ai Imperiului, se găsiau şi bande de jăfuitori, cari aveaw 
chiar un nume deosebit, în Noricum erau botezați „scă-— 
mari” cuvânt luat din chiar limbagiul locuitorilor după 
cum mărturiseşte biograful Sfântului Severin 1). Dar mai 
exista şi o populaţiune liniștită care întreținea legături 
negustoreşti ca şi altădată. 

Posedăm o dovadă documentară că spre sfârşitul seco- 
lului al V-lea situaţiunea în regiunea vecină părții dună-: 
rene de care ne ocupăm, era aceeaşi ca şi mai înainte. 

Aceasta este viața unui sfânt de o importanţă cu totuk 
excepțională, contemporană nu în înţelesul cel mai precis 
al cuvântului, dar descrisă de cineva care a cunoscut pe 
sfânt şi care a cerut mărturia persoanelor din jurul lui, 
persoane cari luaseră parte la activitatea lui şi văzuseră 
miracolele săvârșite de rugăciunile lui, între altele acela de 
a fi oprit revărsarea Dunării. 

Viaţa Sfântului Severin a fost scrisă de Eugippius, de pe: 
timpul împăratului Anastasie: Theodoric se afla atunci 
în Italia pentrucă autorul aminteşte epoca în care regele 
got se găsea încă la Novae?). 

Sfântul primise pe Odoacru pe când, tânăr, el pornise- 
pe drumul spre Italia, și îi prezisese un mare viitor. 

In acest izvor se vede o regiune acoperită în întregime 
cu orașe, castele şi sate. Era o populaţiune?) care se ocupa 
cu agricultura, fiind câmpuri stăpânite de locuitorii înșiși. 
Erau și barbari păzitori ai orașelor, dar soldați slabi, 
pentrucă, îndată ce apăreau alţii, ei cereau voe să plece de 
la Romanii pe cari trebuiau să-i păzească. (Este vorba de: 
popoare romane, nu de Romani din Imperiu.) Li se deschid 
porţile, şi păzitorii pleacă pentru a găsi pe inamicii de cari 
ei se tem poate şi de aceea și ei întră în banda care trece“). 

In afară de agricultură se constată şi o industrie în 
aceste orașe din mijlocul barbarilor. Barbarii se ocupau cw 
prelucrarea artistică a metalelor : „aurifices barbari” sunt. 


1. Latrones quos vulgus scamaras appellabat: Vita S. Severini, p. 14. 

2. Apud Theodoricum regem qui tunc apud Novas civitatem provin- 
ciae Moesiae morabatur: ed, Mommsen, p. 49. 

3, Ibid., p. 35 Cf. „omnis populus”, p. 36. 

4. Įbid., pp. 13, 19—20, „praedones barbari”; p. 14. „Turba latro- 
cinantium barbarorum”; p. 17. „Barbari, cum ad Italiam pergerent, 
promerende benedictionis ad eum intuitu deverterunt” (p. 18). 

eţinuţi cu scopul dea lucra ornamente pentru reget). Ei 
trăiau închişi, sub chee, şi nu doriau altceva mai bun decât 
o invaziune, sau ceva asămănător, pentru a putea scăpa 
„de acest regim de muncă silnică. 

Dunărea era vie în aceste regiuni). Incărcături, vase, 
străbat mereu fluviul şi, într'un anumit moment, când foa- 
metea bântuia într'unul din oraşe, se spune că ea e cau- 
zzată de faptul întârzierii vaselor care trebuiau să vie din 
părţile Innului. Şi, cum ţara înfometată cere ajutorul divin, 
ghiaţa care închidea râul dispare, iar proviziile vin în 
această parte a râului, din Italia 3). 

In provincia Noricum, în secolul al V-lea, în mijlocul 
haosului, când nimic nu era încă orânduit, existau târguri 
foarte cercetate $). Atunci nu mai era imperiu şi nici rege 
în stare să domine peste ceilalți; erau de o parte Goţii, de 
«cealaltă bandele germane, bandele turingiene care nu se 
înțelegeau între ele. Dealungul provinciei, o mişcare 
neîntreruptă de mici grupe de barbari prădători. Ar fi prea 
mult să se spue că toate acestea nu stinghereau mişcarea 
produselor, totuşi se putea trăi, şi comerţul putea să se 
păstreze. Şi iată chiar dovezi: 

Intr'un anumit moment negustorii adresează Sfântului 
„Severin o rugăminte pentru a mijloci pe lângă regele bar- 
ibar ca să li se îngăduiască continuarea comerțului lor. In 
acel timp pentru Sfântul Severin comerţul nu era lucrul 
„cel mai de seamă, şi, cum el simţea nevoia unei pedepse 
pentru o populaţiune nesupusă învățăturilor bisericei, el 
ace negustorilor următoarea morală : Pentruce să vă în- 
=cărcaţi de privilegii comerciale, pentrucă mâine aici ca şi 
„aiurea va dispărea viaţa cetăţii şi ca atare, din lipsă de negoţ, 
nu va mai fi nevoe nici de negustor ê). 

Lucrul acesta este posibil din cauza „„pactului” local cu 
regele barbar vecin, al cărui ,„,supus” era în condițiuni bine 
definite €). 

Să punem împreună acum aceste două fapte: Dunărea 
;secolului al IV-lea, după Huni; Noricum de la sfârşitul 
:secolului al V-lea pe când Odoacru comanda în Italia, unde 





. Ibid., pp. 19—20. 
. Ibid., p. 33. 
. Ibid., pp. 10, 32. 
. Ibid., p. 20. 
Ibid., p. 32. 
Ibid., PP. 28, 47. 

el este bătut în marea sa luptă de către Teodoric. Aceasta: 
este o situaţiune asemănătoare aceleia care se regăseşte 
în cronica bizantină a lui Malchus, pentru Dalmația, cu 
drumul ei mare de la Durazzo la Constantinopol, umblat. 
încă, având toate hanurile şi toate locurile de popas și mij- 
loacele militare necesare. Când Teodoric încearcă pentru 
prima oară de a ieși din Peninsula Balcanică, mărturisirea: 
lui Malchus îl urmăreşte pas cu pas, şi din aceasta vedem că 
drumul era neîmpiedecat. 

Povestirea lui Priscus, privitoare la ambasada bizantină 
din care făcea parte ca secretar are aceeaşi importanţă ca 
şi istorisirea lui Ammian Marcellin pentru Dunărea moesică. 
şi dacică sau ca aceea a biograiului Sfântului Severin pentru: 
regiunea Noricului şi a Panoniei. 

Intrebuințând săptămâni întregi pentru a se duce la. 
curtea regelui hun şi pentru a se înapoia de acolo, iată 
ce constată acesta: 

Attila nu este un rege. Se vorbește mereu de regele hun.. 
El este dependent de Imperiu, de două Imperii. Acţiunea 
lui ofensivă, — care se manifestă prin invaziuni în Penin-— 
sula Balcanică, în partea Serbiei actuale, în Galia și în. 
Italia —, se datoreşte faptului că erau două Imperii care 
îl linguşeau, care încercau să-l câştige fiecare pentru sine. 
In fond el este un funcţionar al Imperiului roman: Aeţiu: 
îi „„dăduse” Panonia, şi el va cere o concesiune și mai 
largă, până la Novae. Regele Hunilor, funcţionar al Im- 
periului roman, acest lucru pare paradoxal, însă aceasta: 
era realitatea. Ni se spune limpede că el era socotit de 
Romani ca magister militiae în aceste regiuni, de altfel 
ca și Alaric1). 

El ceruse în căsătorie pe principesa Honoria, lucru care- 
i s'a refuzat. Sprijinindu-se pe faptul că Honoria avea 
dreptul de a moșteni jumătate din Imperiul de Apus?), el 
ar fi putut să ajungă moştenitorul împăratului care murise. 
Priscus o spune lămurit : că el nădăjduia să fie rege și că 
avea de gând să facă o expediţie în Persia din care dacă 
s'ar fi înapoiat victorios, în timp ce ai săi ar fi întreprins. 
campanii în Caucaz contra naţiunilor de aceeași origine, 
s'ar fi proclamat rege și ar fi pretins Imperiului să nu-l. 
mai întituleze magister militiae 3). 


1. Priscus, p. 201. 


2. Ibid., p. 151. 
3. Ibid., pp. 170, 201. 

De altfel el obişnuia să spue că nu e magister militiae, 
pentrucă se găsesc generali cari sunt mai mult decât un 
magister militiae roman şi pe care nu i-ar fi dat nici pe 
însuși împăratul. 

Barbarul pe care ni-l închipuim pustiind ţoate regiunile 
“vecine nu există : intențiunea era să-i fie date. Stăpân pe 
Ratiaria „oraș mare şi bine populat”, pe Margus, oraş epis- 
-copal, pe Asimos, o „puternică așezare” 1), pe această re- 
giune de păstori bogată în cirezi 2), el avea pretenţiunea 
să înainteze până la Noric, unde comanda șefi romani 
şi unde, la Petavium, trăia acel Romulus pe a cărui fiică 
-0 luase în căsătorie Oreste3). Odată este vorba de o în- 
trevedere cu ofiţerii imperiali de pe la Serdica. 

Ceeace Attila voia era ca emporium, agora, piaţa schim- 
bului de mărfuri, să nu mai fie pe malurile Dunării, ci ca 
el să se coboare până la Naissus’), şi el făcea această socoteală 
de aritmetică barbară care nu era așa de rea (au fost şi alţii 
„cari au întrebuințat-o, dar nici ei nu şi-au putut ajunge 
scopul) : un teritoriu bogat nu se dă. Dar, dacă se pustieşte 
„acest teritoriu ani dearândul, nelăsând decât zidurile fu- 
megânde şi locuitorii risipiţi, Imperiul s'ar putea lipsi de 
“el pentru a-l ceda regelui vecin sub a cărui ameninţare 
se găsește teritoriul. De altfel Imperiul era adesea dispus 

entru aceasta, necerând noului posesor decât să se declare 
ederatul său5). 

Acesta este înţelesul invaziunilor lui Attila în regiunea 
Serbiei Occidentale. Trebue să se noteze de asemenea faptul 
-că acest om care deţinea întreaga regiune până în fundul 
stepei putea să facă invaziuni şi în alte părți. Totuşiel nu o 
face : el înaintează şi pustiește întotdeauna partea Serbiei 
pentrucă intenţiunea sa era de a face să i se cedeze acest 
teritoriu. 

La curtea lui se vorbea limba hunică, gotică, se vorbea 
„„ausoniana”. Aceasta este limba italiană, limba romană 
“vulgară. Priscus deosebeşte foarte precis persoanele care 
vorbesc limba ,„ausoniană”' de acelea care vorbesc greceşte?). 
Toată lumea din jurul lui Attila cunoştea limba romană 


. Ibid., pp. 141, 143—144. 
. Ibig., pp. 140, 145. 

. Ibid., pp. 184—185. 

. Ibid., p. 147. 

. Ibid., pp. 162, 167. 

. Ibid., pp. 190, 206. 

opulară. Eu cred că nu merg prea departe semnalând 
aptul că descrierea casei lui Attila şi a femeii sale Kreka 
nu corespunde, lucrul este sigur, descrierii unei locuinţe 
barbare, a unei locuinţe hune. Casa aceasta construită 
în lemn, având o prispă înconjurătoare şi arcade, este 
“vechea locuinţă tracică moştenită de Români 1). Se descopăr 
chiar vechile ei covoare?). 

In Attila sunt multe lucruri împrumutate de la Imperiul 
de mijloc. Orgoliul său este un orgoliu chinezesc, numără- 
toarea lui severă, socoteala exactă pe care o face persoane- 
lor care pleacă de la el refugiindu-se în pământurile Impe- 
riului și pe care el le cere înapoi pentru a le înapoia în pămân- 
turile sale, această exploatare nemiloasă de oameni este un 
lucru chinezesc. 

Tot așa şi în pompa lui, în arătarea bogăției care forma 
principalul element de trufie pentru curtea regelui hun, 
era ceva care venea din foarte îndepărtatul Orient gal- 

en. 

Erau legături care veniau din partea aceia, dar, în acelaş 
timp, el este şeful ordinii barbare în Nordul Dunărei, al 
Dunării străbătute neîncetat de vase, oxâpat, dintr'un singur 
trunchiu de arbore, pov6&vio din Eugippius?). Toţi barbarii 
intră pe acolo 4). După cum în regatul dac erau, fără îndo- 
ială, elemente germanice, elemente slave se găsesc reunite 
sub sceptrul lui Attila, ca sub Sultanii turci, cari mai târziu, 
în secolul al XV-lea, în epoca lui Soliman,aveau nu numai 
o cancelarie turcească, dar, în acelaș timp, şi una grecească 
şi una slavă. 

Peninsula Balcanică era deci sub Attila o ţară de trei 
limbi, o ţară de mai multe civilizaţii. Era vechiul fond al 
populaţiei originare, acea populaţie care 'suferise influenţa 
civilizației romane, era, sub „juzi”"5), provincialul roma- 
nizat, dela care Hunul, vecinul” său numai), împrumuta 
o mare parte a elementelor vieţii sale politice, sociale, 
artistice, şi mai erau resturi de germanism 7). Suprafaţa deci 


1, Cl. lucrarea noastră Art populaire en Roumanie, Paris, Gamber 
1923, Priseus, pp. 183, 197. 
Priscus, pp. 197, 203. 
Ibid., pp. 172, 183. 
Ibid., p. 169. 
Ibid., p. 143. 
Ibid. 
Ibid., pp. 188, 205. 

era hună, şi totul se grupa într'o formă pe care nu pot să 
o numesc armonioasă, dar având totuşi o oarecare stabili- 
tate. 

Şi această stabilitate aducea un folos: pe un teritoriu 
mic nu se poate face decât un comerț restrâns. Pe o întin- 
dere imensă de teritoriu, începând din Caracorum și până 
în vecinătatea pădurilor germanice, se putea circula doar 
numai cu un bilet de „liberă trecere” dela regele hun. Ceiace, 
mai târziu, în secolulal XIII-lea, a format bogăţia şi însemnă- 
tatea mondială a Imperiului tătar, se găseşte deci în ger- 
men în această formaţie a lui Attila, care îndruma o în- 
treagă moştenire de civilizaţie decăzută şi de flux urcător ab 
barbariei germanice către civilizaţie. 

CAPITOLUL II. 
DRUMUL DE COMERȚ INTERIOR ȘI FRANCII 


Cred că am stabilit că, în afară de comerţul maritim, 
foarte însemnat şi care durează, mai exista în Evul Mediu, 
un altul pe uscat, un comerţ care urma calea Europei Cen- 
trale prin valea Dunării. Apoi că această comunicaţie prin 
valea Dunării, ca şi a Italiei prin unele trecători ale Alpilor, 
spre Noric, Panonia şi spre ţinutul Daciei, n'a fost între- 
ruptă de loc prin invazia barbarilor, că nu a existat o 
stare de mare războiu între un Stat şi alt Stat. Că barbarii 
n'au format niciodată un regat care ar fi putut fi opus Im- 
periului Roman. Că, au existat barbari de diferite feluri 
şi că mulți barbari s'au acomodat regimului roman, pe care 
l-au servit, şi l-au ajutat. Că ceilalțiau format cete, numai 
cete, care puteau să tulbure liniștea unei provincii, dar care 
nu împiedicau ca această provinciesă păstreze orașele sale, 
târgușoarele sale, satele sale, bâlciurile sale, — mai cu seamă 
pâlciurile sale. Apoi că Imperiul lui Attila n'a fost un adevă- 
rat Imperiu având în fruntea sa un rege, că Attila n'a fost 
decât şeful unei confederaţii de barbari în care întrau toți fără 
deosebire, Germanii ca şi ceilalți. Că, în acelaş timp, ve- 
chea civilizaţie populară a acestei regiuni a Dunării mij- 
locii s'a conservat, micșorată, dar trainică. 

Căci, atunci când Imperiul dispărea, „Romania” populară, 
cu limba sa, cu instituţiile sale, cu tradiţiile sale, cu întreaga 
moştenire pe care o datora unor civilizații mai vechi decât 
dominaţia Romei, rămâne şi transformă în felulsău tot ceia 
ce vine în contact cu ea. Când Slavii au apărut la rândul 
lor în Peninsula Balcanică, această năvălire, care n'a fost 
de loc dulce, n'a schimbat acestor regiuni condiţiile normale, 
din punctul de vedere al comerțului, ca şi din celelalte 
puncte de vedere. 


* 

În curând această cale centrală a Europei va întra sub 
influența dominaţiei france şi mai cu seamă a aceleia ce 
se numeşte a Imperiului lui Carol cel Mare, un Imperiu 
foarte relativ, Imperiu în unele domenii de regalitate francă, 
în altele, aşezământ în primul rând creştin. 

Ceia ce a fost întotdeauna mai important, a fost comerţul 
maritim. A fost un moment când acest comerț maritim 
şi comerţul pe uscat s'au găsit sub aceeaș direcţie. Aşeză- 
mântul lui 'Teodoric în Italia este o acţiune politică impusă 
de către Imperiu; nu el, nici neamul său nu domină în teorie, 
şi nici scopul aparţinând naţiunei sale nu-l realizează el în 
Italia. El este delegatul Imperiului de Răsărit. Dacă Alaric a 
fost şeful miliției în Dalmația, dacă după dânsul, această 
calitate de şei al miliției în Noric, în Panonia, în ţinuturile 
vecine (nu în Dalmația) a fost atribuită lui Attila, Teodoric 
reprezintă o a treia fază a acestei formaţii intermediare, de- 
terminată şi condusă de către Imperiul Roman de Răsărit. 

Nu Gotul își câştigă Italia, prin propriele sale mijloace 
şi urmând un ideal care-i aparţine; el rămâne totdeauna 
acela care locuise, timp de mulţi ani, pe Dunăre, la Novae, 
un vechiu supus şi elev al Bizanțului 1). 

Cum el rămâne în legături cu acest Imperiu, cum el nu 
face altceva decât să-l reprezinte pe pământul italian şi, 
în acelaș timp, cum trecerea sa dela Dunăre în Italia nu 
s'a făcut pe mare, ci prin relaţiile geografice naturale care 
existau între această regiune dunăreană, din care venea 
el, şi Italia, şi cum mai târziu ela ajuns să aibă întregul ţinut 
al Dalmației și al Noricului, trebue să admitem că paza marii 
căi dunărene s'a găsit, cu începere dela sfârşitul secolului 
al V-lea și în prima jumătate a secolului al VI-lea, în 
mânile cuiva care nu reprezinta o regalitate barbară, 
care nu reprezenta decât Imperiul Bizantin prin acel vi- 
cariat italian. In mânile lui Teodoric şi cu sistemul eco- 
nomic al vicariului Imperiului în Italia, această cale a co- 
merţului a trebuit să păstreze întreaga ei însemnătate. 

Scrisorile lui Cassiodor arată acest sistem. E cel al 
Romei bizantine în toată asprimea sa. Pentru lucruri fără 
nicio importanţă, ca, un schimb între boii Alamanilor și 
boii din Noric 2), trebue să se ceară permisiunea regelui. 

După victoria lui Belisariu şi reunirea Italiei cu Statul 


1. Vezi lucrarea noastră: Relations entre Orient et Occident au moyen-— 


âge, Paris, Gamber 1923; și în Etudes buzantines, 1939, 
2. Varia, II, 50. „„Dromonarii”, ibid., IV, 7. 

Bizantin, acest drum s'a găsit încă şi mai mult în mâi- 
nile Imperiului, şi comunicațiile, care se făceau sub ocro- 
tirea regelui barbar, s'au făcut într'un fel mult mai bine 
ordonat de către însişi ofiţerii acestui Imperiu. 

Exista deci, deo parte, flota constantinopolitană, care 
stăpânea marea şi, alături, comunicaţia prin interior care 
ducea din Italia în ţinuturile Dunării. 

Dar în'a doua jumătate a secolului al VI-lea dominaţia 
bizantină a fost ruinată prin ceeace n'a fost trădarea lui 
Narses, prin acel accident care s'a produs în epoca dom- 
niei lui Justinian al II-lea atunci când Narses avea gu- 
vernul Italiei : Longobarzii, pe cari el nu-i chemase, su- 
puseră o mare parte din peninsulă 1). 

Dar ceeace ne interesează aici sunt consecinţele pe care 
putea să le aibă această stabilire a Longobarzilor pentru co- 
merţul Europei de mijloc. 


Există de asemenea o legendă a barbariei longobarde care 
ar fi influenţat în modul cel mai defavorabil toate relaţiile 
civilizaţiei, şi între altele pe acele ale comerţului. Trebue 
să ţinem socoteală totuşi de faptul că Longobarzii au fost 
timp îndelungat lent, Imperiului Bizantin, că stabilirea 
lor în Panonia şi în Noric a fost făcută sub ocrotirea Im- 
periului, că, în campaniile contra Goţilor, conduse de către 
Belisariu, care n'avea o armată a Imperiului, printre con- 
tingentele barbare supuse autorităţii sale, să zicem : perso- 
nale, erau Longobarzii alături de Huni, cari erau acuma A- 
vari, şi cari se obişnuiseră deci nu numai cu regimul bizantin, 
dar şi cu acţiunea acestui regim în Italia. Calea Dunării 
se găseşte astfel din nou în mâni sigure. Unitatea care 
exista mai înainte între regiunile Dunării de mijloc, între 
teritoriile romane din Orient şi Italia se păstrează. 


Primul contact al Francilor cu această calea Dunării 
de mijloc trebue fixat în epoca lui Teodoric. Ceia ce se 
neglijează în personalitatea, care nu este simplă, a lui 
Teodoric, este faptul că el era, în acelaş timp rege pentru 
ai săi și vicariu în Italia pentru Imperiu, președintele ordi- 
nului barbar în Occident, întrucât exista o întreagă comu- 
nitate barbară pe care el o representa. 

Cutare cronică bizantină notează faptul că, în momentul 
când Statul got în Italia era distrus, Francii, cari nu ata- 


1. Iorga, Relations citate, p. 63 şi urm. 

caseră pe Turingieni atât timp cât regatul lui Teodoric 
a existat, au deslănţuit acest atac. Această comunitate, în 
fruntea căreia se găsea puternicul rege got al Italiei, s'a 
sfărâmat deci, și acei cari făceau parte din ea au putut 
să urmeze propria lor politică. 

Comunicaţiile maritime, bine înţeles, nu încetează. Marea 
Mediterană a rămas, timp de secole, cel puţin înaintea apa- 
riției dominatoare a Arabilor, o posesiune bizantină. Şi 
Pirenne, care a fixat o altă dată pentru începutul Evului 
Mediu, bazându-se pe această schimbare de hegemonie, 
are într'adevăr dreptate până la un oarecare punct. 

Din secolul al VIII-lea împrejurările comerțului maritim 
cu Orientul se schimbă, şi istoricul belgian a notat urmările 
acestora 1). 

In timp ce în epoca Merovingienilor legăturile părții me- 
ridionale a Galiei cu ţinuturile răsăritene ale Mării Medi- 
terane fuseseră permanente şi produceau un câștig destul 
de însemnat pentru toate ţinuturile care erau interesate, 
în epoca lui Carol cel Mare comerţul se va retrage către 
Nord. De fapt, în unele anale ale acestei din urmă epoci 
se constată la frontiera dintre Danezi și Saxoni un mare 
număr de negustori; un atac al lui Godfrid, regele Dane- 
zilor, duce la distrugerea unui port dela frontierele din spre 
Ocean, port care se numea, în limba daneză, Reric, și 
negustorii care se găseau stabiliți acolo sunt duşi în altă 
parte. Analele lui Eginhard dau data : 803 3). 

Dar eu nu cred că pirateria arabă să fi avut în adevăr 
importanţa ce i se atribue. 

Numărul incursiunilor, momentele, fixate de către analele 
carolingiene sau de către alte izvoare, privitoare la apa- 
riția Arabilor pe coastele Adriaticei, pe celelalte coaste 
ale Italiei, în regiunile vecine cu Franţa, cu Spania, for- 
mează de abia douăzeci sau treizeci de cazuri. Se găsesc 
numai aşezări cu caracter foarte mediocru şi trecător. Acela 
de la Fraissinet în Provence, n'a avut niciun viitor, de 
şi n'a fost un Stat puternic care să fi putut alunga pe 
năvălitori. A fost, în alte condițiuni, ceia ce a fost, în 
epoca lui Frederic al II-lea, acel sâmbure al Saracinilor pe 
care el îl stabilise în Lucera sa pentru a-i întrebuința în 
anume scopuri. 


1, Revue belge d'histoire et de philologie, I. 


2. De la Roncière, Charlemagne et la civilisation maritime au 1X-e siècle, 
(„Moyen-âge”, IX, 1907), p. 201 şi urm. 

Apoi, în cazul de la Fraissinet, Saracinii fuseseră chemaţi 
probabil de către cineva care i-a părăsit apoi de capul 
lor. Căci, în general, nu trebue să se admită că în năvăli- 
rile barbarilor era vorba de propria lor pornire, când întrau 
într'un teritoriu și puneau stăpânire pe el. 

Astfel năvălirea lui Attila în Galia nu se datora dorinţii 
de dominație universală sau poftei nestinse de jaf care ar 
fi fost caracterul permanent al șefului Hunilor, căci iz- 
vorul bizantin contemporan, povestirea diplomatului Pris- 
cus, dă această explicaţie, care este cea adevărată: doi 
pretendenți la tronul franc se luptau pentru putere; unul 
din ei adresându-se lui Aețiu, care deşi ofițer roman, re- 
prezinta o confederație a forţelor ce se găseau în Galia, 
a chemat pe Attila %. 

Şi, fiindcă Attila avea o socoteală cu Imperiul de Apus, 
chestiunea Honoriei, expediţia în Galia s'a continuat, stră- 
bătând Italia. 

In cazul invaziilor saracine trebue să se mai ţină seama 
şi de un alt fapt. 

Dacă, pentru barbarii cari năvălesc în regiunile Du- 
mării în secolul al IV-lea şi al V-lea, trebue să deosebim 
totdeauna între ceata de barbari care nu este acolo decât 
pentru a jăfui şi între ceilalţi barbari, în majoritate, cari 
vor să se înţeleagă cu Imperiul şi cari ajung la aceasta, 
nu trebue să facem aceiaşi deosebire şi în ceia ce priveşte 
pe Saracini? Un analist franc nu poate să facă această 
deosebire, întrucât el nu este în stare să priceapă o des- 
voltare istorică ; nu se poate orienta, el care ia fiecare fapt 
izolat, şi are chiar o anumită formulă de stil pe care 
© repetă. Se pot deosebi însă, de fapt, două manifestări ale 
Arabilor în timpul secolului al VIII-lea și mai ales al celui 
de al IX-lea. 

Pe de o parte, Statul arab este dispus să întreţie relaţii 
æu vecinii săi, indiferent sub care formă, afară de pacea 
definitivă pe care nu o permitea, cu Bizanțul, antagonismul 
religiunilor ce se găsea la baza celor două State. Dar, puţin 
înaintea luptei dela Poitiers, considerată ca un fel de cru- 
ciată, prin care Occidentul a scăpat de un mare pericol, 
«existau raporturi pașnice între năvălitori, cu toate că erau 
păgâni, şi între populaţia romană sau vizigotă, şi aceste 
relaţii s'au continuat în așa fel de cealaltă parte a Piri- 


1. Priscus, p, 152—53. 

neilor, încât o căsătorie s'a legat între un şef arab şi o prin- 
țesă aquitană. 

Pe de altă parte exista o piraterie, care nu era numai 
arabă, ci şi greacă în acelaş timp. Existau relaţiuni normale, 
dar, în acelaş timp în care aceste relațiuni normale dădeau. 
oraşului Arles, Marsiliei și întregii coaste din Provence: 
un câştig ce venea din Orient, poate din colonii, care sigur 
făcea să treacă obiecte fabricate ale acestui Orient ce-şi 
păstrase necontenit corporaţiile sale, — şi pentru a în- 
ţelege mai bine comerţul Orientului, trebue să ţinem soco- 
teală de acest fapt că aceste, corporaţii romane n'au durat pre- 
tutindeni în Occident, în timp ce ele s'au menţinut fără 
întrerupere în Orient, apărând Adrianopolul în epoca lui 
Valens contra Goţilor—,,corabiotae” 1) apar, la un mo- 
ment dat, ca pirați. 

Termenul grec de korabion s'a păstrat de altfel în Si- 
cilia şi a avut o întrebuințare curentă în timpul unei 
mari părți din Evul-Mediu. 

Dar comerțul s'a menţinut, cu toate incidentele de felul. 
acelora care aduceau chiar distrugerea orașelor, cum a 
fost cu Populonia. Insăşi Roma a fost ameninţată de in- 
azii saracine, cari turburau o întreagă provincie italiană.. 


Relaţiile însă care interesează în primul rând, în cursul 
acestor explicaţii, sunt cele ale drumului de pe uscat. 

Eu le voiu pune în raport cu ceia ce am încercat să arăt, 
în altă parte, asupra „Romaniei” populare din Evul Mediu, 
care a urmat Imperiului în decădere. După cum ele re- 
prezintă organizaţiuni spontane, tot aşa au existat fac- 
tori spontani, plecând din aceste „Romaniae”, în desvol- 
tarea comercială din Evul Mediu, și în primul rând acea 
curioasă aventură a lui Samon, de naţiune Franc. 

Fredegariu are un capitol scurt, în care spune, — ca- 
pitolul este bine cunoscut —, că: „In timpul celui de al 
40-lea an al domniei lui Clotar (în 623), un om numit 
Samon, de naţionalitate Franc, chemă împrejurul său 
mai mulţi negustori pentru a face comerţ în regiunea 
Slavilor, cari se numiau Vinizi Wain Vinizii, dându-și 
seama de utilitatea lui Samon, îl proclamară rege al lor, 
şi el domni peste Vinizi timp de treizeci și cinci de ani 


1. Terminul de ,,orabiotae”” pe care l-am găsit în analele france pare 
că trebuie să fie corijat astiel; Analele lui Eginhard, la anul 809. 


24 


întrun mod fericit (feliciter), şi ei avură mai multe răz- 
boaie contra Funilor, vecinii lor 1)”. 

S'a discutat mult asupra situaţiei lui Samon. Care putea 
să fie situaţia reală a acestui şef de întreprindere econo- 
mică, care se asamănă cu exploratorii europeni din epoca 
modernă, aceia cari, înaintea stabilirii oficiale a Engle- 
zilor în Indii, au ajuns cei dintâiu în acele regiuni şi au 
fixat primele jaloane ale expansiunii europene în peninsulă ? 

Din partea ştiinţii slave, s'a încercat a se slaviza Samon, 
pe temeiul unei mărturii posterioare privitoare la conver- 
tirea la creştinism a Slavilor din acele regiuni, a Slavilor 
din Carintia şi din regiunile învecinate. Dar mărturia este 
numai din secolul al IX-lea, dintr'o epocă înaintată a se- 
colului al IX-lea 2). 

Insă, după mărturia expresă a lui Fredegariu, Samon nu 
era Slav, el nu era din acea ţară, din acea regiune definită 
ai cării locuitori se vor numi mai târziu Carintieni. El 
avea în jurul său o „companie“, pentru a întrebuința un ter- 
men din secolul al XVI-lea, al XVII-lea sau al XVIII-lea. 

Astăzi suntem siguri că Samon n'a fost trimis de regele 
franc. Nu i se încredințase nicio misiune. Statul franc nu 
avea pe la anul 623 niciun mijloc de a-l susținea. Situaţia 
sa de rege (termenul este vag) al acestor Slavi venzi nu 
atârna de expansiunea Statului Merovingienilor, imposi- 
bilă în acel moment. Trebue deci să se admită faptul că 
Samon, cu negustorii cari îl încunjurau, cari îl susțineau, 
cu cei cari se găseau în jurul lui, represintă un fenomen 
cu totul spontan, popular. Deci, dacă marea cale maritimă 
rămâne o cale bizantină, pe care piraţii arabi şi greci puteau 
s'o tulbure, dar nu să o împiedece, alături de această 
cale de comunicaţie veche şi oficială se formează o alta, 
de comunicație spontană şi populară, pe uscat, urmând 
cursul Dunării. 

Şi iată alte fapte care se adaugă misiunii întâmplătoare 
a lui Samon, pentru a arăta că nu este vorba de o între- 
prindere izolată, că exista un întreg curent, care s'a conti- 
nuat în alte forme, sub alte steaguri şi spre folosul altor 
naţiuni, până la marea linie de comunicaţie carolingiană, 
de-a curmezişul Europei Centrale. 


1. P. 48. Cf. Gustav Schnürer, Die Verfasser der sogenannten Fredegar- 
Chronik, Freiburg, 1900. 

2, De conversione Bogoarorum et Carantanorum, în Monumenta Germa- 
niae Historica, XI, 7. Vezi şi Huber Geschichte, Oesterreichs, 1. 

Se consideră adesea Bavaria, Statul primului Tassilo, al 
acelui 'Theodon, care s'a prezentat la Roma şi a fost primit 
de către Papa, al lui Hucbert, acel Stat creștinat supt 
Odilo de către Bonifaciu şi care a infiltrat Longobarzilor 
din Italia, vecinii săi, religia creştină, care s'a opus în 
sfârşit regalității france a lui Carol cel Mare și a fost 
zdrobit, ca o formaţie întâmplătoare, cu un caracter nu- 
mai geografic, neavând nici un contact, nicio legătură cu 
marea politică a acestei epoci. 

Totuși trebue să observăm faptul că, în timp ce Turin- 
gienii n'au ajuns niciodată să formeze un Stat, în timp ce 
Alamanii dispăruseră, în timp ce alte naţiuni germanice 
care au jucat totuși un rol într'o epocă oarecare, nu mai 
figurează în analele istoriei, Bavaria rezistă în diferite 
forme, ea fiind chiar, pentru vre-un bastard din familia 
Carolingienilor, pentru vre-un fiu al lui Carol Martel, o po- 
sibilitate dinastică. Unul din bastarzii acestuia a încercat 
în adevăr să se substitue dinastiei  Agilolfinzilor, cari au 
rămas până la sfârşit dominatorii acestui ducat ce avea 
tendinţa să devie un regat. 

Mi se pare deci că Bavaria nu este o creaţiune întâmplă- 
toare a istoriei, că lunga sa durată, că soliditatea sa inve- 
derată sunt datorite unui fenomen al istoriei universale, 
unui fenomen aparținând ordinii economice, că această 
cale a Dunării a creat Bavaria de'naintea secolului al 
VIII-lea, care, regenerată în această epocă, s'a făcut dorită 
de Carolingieni din cauza acestei valori comerciale. 


Se socotește de asemenea ca un fenomen curat religios 
înaintarea noilor misionari ai Domnului, noii „viri Dei” 
de felul Sfântului Severin, în secolul al VII-lea şi al VIII-lea, 
apariția călugărilor, predicarea continuatorilor Sfântului 
Columban, cari au creat, peste Bavaria, pe văile Elveţiei 
de astăzi şi ale Salzkammergutului, prima Austrie. 

Probabil, ca şi la intreprinderea aventuroasă a lui Samon 
şi la stabilirea acestei Bavarii consolidate, trebue să admitem 
că fenomenul este în legătură şi cu existenţa acestei căi 
de comerţ, a neîntreruptei comunicaţii economice. 

Mănăstirea nu este numai un adăpost pentru persoanele 
cu aplicări pioase, care vor să se roage. Ea este, în acelaş 
timp, un surogat, o înlocuire a vechii „mansio” a marilor 
căi de comerţ romane. Este un ,,xenodochium”, adăpostul 
pentru străini al cărui nume figurează în cutare capitular 

al lui Carol cel Mare, care ia măsuri pentru ca săracii să 
fie adăpostiţi gratuit în aceste ,„xenodochea”. 

Ea joacă, în această epocă și în regiunile de care mă ocup, 
acelaşi rol pe care l-a jucat, supt dominaţia otomană, dela 
un cap la altul al Imperiului Sultanilor, mănăstirea româ- 
mească, aproape în tot amp desvoltării țărilor fundate 
de această națiune a noastră, până la începutul secolului 
al XIX-lea : loc de rugăciune, cetate, făcând parte dintr'un 
sistem militar şi, în al treilea rând, loc unde negustorul ştia 
că poate să se oprească pentru adăpostul unei nopţi şi chiar 
peutru trei zile în plus. 

Viaţa Sf. Rupert, care a urmat calea Dunării ajungând 
până la frontierele Panoniei 1), pentru a răspândi sămânța 
cea bună a Evangheliei supt ducele bavarez Theodon, arată 
ce operă, cu deosebire populară, putea să iasă: din această 
propagandă. 


Și apoi, iată că, urmaş al acestor tradiţii, apare 
regatul Carolingienilor și Imperiul care se adaugă la ceia 
ce fusese această regalitate înaintea încoronării lui Carol 
cel Mare. 

Deci, expansiunea francă supt Carolingieni în aceste re- 
giuni nu este primul fenomen, care crează o situaţie; ea 
continuă imbolduri mai vechi; ia supt paza sa oficială 
o mișcare ce începuse în condițiuni cu mult mai modeste, 
în nişte condițiuni pe care niciun Stat nu le garanta, pe 
care nici o armată nu le apăra, care nu erau ocrotite de nicio 
autoritate. 

Insă, în momentul în care Carolingienii lui Carol cel Mare 
iau sub conducerea lor această expansiune a Occidentului 
pe valea Dunării, ei se găsesc înaintea unui nou adversar. 
Acest adversar e reprezintat prin noii „Huni”, Avarii. 


Intre Huni şi Avari, cu toată distincţia, numai de formă, 
a cronicilor bizantine, nu trebue să se facă osebire; 
nu e vorba de o populaţie nouă venind din stepă pentru 
-a înlocui în Panonia, acolo unde existase palatul lui Attila, 
o dominație asiatică anterioară. Avarii formează una din 
părţile constitutive ale vechiului Imperiu hun. Numele 
lor poate fi ușor explicat, ca și acela al Bulgarilor, ţinând 


1. Viaţa Sf. Remigiu (în dom Bouquet, p. 373) face să vie Troienii pe 
această cale, 

seamă de finala „ar” care este a pluralului; trebue să în- 
semne ceva ca ,,bravii”, „îndrăzneţii”. 

Dar Avarii reprezintă cu mult mai mult rasa lor decât 
Hunii din secolul al V-lea. Nu mai există elemente germanice 
care ar putea săfacă parte din noua confederație ; aceste 
elemente s'au retras spre Occident. Supușşii străini ai 
haganului Avarilor sunt alţi barbari, Slavii. Căci și aici 
trebue să admitem un caracter dublu; o clasă domi- 
nantă aparţinând vechii rase hune şi o clasă supusă, re- 
presintată prin Slavii din Dacia și din Panonia. 

Nici unii, nici ceilalţi n'au încercat să facă a dispărea res- 
turile vechii vieţi la Dunărea de mijloc. Această viaţă 
veche, care garanta comerţul, a rămas aceeaşi ca în se- 
colul al IV-lea și al V-lea, şi ca dovadă se regăsesc, — aşa 
cum observă Jung, — vechile nume din secolul al V-lea. In 
„Viaţa Sfântului Severin”, este vorba de un oraş care se 
numește Comagena ; el există încă în secolul al IX-lea. Tot 
așa Sabaria figurează în analele france. 

Cum în epoca hună supt stăpânirea lui Attila se poate 
constata o viaţă culturală destul de desvoltată, conţinând 
elemente foarte variate dintre care unele sunt destul de 
superioare, dacă ar exista o descriere de ambasadă pentru 
secolul al VII-lea ca aceia a lui Priscus, s'ar găsi şi pentru 
D o situație asămănătoare aceleia, din toate punctele de 
vedere. 

Nu Avarii sunt aceia care au distrus civilizația în aceste 
regiuni; nu ei sunt cei cari au întrerupt comunicația 
între Occident și Orient, pe uscat, prin acea calea Dunării. 

Vechea situație care nu fusese schimbată de către întreaga 
serie a năvălirilor exista încă în secolul al IX-lea. Ea a fost mai 
întâiu distrusă prin lungul războiu dintre Imperiul caro- 
lingian și Avari, acel războiu care a fost reluat de mai multe 
ori şi care nu s'a terminat decât prin nimicirea Impe- 
riului acestor hagani!) sau hani, pentrucă, de data aceasta, 
în fruntea Turanienilor n'a mai fost un funcţionar bizantin, 
ci un şef purtând marele său titlu asiatic. 

Dar, pentru a supune definitiv pe ultimul hagan indepen- 
dent, pentru a permite lui Carol cel Mare să impuie un 
altul, creat de el însuși 2), a fost nevoie să se distrugă şi 
sâmburele acelei vechi civilizaţii tradiţionale care se con- 


1. Ut. Géographie d'Edrisi, Paris, F, 1836 : „La Turci, Tibetani şi Khazari 


regele se numeşte Khakan” (p. 173). 
2. Analele lui Eginhard, an. 795 şi 805. 

servase timp de secole în părţile Noricului şi ale Pa- 
noniei. 

Nu e acesta primul caz când barbarii conservă și când 
civilizaţia distruge. Barbarii în indiferența lor nu distrug 
principiile vieţii, în timp ce civilizaţia, une ori egoistă, 
urmărind scopurile sale cu încăpățânare, ajunge să di- 
strugă înseşi izvoarele folosului pe care ea vrea să-l câştige 
pentru sine. 

Acţiunea Imperiului carolingian în aceste regiuni ale 
Panoniei a creat de fapt un pustiu !). 

De la 791 „„vallum” este nu numai sfărîmat, ci şi 
„„despoiat 2)”. Podul de peste Dunăre %, pod de bărci con- 
struit în 793, servea de asemenea şi pentru a face să treacă 
mărfurile. 

Eginhard, de altfel, spune aceasta şi în acea „Viață a lui 
Carol cel Mare” care era destinată să ridice personalitatea 
marelui Impărat în memoria generaţiilor următoare. El 
povesteşte că toate comorile adunate timp de secole în 
Panonia, în „campus” sau ring”, au fost luate de către 
Franci, că niciodată ei nu duseseră o asemenea bogăţie, că 
tot ceia ce Avarii luaseră de la celelalte naţiuni, a fost com- 
pensat în acest moment. Acolo a rămas un „pustiu” 4). 

Şi o cronică din Evul Mediu, aceia a lui Simon de Dur- 
ham, menţionează chiar numărul de cincisprezece al ca- 
relor cu boi, caracteristice acestei întregi regiuni a Du- 
nării mijlocii și inferioare, care duceau aurul tezaurului 
Avarilor către Aachen, reşedinţa Impăratului cuceritor5). 

Comerţul dunărean a fost totuși favorizat de către noii 
stăpâni carolingieni, şi chiar în 793 Carol cel Mare încercase, 
prin canalul lung de 2.000 de paşi şi larg de 300 de picioare, 
între Rednitz şi Altmiihl, să puie în comunicaţie Rinul cu 
Dunărea €). 

A trebuit să intervie un alt fenomen pentru a pune capăt 
comerțului de pe uscat, comerţului continental care străbătea 
Europa Centrală de-a lungul Dunării. 


Acest fapt nou, o altă năvălire, nu este pretinsa domi- 
nație bulgară. Există totuși în Analele lui Eginhard, la data 


. Menţionat şi de către cronica lui Reginon. 
. Annales Binhardi : „„Expoliaverunt ipsum vallum”. 
Ibid. 
„ Aceleaşi anale, 796. 
„ După Huber, 0. c., I, p. 79. 
Annales Einharai. 

;de 827, menţiunea că Bulgarii au venit să atace pe Slavii 
stabiliţi în Panonia, că flota lor a întrat prin râul Drava, 
„că ei au trecut prin sabie şi foc tot ce se găsia acolo, alun- 
gând pe ducii-voevozi slavi, înlocuiţi prin „rectores bul- 
„garici”, prin „comandanţi bulgari”. 

Slavii despre care este vorba în acest moment sunt 
Moravii, cari, după moartea lui Carol cel Mare, după dis- 
;cordiile care isbucniseră între fiii și scoborîtorii săi, fun- 
daseră; cu forme france, un Stat aparţinând rasei lor. Şefii 
slavi se numesc voevozi, adică „comandanţi de armate” 
«după ducii franci, predecesorii lor. Fortăreaţa acestor Slavi 
„grad”-ul, nu este decât continuarea „„burgului” carolingian, 
şi, când noţiunea regală se va introduce la Slavii cari duceau 
această viaţă voevodală, numele regelui va fi acel a lui Carol 
cel Mare el însuşi, Carolus devenind cral (românește : craiu). 

Aceşti Slavi din Moravia, având relaţiuni mai strânse 
«cu cei din Boemia și relaţiuni mai slabe cu Slavii din Dal- 
maţia şi din Liburnia, acești Slavi supuși autorităţii lui 
“Carol cel Mare, nau putut să se menţie sub o formă în- 
tr'adevăr regală. 

Se vorbește despre regii Moraviei. A. fost o întreagă 
serie din aceştia, însă acesta este un titlu atribuit de cele 
mai multe ori unor șefi cu un caracter foarte vag, cu toate 
«că niciunul din aceşti regi moravi n'a fost încoronat. 
Une ori, chiar până târziu de tot, Imperiul a protestat contra 
unei noi creaţii locale de regi. El considera ca o uzurpare 
orice regalitate de creaţie spontană: Nu poate să existe, 
în privinţa aceasta, decât regalitatea germanică, de origine 
«carolingiană ; tot ceia ce nu provenea de acolo, sau nu era 
"o regalitate de al doilea ordin, creată prin însuşi descenden- 
“tul lui Carol cel Mare și mai târziu de către Papa, era „ne- 
legal”. Astfel că „„regatul”' morav, cu șefii săi, nu era mai 
Tegal” decât regatul” lui Attila şi nici decât multe alte 
formaţii pe care o tradiţie istorică aproximativă le împo- 
poţonase cu acest titlu. 

Niciodată Moravia nu s'a consolidat. Cu toate predicile, 
„cu toate influenţele venite din Bizanţ, ea a fost totdeauna 
an Stat provizoriu, sprijinindu-se pe amintiri france şi 
deschizând perspective altor aventuri barbare putând să 
„creeze, acestea cel puţin, ceva nou în locul Statului avar, 
„care represintase totuşi o realitate politică militară, econo- 
mică, sprijinită pe vechea populaţie, așa de încercată prin 
«campaniile lui Carol cel Mare. Din partea lor, Bulgarii n'au 

făcut decât să stabilească posturi înaintate în vederea de: 
a obținea câștiguri de vamă, de a jăfui un comerţ care exista: 
încă în această regiune a Dravei şi a Dunării mijlocii. 

O adevărată dominație bulgară n'a existat niciodată în. 
aceste regiuni. Pe urmă însă, la sfârşitul secolului al IX-lea,. 
au apărut Maghiarii sau Ungurii. 


De data aceasta nu există nicio formă de Stat: nu-i 
decât banda, ceata dominată de către șefii de războiu, de 
către descoperitorii de bogății, ceata care nu are nicio orien- 
tare, care nu urmărește niciun scop și nu înţelege să se 
menţie în hotare geografice. 

Iată pentru ce, fără a stabili ceia ce Hunii și Avarii așe-: 
zaseră mai înainte, valul năvălirii ungare se aruncă spre: 
Europa Centrală, înaintează în mai multe rânduri în Italia, 
pătrunde până în mijlocul Franciei înfloritoare din secolul 
al X-lea 1). 

Pentru a avea o formă politică, a trebuit ca noii năvălitori: 
să recurgă la acea populaţie slavă, la acel „„Stat'' morav, 
distrus în colaboraţie cu lumea germanică de către regele: 
german Arnulf, dar ale cărui elemente rămăseseră pentru 
a forma chiar baza civilizaţiei maghiare din Evul Mediu. 

Toate noţiunile de cultură vin, în adevăr, dela aceste forme 
slave, pe care Maghiarii, stabiliţi în Panonia, le-au moștenit.. 
Dar, cu voevozii lor de creaţie slavă, cu răspânditorii cei 
dintâi ai creștinismului, cari veniau cu un episcop consacrat 
de către Constantinopol, mau ajuns Ungurii să formeze 
un Stat până la sfârşitul secolului al IX-lea. Astfel că pe 
locul pustiit prin luptele Carolingienilor contra Avarilor,. 
pe locul unde Moravia nu ajunsese să formeze o organi- 
zaţie solidă, exista acum o tabără a Maghiarilor, dar aceasta: 
nu-i decât un punct de plecare pentru cetele care năvălesc 
Centrul, Vestul şi Sudul Europei. Nu există încă o putere: 
politică organizată, intrată în ordinea creştină, singura care 
permitea unei naţiuni, să rămâe în societatea Evului Me-. 
diu; de altfel nu-i decât o ceată care trece. Nu exista încă 
o formaţie cu caracter permanent care să permită a se: 
restabili ceia ce cetele din secolul al IX-lea distruseseră. 

Năvălirile maghiare erau făcute oare totdeauna la în- 
tâmplare ? Istoria cu mult mai bine cunoscută, a stabilirii 


1. Vezi cartea, destul de veche, a lui Dussieu, Bssai historique sur les- 


invasions des Hongrois en Europe et spécialement en France, (, Mémoires 
de la société bibliophile historique”), Paris 1839. 

Turcilor otomani în Europa poate să dea un răspuns. 
Aceştia din urmă au fost prezentaţi adesea ca nişte bande 
năvălitoare având ca singur scop bogăţia fără deosebire 
de pământuri, fără preferinţă în ceia ce priveşte naţiunile 
pe care ei le-ar fi atacat. 

Am arătat în „Istoria Imperiului Otoman” că Turcii 
urmăreau un scop unitar, şi anume pe unele căi. Ei n'ar 
îi putut să meargă pretutindeni, dat fiind ceia ce li se 
putea opune: micile lor bande ar fi fost ușor distruse de 
către Sârbi; Bulgarii din secolul al XIV-lea, cu toate că în 
stare de decădere, represintau totuşi o forță militară în 
stare să se opuie acestei năvăliri. Dar năvălitorii în Balcani 
urmau marile drumuri, continuând acea misiune de jăfui- 
tori pe care ei o îndepliniseră înainte, străbătând Asia, 
pândind caravanele pentru a lua d'inainte câștigul lor. 

Ne-am putea întreba dacă jafurile, dacă năvălirile repe- 
tate ale Ungurilor în tot timpul secolului al IX-lea şi în o 
parte din secolul al X-lea, care au format fenomenul cel 
mai teribil dintre tulburările europene în cursul acestei 
epoci, nu erau îndreptate în anumite direcţiuni. Eu cred 
că ele urmăreau un scop identic cu acela pe care îl urmăreau 
Turcii în Peninsula Balcanică: ele aveau în vedere calea 
comerţului. Ele o jăfuiau înainte de a o stăpâni; ele nu au 
ajuns niciodată să o stăpânească, dar intenţia lor era să o stă- 
pânească până în fundul Italiei. Totuşi comerţul Europei 
Centrale va rămâne, în mare parte paralizat până la începutul 
secolului al XI-lea, în momentul când ducele Ștefan, voe- 
vodul maghiar de modă slavă, devine rege apostolic având 
misiunea de cruciată. 

Și atunci moștenirea comerţului continental trebue să 
treacă la acele republici italiene care rețin toată mişcarea 
economică a Europei și o îndreaptă prin relaţiile lor cu 
Imperiul de Răsărit, — relaţii pe care voiu căuta să le pre- 
cizez, — către regiunile bizantine și către Siria cruciatelor. 


Există o părere care admite o Veneţie în plină înflorire 
spontană, găsindu-şi toate mijloacele prin ea însăşi. Aceasta 
este o părere cu totul greşită, şi mi se pare mai folositor 
a căuta direct izvoarele originilor comerţului decât a dis- 
cuta, aşa cum s'a făcut timp îndelungat, unele chestiuni 
mai mult sau mai puţin inutile, ca aceea de a şti care au 
fost adevăratele raporturi teoretice cu politica bizantină, 
sau a ne sili de a fixa exact momentul când Venețienii 

au avut sentimentul independenţei 1). Şi ne putem întreba 
întru cât aceste chestiuni de independenţă, care ne pasio- 
nează atât în epoca noastră, aveau acelaş înţeles şi în Evul 
Mediu ; dacă cineva se simţea mai umilit aparținând, într'o 
formă teoretică, la cutare sau cutare Stat care rezuma 
viaţa politică a epocii. 

Este foarte adevărat că Imperiul de Răsărit a fost tot- 
deauna un Imperiu maritim ; el se îngrijeşte foarte puţin 
de anume elemente de stăpânire continentală. 

Balcanii puteau trăi vechea lor viaţă fără ca Imperialii 
să se amestece în lucruri care nu-i priviau, pentrucă nu 
trăgeau nici un folos din ele. Fiindcă în această epocă 
nimeni nu se ocupa de lucruri care nu aduceau un câștig 
imediat. Dela un timp acest Imperiu maritim era stingherit 
de pirateria musulmană. 

A venit însă un moment, în cursul secolului al X-lea, când 
el a putut să reia dominaţia mării, mai cu seamă supt doi 
împărați, împărații cruciatei bizantine. 

Printr'o serie de expediţii săvârșite de către Nichifor 
Focas şi loan Tzimiskes s'a ajuns, nu numai să se câștige 
situaţia pierdută în Siria, dar să se şi alunge Arabii din 
cuiburile unde se fixaseră și să se împiedece năvălirile lor 
ulterioare. Marea s'a făcut din nou liberă. 

Acesta este un fapt de o însemnătate cu totul excep- 
ională. Se putea prin aceasta înlocui dispariţia momentană 
a căii de comerț pe uscat care străbătea Europa Centrală. 

Marea liberată era la dispoziţia unui Imperiu care avea 
toate mijloacele de a întreprinde un comerţ foarte activ. 

Am arătat mai sus că viaţa corporativă în Occident 
încetase în cea mai mare parte a regiunilor unde ea existase 
într'o formă atât de vie în epoca romană, în timp ce în 
Orient corporaţiile au continuat să existe, ele trăind în 
însăşi conştiinţa maselor populare. Și atunci nimic nu 
este mai natural decât năpădirea Europei Centrale şi Oc- 
cidentale cu mărfuri bizantine, transportate pe mările cu- 
răţite de pirați. 

Când la Constantinopol se primia trimisul Impăratului 
din Occident Otto I, care era considerat ca un simplu 
„„Tege al Lombarzilor”, împăratul Nichifor nu uita să aducă 
aminte că Oceidentalii, cu tot titlul de Impărat cu care 


1. Vezi Eduard Lentz, Das Verhältnis Venedigs zu Byzanz nach dem 
Fall des Ezarchats bis zum Ausgang des IX-ten Jahrhunderts, 1. Theil, 
Venedig als byzantinische Provinz, Berlin 1891. 

se lăudau, n'aveau vase, că nu exista decât o singură flotă 
pe lume: aceea care-i aparţinea lui. Trimisul lui Otto. 
putea să râdă de hainele vechi pe care le purta, din cauza 
„„sărăciei“, impăratul Bizanțului, haine pe care le găsise la 
predecesorii săi, el putea să râdă de mâncarea mediocră, 
obişnuită în întreg Orientul, însă el trebuia să recunoască 
în schimb că nu există decât o flotă în lume și că marea 
aparţinea acelui care avea această flotă. 


In acelaş timp alte lucruri se petrec în Peninsula Balca- 
nică. Nu există pentru moment la sfârşitul secolului al X-lea, 
o dominație a Imperiului. Impăratul este ocupat în altă 
parte, la opera sa de recucerire asiatică şi maritimă. Totuşi, în 
acest timp, se organizează forţe în peninsulă care trebue să 
depindă de cineva capabil de a le reprezinta şi de a le apăra. 

In Croaţia, în Dalmația, se forma ceva nou 1). 

Se spune de obiceiu: exista Statul croat. După ce se 
prezintase un adevărat Stat morav, regal, în secolul al 
IX-lea şi al X-lea, iată acum un altul recunoscut de istorici. 

Există documente privitoare la aceşti regi ai Croaţiei, cu 
nume creştine, împerechiate cu vechile lor nume slave, ca 
Zvonimir sau Creșimir 2) ; se preferă cele de Petru, Ştefan, 
împrumutate din Occident şi mai ales din Biserica romană. 
După listele de martori care figurează în documente, reuşim 
să ni dăm seamă de organizaţia interioară a acestui Stat. 

Nu se uită însă decât un lucru: că acest Stat al Croaţiei 
a dispărut înainte de a fi putut — dealtiel, ca și Statul 
Moraviei — să formeze o politică definitiv fixată. 

De fapt, el era ca şi Veneţia la început, o dependenţă 
teoretică a Impăratului constantinopolitan 3). 

Aceasta era situaţia acestui rege care era rege pentru 
supușii săi, care ajunsese să fie rege pentru Papă, cu 
toate că Papa nu i-a trimes niciodată coroana, cum o fă- 
cuse pentru şeful Ungurilor, Sf. Ştefan. 


1, Vezi: Ludmil Hauptmann, Die bestimmenden Kräfte der kroatischen 
Geschichie im Zeitalter der nationalen Herrscher, în „Mitteilungen des öst. 
Instituts für Geschichtsforsehung"”, XI, 1924, p. 1 și urm. 

2. In 1059 apare acest rege Creşimir ‚al Croaților şi al Dalmaților“: la 
Biograd (Rački, Codex diplomaticus, pp. 62—63, cf. pp. 65—67). Pentru 
Zvonimir, ibid., pp. 104—105. 

3.In adevăr în 1066 regele croat adaogă în diplomele sale această indicație : 
„Duka, in partibus Constantinopoleos imperante” (ibid., p. 67), Dar nepotul 
lui Creșimir, fiul lui Ştefan, se intitulează ca fiind liber în 1069 (ibid., p. 72). 
Ei pretindeau că au titlul lor în urma alegerii populare (ibid., p. 211). 

Din partea lor, Venețienii, cari se găseau pe celălalt mal 
al Mării Adriatice, îşi dădeau bine seama că acest Stat 
nu era un obstacol fix înaintea expansiunii lor : el era doar 
o poartă ce putea fi foarte uşor deschisă, pentru a întra pe 
calea aceasta în peninsulă. 

Se văd de pe acuma elementele care vor forma din 
Veneţia marea stăpânitoare a comerțului în Orient. 


Apariţia Veneţiei ca factor esenţial al comerţului la 
sfârşitul secolului al X-lea, în epoca glorioasă a lui Petru 
Orseolo, se datoreşte mai întâiu faptului că Marea Medi- 
terană redevenise liberă, că, drumul Dunării fiind între- 
rupt, întreg comerţul ținuturilor occidentale se cobora peste 
Alpi către oraşul format încetișor, din așezările modeste 
de pe lagune. 

Pentrucă vechiul comerţ nu poate să se mai îndrepte 
pe căile antichităţii, pe căile romane, el o ia de-a-curmezişul 
şi Veneţia adună astfel un oarecare număr de drumuri oc- 
cidentale pe care le întrebuinţează prin posibilităţile co- 
merțului său maritim, îndreptându-le către Constantinopol. 

Calea balcanică, ea însăși, cerea să fie înlocuită prin 
mijlocirea venețiană. 

Statul bulgar ajunsese acum să aibă pretenţiuni impe- 
riale de neîngăduit. Putea fi distrus în două feluri: prin 
forţă sau, mai bine, civilizându-l şi creștinându-l. S'a produs 
mai întâiu o invazie a creştinismului oriental şi a civili- 
zaţiei greceşti, astfel încât unul din „şefii? Bulgarilor, 
Simion, a devenit un Cezar prin pretenţii, — nu în rea- 
litate, — tinzând, a cuceri Constantinopolul. Bizanțul 
însă a luat imediat seama că, prin această creștinare şi 
interesare la civilizaţia bizantină, Bulgarul devenea un con- 
curent periculos. S'a întrebuințat atunci celalt mijloc. 
S'a recurs la Ruşii din Chiev pentru a năvăli în acest Stat 
bulgar din două părţi. Şi „„Imperiul' rival a fost -distrus 
pentru ca Ruşii, ei înşişi, cari voiau să reie rolul Bulgarilor, 
să fie alungaţi, mai târziu, din Silistra dunăreană, din 
care voiau să facă un centru pentru dominaţiunea lor asupra 
Balcanilor. Astfel, căile comerciale ale Balcanilor au fost 
scăpate de vechea ameninţare bulgară. 

Pe lângă marea liberă, existau și comunicaţii continentale 
de-a-curmezișul peninsulei, care şi ele erau libere.: 

Este de asemenea adevărat că, puţin timp după dispa- 
riția Statului bulgar dela Marea Neagră, în partea Mace- 

doniei a izbucnit o revoluţie a popoarelor apăsate de im- 
pozite. Bizanțul administra rău, tot ca şi mai înainte 
Roma în decadenţă; fusese o răscoală a Albanezilor, a 
Slavilor cari nu erau Bulgari. S'a întrebuințat totuși dra- 
pelul Bulgariei dispărute numai pentru că aceasta era o 
legitimare care aducea o tradiţie de Imperiu și, mai cu seamă, 
sprijinul unei Biserici 2). 

Noul Stat, format la sfârşitul secolului al X-lea, la 
Ohrida, deci la Sudul Croaţiei, ţinea calea dela Durazzo 
la Constantinopol. A trebuit toată energia Impăratului Va- 
sile al II-lea pentru ca acestă nouă formaţie contra Bi- 
zanţului să dispară. 

De aici înainte toate căile balcanice sunt libere. De altfel 
Veneţia era aproape bizantină. Peninsula Balcanică nu 
era numai supusă Bizanțului, ci ea forma o parte consti- 
tutivă a lumii bizantine. Intrebarea nu trebue astfel pusă: 
care era dependenţa exactă a unui Stat veneto-italian 
faţă de imperiul bizantin, ci numai astfel: care era 
situația elementului venețian în lumea bizantină, căreia 
Venețienii îi aparţineau supt toate raporturile? 

Aceste raporturi sunt foarte vizibile. N'avem decât să 
luăm vechile cronici autentice ale Veneţiei, nu cronicile 
care pot da material pentru desvoltări romantice, pentru 
marile tablouri colorate, cum am dori să avem şi pentru 
Veneţia cu începuturi foarte modeste. Se găsesc şi aci 
;Romaniae”'-le populare ca şi pretutindeni. 

La început, mici grupe de pescari, de corăbieri, în mai 
multe ,,Veneţii““, şi mai târziu chiar, în limba oficială, nu se 
spunea : Veneţia, ci: Veneţiile, ,„„Venetiae”, Sunt nume 
păstoreşti ca Agnello; „judecători” apar ca „iudex Ma- 
rianorum”” ?); Consiliul este cel al organizaţiilor populare 
de pretutindeni; Senatul începe prin a îi simpla adunare 
a bătrânilor. Şi de-asupra acestei romanităţi populare, care 
se păstrează foarte plebeiană și pitorească încă şi astăzi, 
în zidiri, în marile palate aristocratice reprezentând splen- 
dori din secolul al XIV-lea şi chiar al XV-lea, s'a stabilit 
o altă influenţă : influenţa exclusivă a civilizaţiei bizantine. 

N'avem decât să examinăm numele șefilor acestei Re- 
publici, — şi în locul acestui titlu, care desemnează or- 
ganizaţii cu un caracter mult mai înaintat, aş zice mai 


1. Vezi lucrarea noastră „Formes byzantines et réalités balcaniques”, 


Paris, Gamber, 1922; ed. a 2-a, în Etudes byzantines citate. 
2. Ioan Diaconul, ed. Monticolo, p. 113, 

curând, ca şi cei vechi de acolo: „comunitate”, „commu- 
nitas”, — pentru a întâlni Bizanțul. Ei se numesc Ju- 
stinian, Dimitrie, Roman; un altul face parte din familia 
Caloprini; Obelerio reamintește, „Obelos” grec, frigare ; 
Candianii sunt oameni din Candia. Termenii geografici 
cari se găsesc în paginele cronicei lui Ioan Diaconul sunt 
greceşti, ca și numele de persoane; se zice ,Basilius” 
Şi „Vasylius”, nu i se spune Bari orașului italian care, la 
un moment dat, împreună cu Veneţia, a ajutat pe Bizantini 
contra năvălirii Arabilor, în vecinătatea Siciliei şi chiar 
până la Grado)), ci ,Vari*2). Bulgarii sunt „Vulgari“, ţara 
este un ,,Vulgaricum regnum”, șeful lor este ,,Vulgaricus 
Rex %”. 

Ţărmul opus, apărat de către Narentani, succesorii ve- 
chilor pirați iliri — un doge a botezat pe şeful lor), — 
este o „Sclavonie“, un „Sclavorum ducatus” 5). Şi, când se 
urmărește biografia și istoria administraţiei acestor duci 
de formă bizantină, a acestor dogi, îi vedem venind une ori 
dela Constantinopol, care poate să-i destituie €), mergând 
acolo să se iniţieze în civilizaţia Orientului, şi păstrând toate 
legăturile cu Curtea, foarte mândri de a avea titluri bizan- 
tine :spătari ca Obelerio, proto-spătari, hypaţi, ca Justinian. 
De acolo le vine titlul de „duci glorioşi” 7). 

Când li se dă însuşirea de consuli, ei o pomenesc în tit- 
lurile lor şi aceasta reprezinta o mare onoare. Unii copii ai 
dogilor venețieni revin din Constantinopol căsătoriţi cu câte o 
princesă greacă, aşa ca fiul dogelui Petru cu fiica lui Argyro- 
pulo’). Şi în cronica lui Ioan Diaconul „domina Maria Greca, 
ductrix”, înmormântată la biserica Sf. Zaharia, a cării origină 
imperială este amintită, arată un moment însemnat în des- 
voltarea Republicii. 

Exista simţul unei demnități cu totul particulare, apar- 
ținând Republicei— un document din 1097 vorbeşte despre 
„honor nostri mercati et totius nostrae patriae, Romaniae”, 


. Ibid., p. 121. 

„ Ibid., p. 123. Ajutor venețian în Sicilia (820) ; p. 109. V. şi ibid., p. 114. 
Ibid., pp. 132—3, 136. 

Ibid., pp. 109—10, 125. 

. Ibid., pp. 106—7. Un „Sclavorum rex” Ştefan, ibid, p. 171. 

. Ibid., p. 105. 

. Ibid., pp. 103, 106—7, 132. 

. lbid., p. 168. Fiul lor fu botezat Vasile după „avunculus” (ibid. 
p. 169). 

însă acest „honor” nu era o „onoare” de independenţă. De 
altfel, dogele, cum e cazul lui Justinian, se intitulează: consul 
imperial şi delegat al unui suveran ale cărui titluri le dă pe 
toate : „imperialis hypatus et Venetiarum dux, per reve- 
lationem domini nostri omnipotentis et iussione domini 
serenissimi Imperatoris seu et conservatoris totius mundi, 
Leonis” 2). Decretele sale sunt date după anul domniei 
Împăratului 2). S'ar părea că viaţa economică a Balcanilor 
nu aparține Constantinopolului, ci Veneţiei Veneţienilor. Pri- 
vilegiile ce li fuseseră acordate arată însă că ei formau o 
parte integrantă a Imperiului. Dacă ar fi fost vorba numai 
de relaţiuni în funcţie de tratate, ele ar fi fost mai dese; 
sar fi revenit asupra acestor tratate în care nu sar fi 
schimbat decât suma drepturilor de plată. Tipul privile- 
giului acordat la început Veneţienilor se păstrează mereu. 
Bizanțul poate să se schimbe în relaţiile lui cu străinătatea, 
el are însă obiceiul de a nu se schimba pentru proprii săi 
supuşi. 

eneţia era într'atâta de bizantină încât la începutul cru- 
ciatei ea n'a dat ajutor Apusenilor la fel cu celelalte Republici 
italiene. Siria ofensivei latine nu-i aparţine ; ea nu vrea să 
turbure nici să supere pe Impărat ; ea nu înțelege să piardă o 
situaţie pe care și-o câştigase şi pe care vrea s'o exploateze ; 
ea rămâne legată de Bizanţ, ca un parazit bine hrănit. 

Dacă va fi un conflict în secolul al XII-lea între ea şi Im- 
părat, aceasta nu e din cauza Veneţiei, ci din cauza altor fapte. 
După Vasile, restauratorul, a fost, timp de zece ani, o între- 
rupere a activităţii înoitoare în noul Bizanţ. S'au încercat 
împărați militari. Isaac Comnenul a fost cel dintâiu; 
dinastia nu a putut să se impue în acel moment ; a fost chiar, 
apoi, o situaţie lipsită de autoritate și de prestigiu, în Asia 
Mică pericolul cel mare venind din partea Turcilor, cari 
soseau din vechea lor patrie prin Armenia. Turburat de 
certuri pentru tron în interior, atacat de către Turci în 
Asia Mică, Imperiul se opreşte. 

Comnenii, cari au fost o primă încercare de dinastie mi- 
litară, revin : o familie foarte bogată, dispunând de teri- 
torii întinse, având cu ele o întreagă feudalitate bizantină, 
— pentrucă se poate întrebuința terminul acesta, cu toate 
că Bizanțul, ca şi țările române, n'a avut o feudalitate 
ierarhizată. 


1, Tafel şi Thomas, Urkunden, p. 2. 
2. Ibid., p. 19. 

Astfel că, atunci când Alexe Comnenul câştigă puterea, 
el o reţine pentru fiul său loan, care o va transmite pro- 
priului său fiu, Manuil. Dacă dinastia odată stabilită nu 
poate să 'reia opera cuceririlor în Asia, aceasta s'a întâmplat 
din cauză că ea a fost împiedecată de pericolul Normanzi- 
lor stabiliţi în Sudul Italiei. In timp ce ameninţarea turcă, la 
sfârşitul secolului al IX-lea, nu mai era aşa de gravă, întru cât 
ei se aşezaseră, formând o ţară,în Sudul Italiei, prin invazia 
micilor cete normande, se formase un nou Bizanţ italian. 
Dacă Venețienii vin la Constantinopol şi înţeleg să domine, 
târgurile bizantine, ei o fac ca parte constitutivă a Im- 
periului, însă când cetele lui Robert Guiscard, lui Bohemund, 
lui Tancred, se îndreaptă spre Durazzo, ei nu mai fac 
aceasta ca fiind elemente constitutive, ci ca elemente străine 
Imperiului. Vechii supuși bizantini înţeleg să câștige Bi- 
zanţul, simțindu-se mai puternici în privinţa mijloacelor 
militare. 

Astfel că sunt două organizaţii contra Bizanțului: 
Veneţia la Nord, pentru a ţinea negoţul, dar făcând toate 
gesturile de umilinţă de care putea să fie în stare, şi, de 
cealaltă parte, la Sud, lumea normandă, orbită de purpura 
bizantină, întrebuinţând toate mijloacele prestigiului ve- 
chiului Imperiu, întrebuinţând chiar puteri noi pentru înnoi- 
rea Bizanțului, în acelaș fel ca Egiptenii, în sec. al XIX-lea, 
cu Mehemed-Ali, înaintând prin Siria şi prin Anatolia, 
cu pretenţia de a reface Imperiul otoman, înlocuind dinastia 
lui Osman cu aceia a vice-regelui egiptean 1). 

Cruciații se înfăţişează, şi Bizanțul îi răspinge pentrucă 
în primul rând printre ei se află aceiaşi Normanzi, înainte- 
mergătorii inamicilor declaraţi ai Imperiului. Dar, după ce 
relaţiile, — care nu ne interesează aici, — între primele 
cruciate şi Bizanţ, au fost stabilite, după ce cruciații, 
deveniți şefi de Stat în Siria, fac actul de supunere pe care 
Bizanțul îl cerea, şi avea destulă dreptate să-l ceară, 
Manuil al treilea din dinastia Comnenilor, primind for- 
mele occidentale pentru a domina mai bine Statele de 


1. Cf. : crisoarea împăratului scrisă de Psellos lui RobertjGuiscard, publicată 
în Annuaire des éludes grecques, an. 1870, p. 206 și urm.: „vă consider 
demn de o onoare mai mare. Chiar rudele noastre cele mai depărtate 
consideră ca o'mare onoare faptul de a ne fi unit”. Robert cu toate că 
de „origine străină” s'a „altoit pe arborele Imperiului grec” (e vorba 
de îiica lui Robert, logodită cu un fiu a lui Roman Digenis, pe urmă cu 
un frate al lui Mihail VII, portirogenetul Constantin Duc s). 

cruciată, făcându-se cavaler pentru a fi şeful cavalerilor 
stabiliţi pe teritoriile pe care le consideră ca ale sale, voi 
să restabilească Imperiul Bizantin în felul roman. Doria 
să stăpânească însuşi căile ce comerț şi fiindcă Veneţia, 
care îndeosebi ajutase pe împărat în luptele sale contra 
Normanzilor, nu înţelegea să fie redusă la condiţiile de 
supusă, fără să păstreze măcar privilegiul marilor căi de 
comerţ, ea a rezistat. 

Intre Imperiu şi Venețienii așa de mândri de credința 
lor către Imperiu existase o neînțelegere 1): insula Corfu 
fusese atacată de către vasele republicei, care vizitaseră 
Rodos, Chios, Samos, Andros, Modon. 

Activitatea lui Manuil Comnenul trebue înţeleasă deci în 
acest sens. El vrea să reia căile de comerț în folosul direct 
al Imperiului. 

Nu avem decât să urmărim cele două mari linii ale ac- 
țiunii sale. In afară de campania sa în Asia Mică, el voia 
să afirme dreptul său de proprietar asupra pământurilor 
care aparținuseră Romanilor din Bizanţ, din timpurile cele 
mai depărtate. Apoi vin campaniile pentru a păstra ceia ce 
va fi mai târziu Serbia și la fel părţile vecine Ungariei. 

Aceste lupte permiteau comerțului bizantin să ajungă 
la linia comerțului Europei de mijloc. Au fost lupte învier- 
şunate timp de zece ani în părţile Belgradului și Semli- 
nului, pentru că aceasta era marea cale ce venea dela Cons- 
tantinopol, și Ungaria a fost redusă, în acest timp, la o 
situaţie de dependenţă față de Bizanţ. 

In momentul în care Papa combătea pe Frederic Barba- 
rossa, când oraşele din Italia se coalizaseră contra ,„,expe- 
diţiilor romane” ale Impăratului şi primiau mai curând 
drapelul bizantin 2), toate acestea însemnau că Bizanțul, 
dispunând acum de Calea Egnatia înţelegea să aibă de 
asemenea un punct de sprijin pe coastele italiene, Repu- 
blica Sf. Marcu va face un nou şi lung războiu pentru a îm- 
piedeca această hegemonie, care acum o ameninţă la ea 
acasă. Acesta este rolul Veneţiei. 

Celelalte republici italiene nu se pot compara cu ea. 
Veneţia reprezinta cu totul altceva de cât Pisa sau Genova. 
Trebue făcută o deosebire numai pentru Amalfi. 

Amalfi, oraş cu înfăţişare greacă și cu calendar grecesc, 


1. Archivio storico italiano, VIII, 1845, rp. 153 şi 157. 


2. Baer, Die Beziehungen Venedigs zum Kaiserreiche in der stauțischen 
Zeil, Innsbruck 1888. 

pronunţând unele cuvinte după limba greacă (amvi, scriva, 
deliveratio), întrebuinţând moneda, greutăţile greceşti și 
arabe : „mancosus”, „,tari”, livra din Bizanţ, dând nume 
greceşti, construind cu Sirieni și Constantinopolitani ca- 
tedrala sat), este o Veneţie, o Veneţie foarte rău aşezată, care 
poate fi cucerită și carea şi fost cucerită?). Strânsă între 
munte şi mare, ea avea în fruntea sa un șet care lua, ca și 
cei din Veneţia, toate titlurile posibile, și mai ales titluri 
împrumutate dela Bizanţ. A fost un șir de duci de Amalfi; 
paralelismul între desvoltarea Veneţiei şi desvoltarea a- 
cesteilalte republici de comerţ este perfect. Este acelaș 
sistem, acelaș tip, numai că la Amalfi există din secolul 
al XII-lea o dinastie de duci patrici,3) „,ducele-tată”, 
„ducele-fiu”, pe cari Veneţia nu i-a avut niciodată 4). 

Amalfi a avut comptoare la Constantinopol. Ea a 
participat la câștigurile cruciatelor ş 'cetatea era celebră prin 
bogăţiile ei, trimeţând în primul rând Occidentului mărfuri 
orientale, pe care când Impăratul Nichifor se laudă că le are, 
în timp ce Occidentalii erau lipsiţi de ele : bogatele costume 
purtate la Constantinopol, aromatele din Orient și altele, 
i se putea răspunde : „avem și noi din acestea, prin mijlo- 
cirea Amalfitanilor 5)“. 

Numai că Amalfi avea desavantagiul de a fi expus Sa- 
racinilor mai mult decât Veneţia : o expediţie saracină în 
lagune era un act foarte rar. Mai mult, în Sudul Italiei 
stabilindu-se Normanzii, ei nu mai puteau să admită exis- 
tența autonomă a acestui ducat 6). 

De altfel, dacă în împrejurimile Veneţiei s'ar fi așezat 
vre-o putere străină către anul 1000, niciodată Veneţia 
war fi jucat rolul său. 

Normanzii erau mai tari. Amalfi a şi fost suprimat. 

Pisa, Genova s'au format ca niște centre comerciale numai 
pentru o activitate îndreptată către Vestul şi Sud-Vestul 


1. O „„yconella”[in colecţia de documente a lui Camera, Memorie della 
Citta di Amalfi, Palermo 1876 p. 185. 

2. Vezi descripţia pe care o dă Edrisi trad. II, p. 258. 

3. In 922 oraşul este condus de către un tată patrici» şi un fiu protospatar ; 
ibid. pp. 111, 112, 128 şi urm. Pentru Bari: Codice diplomatico barese, 
1897, i, p. 51. 

4. Afară de cazul lui „Ursus Bonus, dux, una cum Ioanne, filio suo” 
(Tafel și Thomas, loc. cit., p. 19). După Musatti Zl principato veneziano (Nuovo 
archivio venet., XXXIV) dogele. asămănător în totul ducilor de Calabria, 
de Neapole, de Gaeta, de Amalfi, avea dreptul de a-şi asocia pe fiul sau pe 
fratele său. 

5. Camera 0. €., p. 196 şi nota 1. 

6. Noul lor atac în 1101, ibid., p. 327. 

african, unde ele sunt rivale cu Amalfi. Şi, dacă mai târ- 
ziu, la începutul cruciatei, ele au avut un rol însemnat, 
excepţional, — prima flotă care venise să ajute pe cruciați, 
în 1097, plecase din Genova,—aceasta a fost pentrucă aceste 
două republici erau îndreptate către alte regiuni : a merge 
la Locurile Sfinte, în Egipt, era deci ceva foarte natural 
pentru acei care aveau legături cu Africa regilor saracini. 


Veneţia ar fi jucat un rol cu mult mai mare încă, dacă 
drumul Dunării nu s'ar fi refăcut în secolul al XII-lea. 
EI s'a refăcut prin consolidarea regatului ungar. 

Indată ce regele s'a creștinat și a căpătat misiunea de a 
converti păgânii şi schismaticii, moştenirea Carolingieni- 
lor trecând asupra regalității ungare, după ce Ungaria 
trecuse marea ei criză, — lupta între partidul păgân 
care nu voia să se supună unei noi politici creştine, şi între 
cei ce încurajau pe Sf. Ștefan şi urmaşii lui, — calea de 
mijloc a Europei Centrale a fost reluată. 

In cronica lui Adhemar de Chabannes, se văd primii 
pelerini din Franţa, îndreptându-se către regele Coloman 
al Ungariei, — Guillaume de Angoulâme trecând prin 
Bavaria și primit cu prietenie de către Ştefan, regele 
Ungariei!), apoi abatele Richard, poate și contele de Anjou, 
Foulques, cu episcopii de Poitiers și de Limoges — și, când 
cruciații, la sfârşitul secolului al XI-lea căutau o cale, ei nu 
s'au adresat Veneţiei. 

Veneţia deci n'a fost decât mult mai târziu un port al 
cruciatelor, când lucrurile din Orient au luat altă înfăţi- 
şare. La început, era, pe lângă Marsilia pentru Provenţali 
şi porturile din Sicilia pentru Normanzi, încă o cale : aceia 
a Europei Centrale, care se putea încerca. 

Dacă, după Petru Ermitul, cruciații aparținând marei 
nobleţe a Occidentului s'ar fi adresat Veneţiei, ea li-ar 
îi cerut autorizaţia formală bizantină. Atunci cruciata a 
trebuit să ia, la început, drumul Ungariei. ` 

Ungaria a câştigat în însemnătate prin toată această 
acţiune militară care trecea mereu, fără încetare, pe pă- 
mânturile sale. Ea ajunse a avea o ambiţie și mai mare: 
Croaţia nu putea să se mai menţie, deci ea trebuia să 
revie sau Veneţiei, sau Ungariei. 

Supușii maritimi ai regelui croat nu erau numai Slavi; 


1. Tafel şi Thomas, o. c., III, pp. 65, 189. 

mai era şi o populaţiune romană, care multă vreme se păs- 
trase cu limba ei particulară, cu instituţiile ei speciale 2). 

Insulele Veglia, Arbe şi apoi toate cetăţile de pe coastă, 
Spalato, Trau, Zara, Biograd, s'au adresat pela anul 1075— 
sau 1076 şi apoi la 1096 Veneţiei pentru a cere să fie primite. 
Dogele a trebuit să ceară îngăduința Constantinopolului 
pentru a consimţi să fie în acelaş timp duce de Croaţia şi 
de Dalmația 2). Dandolo admitea să primească drepturile 
sale dela împărații Vasile şi Constantin, ca și dela voinţa 
liber exprimată a indigenilor 2). 

Dacă Ungaria n'ar fi moştenit pe regii croaţi, dacă ea nu 
s'ar fi consolidat, dacă ea nu s'ar fi scoborât, de la începutul 
secolului al XI-lea, pe coasta Mării Adriatice 4), întinzând 
mâna Normanzilor pentru a încerca să strângă marea Ve- 
neţie între cele două braţe ale acestei coaliții pentru a o 
sfărîma 5), republica ar fi avut, față de Comneni chiar 
un rol cu mult mai mare. Strânsă din două părți, ea a fost 
atunci nevoită să întrebuinţeze forța, la începutul secolului 
al XIII-lea, pentru a cuceri Dalmația şi, în acelaș timp, 
pentru a pune stăpânire pe Constantinopolul care o renega, 
alungând, la sfârşitul secolului al XII-lea încă, pe negustorii 
latini din capitală, pentru a scăpa de dominaţia lor. 

Această Veneţie, pe care Manuil Comnenul voia să o 
distrugă la ea acasă, sărăcind-o, această cetate pe care regele 
Ungariei căuta să o depărteze din Dalmația, ajunge astfel, 
la începutul secolului al XIII-lea, prin cruciata pe care 
o finanţează, pe care o conduce și o exploatează până la 
sfârşit, să fie stăpâna Zarei, apoi, după cucerirea oraşului 
imperial, prin patriarhul şi baili-ul său, să fie stăpână 
peste pieţele de comerţ al vechiului Imperiu roman”. 
Fără să vrea, ea a atins scopul, care este unul din cele mai 
mari ce s'au urmărit vreodată de către o comună în Evul 
Mediu. 


1. Vezi în Lenel, Dandolo, p. 112 şi urm. In „codex diplomaticus” de 
Rački, I, p. 26, există pentru Zara tribuni, priori, burghezi cari se numesc 
Dominicus, Dabio, Ursana, Borbo. 

2. Titlul de duce de Croaţia datează din 1094 (Lenel, o. c., p. 101). 
Pentru supunerea insulelor, Rački, o. c.. I, pp. 32—3. 

3. Lenel, Dandolo, o. c.. p. 227: supt Alexe Comnenul un trimes venețian se 
duce la Constantinopol pentru a obținea aceste drepturi ; ibid., pp. 85—7. 

4. Despre încoronarea în 1102 a regelui Ungariei ca rege croat. vezi 
Lenel, o. c. pp. 20—1. 

5, Regele Coloman ceru în căsătorie pe fiica Normandului Roger ; ibid., 
p. 20. 

Pentru comerţul cu Orientul, acesta nu este sfârşitul 
conflictului, natural, între Veneţieni, deţinătorii drumului 
pe mare, şi Unguri, cari păstrau drumul pe uscat. Intreg 
secolul al XIII-lea va fiprins de această rivalitate căreia 
trebue să i se precizeze mai întâiu caracterul, chiar de la 
1204, data aventurii „latine” la Constantinopol, 

CAPITOLUL III. 


RIVALITATEA VENETO:NORMANDĂ 
ŞI VENETO:UNGARĂ ȘI IMPERIUL 
COMERCIAL AL TĂTARILOR 


Data de 1204 este fără îndoială una dinte cele mai însem- 
nate pentru desvoltarea comerțului din Evul Mediu și 
pentru raporturile dintre jumătatea orientală și jumătatea 
occidentală a lumii medievale. Insă pentru a-i înţelege 
şi mai bine însemnătatea, trebue să ne întoarcem puţin 
în urmă, pentru a vedea că în cucerirea venețiană a Con- 
stantinopolului e ceva mai mult decât se admite de obiceiu : 
că sensul comercial al aşezărei republicei Sf. Marcu în Orient 
este cu mult mai larg decât ni închipuim de obiceiu. 

Şi voiu începe prin a aminti un fapt. După înfăţișările 
obişnuite ale acestei de-a „patra cruciate”, s'ar crede că 
luarea Constantinopolului de către Veneţieni se datorește 
unei întâmplări și s'a discutat multă vreme cu oarecare 
folos pentru amănunte, asupra abaterii cruciatei!). 

S'a spus: nobilii din Nordul Italiei, nobilii Flandrei și 
de pretutindeni, cari au alergat pentru scăparea resturilor 
regatului din Ierusalim, ameninţat să dispară, toţi aceia 
cari voiau să meargă până la mormântul Mântuitorului, 
din ce cauză s'au oprit ei? 

Atunci s'a invocat interesul Veneţienilor, care este evi- 
dent. Venețienii câştigaseră în Locurile Sfinte ceia ce ei 
puteau să aibă, ceia ce ei erau în stare să reţie,ba chiar 
ceva mai mult, aşa cum face totdeauna negustorul aven- 
turier plecat pentru a avea ceva pe care nu l-ar fi câştigat 
prin propria sa valoare. 

Zara, capitala Dalmației, a fost smulsă regelui Ungariei, 
cu sprijinul cruciaților şi cu toată opunerea Papei care 


1. V. acum Iorga; France de Constantinople et de Morée (din Revue 
historique du Sud Est européen). 

afurisia pe cruciații cei răi cari uitaseră scopul lor firesc 
oprindu-se pe coasta Adriaticei pentru a supăra pe un 
rege având o misiune de cruciată 1). Căci luarea Zarei de către 
Veneţieni şi asociaţii lor însemnează de fapt întoarcerea unor 
cruciați contra unui rege care este el însuși cruciat dintr'o 
generaţie în alta, acesta fiind sensul permanent al regalită- 
tei Ungariei. 

Dar, pentru Veneţia, Zara, pe care o râvnise totdeauna, 
pe care o dominase, pe care o pierduse în unele momente, 
pentru a nu o lăsa să dispară niciodată din cercul viziunii 
sale politice, merita osteneala „,devierii”” unei cruciate, cu 
atât mai mult cu cât rătăciții nu erau Veneţieni: erau 
ceilalţi, şi a face să devieze ceilalţi pentru a ajunge la pro- 
priul ei folos, aceasta era în fond politica Veneţiei. Cu 
capitala Dalmației se avea siguranţa dominaţiei asupra 
țărmului oriental al Mării Adriatice. In sfârşit, a lua Cons- 
tantinopolul însemna a avea cartierul comercial : „embola” 
prăvăliile, piaţa capitalei bizantine. Comerţul foarte vechiu 
al Mării Negre venea de la sine. 

Şi Veneţia s'a găsit la un moment în faţa unei situaţii 
care-i îngăduia să schimbe ţinta cruciatei. Ea făcuse o 
înţelegere comercială cu Francii cari se duceau la Locurile 
Sfinte : trebuia să i se plătească datoria. Dar cruciații 
nu puteau plăti. 

Pe de altă parte, mai era un al trtilea, care de asemenea 
trebuia să plătească, împăratul detronat pe care-l reînscău- 
naseră şi fiul lui : Isaac Anghelul şi tânărul Alexe, însă, cu 
toate siorțările lor, nici aceştia nu puteau să plătească. 

Ocuparea Constantinopolului era deci o necesitate ; aju- 
tând, şi împingând să se întemeieze Imperiul Latin, Veneţia 
reținu pentru sine, în plină proprietate, o parte din această 
cucerire a cruciaților. 

Fără trecerea acestora prin Veneţia, fără înţelegerea 
care nu putea să fie împlinită, fără refuzul plăţii, din partea 
împăratului Isaac şi a fiului său, Veneţia n'ar fi luat Con- 
stantinopolul. Un mare incident, dar un incident simplu. 

Pentru istoria politică şi militară chestiunea privită din 
acest punct de vedere poate să fi fost aşa. Din punctul 


1. Mai mult, legături de rudenie existau între Arpadieni și aristocrația 
Veneţiei. Cronica din Altinum menţionează căsătoria între Leonard, fiul 
dogelui, conte de -psero, şi „ducis Dessae filia, qui potentior fuit in 
tota Ungaria". Fratele lui Leonard, Nicolae, conte de Arbe, ia în căsătorie 
pe fiica regelui Ladislau ip. 159). 

de vedere însă al relaţiunilor de comerţ, chestiunea aceasta 
nu a fost o întâmplare,ci un moment de desvoltare logică 
al unei singure şi aceleaşi politici. 

In cursul îndelungatei neînţelegeri cu Manuil Com- 
nenul, între 1162 și 1179,a fost o expediţie curat venețiană, 
cu mult maiimportantă de cât acea de la 1204, o expediţie 
care putea duce de asemenea la cucerirea Constantinopo- 
lului. Dacă nu s'a ajuns la acest rezultat, greșeala nu a fost 
a acelora cari conduceau expediţia, ci numai a unei boli 
întâmplătoare izbucnite în mijlocul trupelor care nu mai 
voiau să continue campania. Cronica populară a Veneţiei, 
cuprinsă în compilaţia care se numeşte, într'un mod cu to- 
tul nelogic şi greșit, „Cronica din Altinum”, pentru unele 
menţiuni privitoare la acel punct de pregătire a Veneţiei care 
a fost Altinum, ne face să vedem bine marile iluzii pe care 
şi le nutreau Venețienii în ceia ce priveşte rezultatul acestei 
întreprinderi. 

Veneţia înarmă în acest moment 120 de vase: niciodată 
o flotă militară de o aşa însemnătate nu se îndreptase către 
apele Levantului. Dogele el însuşi conducea expediţia, şi 
trebue să ne reamintim că el nu putea să părăsească a sa 
capitală fără o permisiune cu totul specială. Ragusa a fost 
ocupată de către un viconte 1), Eubeia, Chios, Lesbos, 
Schiros au fost vizitate, Lemnos de asemenea a fost râvnită 2). 

Expediția era determinată de intenţia de a pune mâna 
pe Imperiul Romaniei. 

La 1147 se acordase Veneţienilor un privilegiu de către 
Manuil. Acest privilegiu, acest tratat, trebue luat numai 
în clauzele sale și fără niciun gând la felul în care era con- 
siderat de însăși conștiința acelor pe cari-i privea. 

Cronica menţionată lămurește cu privire la aceasta. Impă- 
ratul se obliga să păstreze Veneţia ca pe propria sa Romanie; 
să iubească pe fiii Veneţiei ca pe propriii săi fii 2) și să li dea 
Romania întreagă (Romaniam totam) pentru a se servi ei 
singuri de ea (ut ipsi soli utantur ea in mercationibus suis $). 

Deci ei credeau că Imperiul li aparţinea exclusiv sub 
raportul relaţiilor economice şi comerciale. 


1, P. 165, 

2. Vezi F. Besta, La cattura dei Veneziani in Oriente per ordine dell'im- 
peratore Emmanuele Comneno e le sue conseguenze nella politica interna 
ed estera del comune di Venezia, Feltre 1900. 

3, După cuvintele spuse de Manuil trimisului Veneţiei. 

4. Pp. 162—3, 

Şi pentru că Manuel Comnenul voia altceva, atunci ei 
voiră, să restabilească tratatul în toată întinderea lui; ei 
voiau să-și însuşească această ,,„Romanie“ care credeau 
că li fusese atribuită prin tratat. Se preparau să meargă 
asupra Constantinopolului, când interveni acea boală şi 
revoltă a echipagiilor, care nu mai voiau să urmeze expediţia 
în aceste împrejurări ; dogele îşi propunea să o reia, când 
fu omorît la Veneţia de către masele populare exasperate 
de a fi fost duse într'o expediţie grea, care nu putea să-şi 
atingă scopul 1). 

Astfel că aceia ce s'a făcut la 1204 este repetarea a ce se 
petrecuse cu treizeci de ani înainte, acum cu o colaborare 
poate nedorită, folositoare într'un moment oarecare, dar 
periculoasă în altul. 


După victoria comună, când Republica cere şi obţine 
„un şfert şi jumătate din Imperiul Romaniei”, cu toate 
porturile însemnate ale lui, şi chiar unele oraşe din inte- 
rior ca Adrianopol, pe care ea nu l-a administrat direct, 
dar care totuși îi era rezervat prin tratatul împărţirii, nu 
ni putem da seamă de socoteala exact ce se făcea pentru 
a determina acest „,șfert şi jumătate”. Pentru că exista Im- 
periul real şi exista Imperiul de drept, și eu cred că s'a cal- 
culat în felul acesta : se lua Imperiul de drept, însă Veneţia 
retrăgea şfertul său adevărat, căci, în acest fel, având coas- 
tele, porturile se voia în acelaș timp și folosul căilor inte- 
rioare. De altiel, Imperiul Bizantin având înainte de toate 
stăpânirea mării şi a așezărilor de pe coaste, a avea coas- 
tele, a-și asigura dominaţia asupra Mării, însemna în 
fond a avea Imperiul. 

Şi ceia ce se da cruciaților, Imperiul Constantinopolului, 
care era prevăzut, regatul Salonicului, care rezultase din 
împrejurări,— Veneţia ar fi ocupat şi Salonicul ca şi celelalte 
porturi ale Imperiului Bizantin, — aceasta nu însemna alt- 
ceva, de fapt, decât riscul, decât pericolul şi catastrofa 
finală. 

Ei trebuiau să facă paza astfel,—hbună sau rea,—în interior. 
Ei continuau să rămâie cruciați, îndeplinind acuma, după 
ofensivă, o funcţie de defensivă, în folosul totuş al comer- 
țului venețian. Și chiar Veneţia se aranjează astfel încât 
să poată răpi Impăratului Constantinopolului cel mai mare 


1. P. 167. 

număr posibil de vasali, ocupând toate pieţele care nu erau 
ocupate de către altcineva. 

Genovezii se stabiliseră în mod provizoriu în insula 
Creta după aventura cretană a contelui de Malta, Henric 
Piscator „prin graţia lui Dumnezeu și a regelui”, adecă a re- 
gelui Siciliei, „şi a comunităţii Genova, conte de Siracusa 
şi prieten al regelui”, care, urmând pilda piraţilor arabi, 
urmărea un vis măreț de întinsă dominație pe aceste mări !). 

Veneţia potrivește astfel lucrurile, încât face să dispară 
această dominație genoveză trecătoare în Creta şi, în acelaş 
timp, ea face înţelegeri și încheie tratate cu toţi cei ce pot 
să-i dea ceva mai mult din dominaţia ,,Romaniei”. Era mai 
întâiu în insula Rodos un Grec, Leon Gabalas: Veneţia 
îl câștigă de partea sa. Căci ea, care este o comunitate, un 
Stat al burgheziei, încalcă domeniul feudal și se face 
suzerana vasalilor. La Karpathos va avea un alt vasal. 
Mai târziu un Sanudo se așează pentru sine, dar recunoaşte, 
în acelaş timp, autoritatea superioară a dogelui. 

Piratul Leon Vetrano este gonit din Corfu. In Negro- 
ponte familia venețiană dei Carceri devine vasală a Repu- 
blicei. Şi încă un nou vasal: Villehardouin, care, în tovără- 
şie cu un alt senior francez, stabileşte în peninsula Pelopo- 
nez dominaţia sa feudală. La 1210 exista de asemenea un 
tratat cu Epirul, unde se așezase dinastia de protestare 
şi de răsbunare a familiei Duca?). Şi din 1205 Veneţia caută 
să se aşeze pentru totdeauna la Durazzo pentru a stăpâni 
Calea Egnatia. Ea va pierde Durazzo pentru a-l relua mai 
târziu, însă nu-l va putea păstra. 

In fond, ea era greacă. Dacă nu în ce privește limba, 
era greacă în felul ei de a acţiona politiceşte, cu toate că 
latina scrisă la Veneţia pe la începutul secolului al XIII-lea 
e aproape indescifrabilă, ceia ce se atribue nu ştiu cării 
influenţe lombarde. Iar limba pe care Martino de Canale 
o preferă pentru cronica sa este franceza, aceasta fiind 
internaţională. Veneţia, moştenitoarea fără riscuri a ,„,Ro- 
maniei““, pe care ea le lăsa bucuroasă cavalerilor, era greacă 
ea însăş în acest mediu grec. 

Darnutrebuesăuitămcă nu numai Veneţia putea săreclame 


1. El este expulzat de către piratul genovez care era numit ,,comes Ala- 
manus”. 

2. Să mai notăm că, înainte de a lua în căsătorie pe fiica regelui nor- 
mand Tancred, Petru Ziani fusese soțul Mariei, „dukissa de domo Basi- 
liorum” (Chronicum Altinum, p. 197). 

drepturi de stăpânire asupra acestei „Romanii”. Mai era o 
altă putere, dar care nu era o republică de burghezi,o 
organizaţie oarecare de cetățeni, o lume negustorească 
cuceritoare și dominatoare : aceasta era o monarhie, mo- 
narhia Italiei, având o coroană regală, dar ale cării origini 
aparţin toate epocii bizantine, ale cărei rădăcini se înfig 
în pământul bizantin. Acesta era regatul lui Roger al II-lea 
şi al urmașilor lui, regatul normand. 

Acest regat normand ajunsese să între prin moștenire 
în mânile Hohenstaufenilor, al căror şef, Frederic Barba- 
rossa a, străbătut de-a curmezișul, ceva mai înainte de 1204, 
Peninsula Balcanilor, îndreptându-se spre Constantino- 
pol, a cărui cucerire el părea numai că o amână, ceia ce 
Veneţia, vechea sa dușmană, părea că o ştie 2). 

Această dinastie germanică a reușit, prin căsătoria lui 
Henric al VI-lea, fiul lui Frederic Barbarossa, cu principesa 
Constanța, moștenitoarea Celor Două Sicilii, să întemeieze 
acest Stat cu origini bizantine, cu un caracter pe o treime 
latin, pe o treime grec 2), pe o treime arab, care are toate inte- 
resele sale în Marea Adriatică, încă din epoca bătrânului Ro- 
bert Guiscard, tinzând și el către stăpânirea orașului Durazzo. 
Adică, atunci când Veneţia era de partea împăratului, 
Normanzii erau inamicii Imperiului, şi, dacă i s'ar fi întâmplat 
Veneţiei să fie duşmana Imperiului Bizantin, Normanzii 
s'ar fi presintat imediat, ca apărătorii acestui Imperiu °). 

Acest Stat regal din Sudul italian, care avea pretenții 
asupra întregii Italii, nu poate îngădui stabilirea Veneţiei 
ca singură moștenitoare a Imperiului din Bizanţ şi astfel, 
între expediţia venețiană din epoca împăratului Manuel, și 
între luarea Constantinopolului de către Veneţieni şi cruciați 
în 1204, Hohenstaufenii, adoptați de către dinastia nor- 
mandă, au voit să riște lovitura lor. 

Nu se va spune niciodată destul despre însemnătatea 
planurilor făcute de Henric al VI-lea pentru stăpânirea 


1, Chronicum Altinum, p. 161. 

2, Roger I fundase mănăstirea greacă a Mântuitorului. Roger al II-lea vru 
să aibăun !caun metropolitan oriental. Vezi nota următoare. Contra lui 
Henric al VI-lea Bizanțul încheie un tratat cu Veneţia în 1198 (vezi Tafel 
şi Thomas, :. +. la această dată) In schimb, Genova era gata să atace 
pe Greci în 1187 (Schaube, Gesch. des Handels, p. 250). 

3, Vezi Heinemann, Geschichte der Normanen in Unteritalien und 
Sicilien, I Leipzig, 1894; La Lumia, Storia della Sicilia sotto Guglielmo 
il Buono, şi cartea lui Erich Caspar, Roger :! (1102—2064) und die 
Gründung der normanisch-sicilianischen Monarchie, Innsbruck, 1904: 

Orientului. El lucra ca împărat, fără îndoială, ca împărat 
care se gândia la vechea unitate a Imperiului, care găsia 
neînţeleasă împărţirea, ce se credea că reprezintă un 
drept mai bun şi o formă religioasă preferabilă. Era un 
timp în care antichitatea reîncepea să învie, şi s'ar fi putut 
gândi, cum îi atribuia un izvor grec, de a reînnoi 
epoca Antoninilor și a Augușştilor. Testamentul lui chiar 
conţine dorinţa cruciatei 2). Dacă întâmplarea care a fost 
moartea neașteptată a lui Henric al VI-lea mar fi inter- 
venit, de sigur că: luarea Constantinopolului de către 
Veneţia şi cruciați ar fi fost imposibilă. Moștenitorul Celor 
Două Sicilii, Frederic al II-lea, fiind un copil, din această 
cauză Veneţia, scăpând de rivalitatea necesară, logică, 'a 
regatului Siciliei, a ajuns să puie mâna pe Constantinopol 
şi a încercat să realizeze acea teorie a „Romaniei comerciale*< 
integrale, intrată supt dominaţia stăpânirei ducale 2). 
Insă nu era numai regatul din Sudul Italiei în stare să tae 
drumul Veneţiei şi să sfârâme un aşezământ care se înfă- 
ţişa la început supt auspicii aşa de fericite și de străluci- 
toare. Mai era încă și Statul ungar, așezat în Panonia. 


Dacă s'ar vrea să se explice istoria Ungariei prin desvol- 
tarea unei fiinţe naţionale, a unei puteri naţionale, sar 
cădea mereu dintr'o greşeală într'alta și s'ar micşora chiar 
şi ceia ce națiunea ungară poate cere în mişcarea generală 
a umanităţii. Acesta nu este primul caz când cineva pierde 
şi ce are dreptul să ceară atunci când pretinde prea mult. 

De fapt rolul Ungariei a fost foarte mare, dar în afară 
de ideea naţională, care nu exista nicăiri la începutul se- 
colului al XIII-lea. i i 

Regii Ungariei, cari sunt şi ai Croaţiei şi ai Dalmației, 
vor:lua; mai târziu, în timpul secolului al XII-lea şi al 
XIII-lea și alte titluri foarte semhificative, nereprezintând 
o realitate în ordinea geografică, dar care înseamnă totuși 
una în alt ordin, ideologic, a cărei importanţă nu poate să 
fie de ajuns subliniată pentru întreg Evul Mediu. 

Titluri ca : rege al Rasciei, adică al ţării Ras, care la ori- 
gine este formaţiune politică sârbească, rege al Bulgariei, 
rege al Cumaniei, asupra Cumanilor veniţi din stepă,popu- 
laţie uralo-altaică dominând până pe malurile Dunării, 


1. Toeche, Kaiser Heinrich VI, p. 271. 
2. Winckelmann, Geschichte Kaiser Friedrichs 11. und seiner Reiche, 1, 1863. 

astfel încât viitoarea Muntenie şi Moldovă, figurau în acel 
timp ca făcând parte din Cumania. 

In acelaș timp se observă la Arpadienii din secolul al 
XII-lea o dublă linie de conduită. 

Mai întâiu ei caută frontiere bine determinate și frontiere 
populate, bogate, la Sud. 

Statul Ungariei, care nu era limitat pentrucă misiunea 
apostolică era fără margini, putea, după cum a şi încercat, 
să se întindă în partea Rusiei Roșii Occidentale ; și a fost 
un moment când a râvnit succesiunea principilor şi regilor 
din: Halici. Urmaşii lui Coloman, stăpânul Slavilor dela 
Adriatica, au avut legături de rudenie cu urmașii vechilor 
principi de Chiev; unele regine ale Ungariei au venit din 
această Rusie. 

Dar ce se observă în secolul al XII-lea este părăsirea 
acestei direcţiuni care prezinta greutăţi, mn cauza pădu- 
rilor din Moldova şi din Galiția. 

Tendința este îndreptată acum către Peninsula Balca- 
nică, și pentru a.avea această frontieră bogată, se ia mai 
întâiu Transilvania locuită de Români, dar având şi şefi 
pecenegi cari nu locuiau acolo de obiceiu, fiind nişte stă- 
pânitori de departe, cum au fost Tătarii mai târziu. Nu 
erau niște barbari de felul celor maghiari, distrugând co- 
merţul prin raitele lor de pradă. Din contra, în legenda 
despre Sf. Bruno, povestită de Adhemar de Chabannes, 
care se duce „în provincia Pecenegilor pentru a le predica 
despre Mântuitorul 1)”, apostolul trebuind să moară acolo 
martirizat, se vede că se găsiau sub stăpânirea lor negustori, 
ca aceia cari au adus regelui Boleslas capul martirului, 
pe un vas 2). Bizantinii aşezau „,Patzinakia” lor ca Stat 
consolidat între „Turcia? maghiară şi ,„,Rusia” 3). 

Ungurii au pătruns deci în ţara transilvană „de dincolo 
de păduri” prin unele trecători ale munţilor, de-a lungul 
râurilor, grăbindu-se să câștige locurile unde se găseau mine, 
ocne de sare, şi au întrebuințat atât puterile lor, cât şi 
puterile supușilor, pentru a păstra aceste prime pozi- 
ţiuni cucerite în ţară străină. Ei au adus un episcop şi 
alături de el, comandantul militar, după sistemul carolin- 
gian, pe care ei nu l-au schimbat întru nimic. 


1. P. 153. 
2. Ibid, 
3. Annuaire des études grecques, IX (1875), articol de Miller. 

Dar atâta nu era destul. Chestiunea care se punea pentru 
ci, în momentul în care ei deţineau calea mijlocie a comer- 
tului european, era de a avea la această frontieră, către 
Dunărea inferioară, o lume în putință de a plăti dări 
şi dea împopora regiunea ce i se încredința, capabilă chiar 
(aceasta nu se spunea, însă era în intenţia regelui) de o 
desvoltare proprie. Trebuiau să se aşeze ţărani, dar țărani 
cari să fie aduşi dintr'o ţară cu oraşe și cari, găsindu-se 
într'o altă ţară unde nu existau orașe, să fie în stare 
la cel dintâi prilej de a întemeia ei înşişi centre orășe- 
nești. 

Aceasta este obârșia aşezării, în secolul al XII-lea, a 
Saxonilor, ,„Saşi” pentru Români, nume venind dela faptul 
că Germanii erau cunoscuţi în aceste regiuni mai cu seamă 
ca lucrători în mine şi aceşti lucrători veniau din adevă- 
rata Saxonie, în timp ce coloniştii veneau din regiunea 
Rinului şi a Moselei. Ceia ce în adevăr arată, în afară de 
mărturiile cronicilor şi documentelor care vorbesc despre 
„„Flandrenses”, e chiar dialectul acestor Saxoni din Tran- 
silvania şi câteva nume de localităţi. 

Dar, în acelaș timp, pentru a trece peste „,singurătăţile”, 
foarte relative, ale acestor ţări şi pentru a ajunge în Penin- 
sula Balcanilor, Arpadienii credeau, cu dreptate, că mai 
era încă un lucru ce trebuia obţinut, şi anume legături cu 
lumea latină. . 

Şi ei au avut ideia, chiar înainte de Andrei al 
II-lea, regele cruciat dela începutul secolului al XIII-lea, 
de a se substitui Imperiului Latin din Constantinopol. 
Ei vedeau că acest Imperiu era un organism incapabil de 
a trăi şi care s'ar fi putut menţine numaicu două condi- 
ţiuni : dacă s'ar fi continuat imigrarea cavalerilor din Oc- 
cident, a feudalității occidentale, spre această parte, — 
dar ea se îndrepta mult mai natural către Statele franceze 
din Sfântul Pământ — şi dacă el ar fi avut sprijinul real, 
sincer și devotat al Sfântului Scaun, care, el însuşi se 
gândia la foloasele pe care i le-ar fi putut aduce Imperiul 
Latin. Dar, în fond, Sfântul Scaun cerea mult mai mult 
decât protecţia asupra Imperiului Latin dela Constantino- 
pol; era timpul când el impunea lui Frederic al II-lea, 
ajuns la maturitate, să declare că el nu înţelege să reţie 
în acelaş timp cu coroana imperială și coroana regală a 
Celor Două Sicilii, şi, dându-și seamă că această formaţie 
trecătoare va dispărea, Roma, în căutarea unirilor reli- 

gonne, se îngrija să păstreze posibilități de legături cu 
recii. 

Dacă regii Ungariei nu au ajuns la Constantinopole cu 
o armată reală, cu posibilitatea ajutorului şi aprovizionării 
propriului lor domeniu, aceasta se datorește faptului că 
ei au fost împiedecaţi mai întâi prin crearea noului Stat 
bulgar. 


Iată, în câteva cuvinte, ce era acest Imperiu şi mai 
cu seamă care a fost însemnătatea lui în desvoltarea co- 
merţului din Evul Mediu. 

Bulgaria era o tradiţie, era un sprijin ideologic mai 
mult decât o realitate. Dacă se voia să se construiască un 
Stat contra Bizanțului, trebuia să i se dea acest nume. Cea de- 
„a doua Bulgarie”, se făcuse sprijinindu-se înainte de toate 
pe Albanezi, Români şi Slavi cu un alt caracter decât acel 
al Bulgarilor. 

Cea de a „treia Bulgarie” a fost creaţia unor şefi români 
cari veniseră din Tesalia : Petru, Asan și Ioniţă. 

Răsvrătiţii fură primiţi cu simpatie de toţi cei cărora le 
displăcea Bizanțul, pentrucă el administra rău şi cerea 
impozite grele. 

Grecii aclamau pe oamenii de aceeaşi religie cu ei, cu 
toate că între ei şi Bulgari era oarecare duşmănie, ca tova- 
răşi de limbă contra eterodocșilor latini din Constantino- 
pol, deosebirile naţionale neavând nici pe departe impor- 
tanţa pe care au avut-o mai târziu. 

Dar răpedea desvoltare a acestui nou Imperiu, prospe- 
ritatea care a ţinut cel puţin un veac, se datorau oare am- 
biţiei șefilor, unui oarecare avânt al supuşilor lor, unei 
caste militare gata de luptă, unei ideologii speciale ? 

Eu cred că nu a fost nici ideologia, nici sentimentul naţio- 
nal, nici ambiţiunea celor trei şefi de păstori cari au hotărât 
crearea acestui Stat şi a credincioșilor lor. Trebue atunci 
să ne oprim la lămurirea că qaa Asăneștilor, a cărui 
culme se găseşte pe la mijlocul secoluluial XIII-lea, supt 
domnia lui loan Asan, care spera să fie Impărat la Con- 
stantinopol, și i-a lipsit prea puţin pentru a întrece, în mersul 
către acelaş ţel, pe Impăratul dela Niceia, venit din Orientul 
asiatic, datoreşte cea mai mare parte din elementele 
sale de progres căii de comerț care îl străbătea. 

Veneţia era stăpâna „Romaniei“, doamna mărilor şi 
a drumurilor care plecau dela Mare. Ungaria era regalitatea 

care, în afară de drepturile sale date de către Papalitate, 
căuta să se impue în Balcani pentrucă ea represinta cea- 
laltă cale de comerţ, calea transversală, a Belgra- 
dului. Statul bulgar se formează, se păstrează şi ia titlul 
imperial ce i se recunoaşte, pentrucă, având Durazzo, el 
domină vechea Cale Egnatia care ducea direct la Con- 
stantinopol. 

Se poate spune că erau, în afară de molaticii Latini dela 
Constantinopol, cari nu făceau decât să cerşească ajutoare 
Romei, în afară de fantoma latină, care n'a avut niciodată 
o existenţă concretă, trei State, pentrucă erau trei curente 
de comerţ, legate de trei drumuri. 


Acum, aproape după șaizăci de ani dela stabilirea Impe- 
riului Latin, Grecii din Niceea au cucerit Constantinopolul 
aproape fără nicio împotrivire. 

Importanţa pe care cucerirea de către Greci a Constan- 
tinopolului o poate avea pentru noi, nu există totuşi pentru 
contimporani. Mai întâiu pentrucă acest Imperiu Latin era 
considerat de mult timp ca un muribund. Era „un om 
bolnav” la Bosfor, înainte de 1204,dar mai târziu el se va pune 
pe picioare făcând o călătorie în Asia Mică, foarte priel- 
nică sănătăţii sale, în timp ce celălalt „om bolnav”, care 
îl înlocuise, neputând ieși din fatalitatea constantinopoli- 
tană, moare. 

Cronica lui Martino di Canale, ocupându-se de această 
reluare a Constantinopolei de către Greci, nu vorbeşte 
decât de accidentul fericit care s'a întâmplat „priceputului 
ce era numit Seniorul Palialog”. 

Şi aceasta-i totul. 

Dar, în momentul când Latinii au dispărut de la Constan- 
tinopol şi când Paleologii au reluat stăpânirea orașului 
imperial fără să-şi mai poată vre-odată aminti trecutul, 
Statul bulgar el însuși era într'o stare de profundă decădere. 

Veneţia găsise o rivală în Genova, care, după ce se unise 
chiar cu Veneţia pentru a combate pe Pizani, aliaţii lui 
Frederic al Il-lea în planurile asupra Locurilor Sfinte 
schimbase direcția în desvoltarea sa economică. Mihail 
Paleologul câștigase Constantinopolul cu sprijinul celor- 
lalți Italieni, şi el trecu dominaţia comercială a oraşului 
imperial şi a împrejurimilor asupra asociaţilor săi, a căror 
mică flotă îl sprijinise, rămânând ca ei să apere această 
restauraţie greacă. 

Genova nu putea să aibă totuşi proiecte asupra,, Romaniei”, 
ca acelea ale Veneţiei, care nu se va mai ridica niciodată în 
Orient, după lovitura ce i se dăduse la 1261. Pentru comerțul 
interior, Arpadienii, la capătul puterilor lor, muriau. 

Dar atunci, cine va putea să ia locul puterilor dispărute? 

Imperiul “Tătarilor. 


El se formează, puţin înaintea jumătăţii secolului al 
XIII-lea, în împrejurări care merită o scurtă lămurire. 

Statul Avarilor înlocuise, pe acelaș teritoriu, Statul Hu- 
nilor. Dominația Pecenegilor și a Cumanilor n'a fost decât 
continuarea dominaţiei Avarilor prin acciaş rasă, sub un 
alt nume, dacă nu în Panonia, cel puţin în ţările Dunării 
de jos. Ungurii ei înșiși au reprezintat, ca rasă, între Avari 
şi între Pecenegi şi Cumani, sau alături de aceştia din urmă, 
aceiaş dominație uralo-altaică. 

Pentru Bizanţ, ei erau „Turci? ca şi ceilalţi. 

Dar Pecenegii, căutându-și norocul în Peninsula Bal- 
canică, au fost distruşi de Bizantini, către sfârşitul secolului 
al XI-lea. Cât despre Cumani, regele Ungariei interveni 
şi li impuse trecerea la creştinism, prin misionari pe cari 
îi trimitea şi îi ocrotia. 

Odată cu prezenţa unui episcop cuman începe şi domina- 
ţia ungară în aceste regiuni. Păgânii, puţin numeroşi, revin 
în stepă şi se pier acolo ; alții trec în Ungaria chiar, unde 
vor exista mult timp, formând una din populațiile supuse 
autorității regelui. 

Un gol s'a format totuși astfel în aceste regiuni. Regele 
Ungariei a distrus celelalte stăpâniri uralo-altaice, dar el 
nu a putut să le înlocuiască, el care căuta în toate părțile 
Saşi şi alte elemente pentru a împopora propriile sale regiuni. 

La începutul secolului al XIII-lea, unul din regii Un- 
gariei a avut o măreață ideie, care, bine înfăptuită, ar fi 
schimbat soarta acestor ținuturi, însă o ideie care ar fi fost 
cu totul nenorocită pentru toate națiunile care trăesc de-o 
parte şi de alta a Dunării. El a chemat pe Cavalerii Teu- 
toni. Germanii dela Ierusalim au fost aşezaţi în Transil- 
vania meridională, alături de „oraşul coroanei“, Kronstadt 
pentru Germani, Brașovul Românilor, sau Brassò pentru 
Unguri. 

Cavalerii aveau toată libertatea să se întindă până la 
Dunăre. Ei au depăşit chiar programul lor regal grăbindu-se 
să adune toate teritoriile care nu trebuiau să li revie decât 

mai târziu. Nestatornicia lor a fost curând pedepsită. Cum 
ei luau aere de autonomie, care nu conveniau regalității 
ungare, ea i-a atacat şi, cu tot sprijinul Sfântului Scaun 
dat cavalerilor, ea a constrâns pe Teutoni să părăsească 
ţinutul Transilvaniei şi al Munteniei superioare pe care-l 
cuprinseseră. 

Mai târziu ei au fost chemaţi în Prusia, însă, dacă nu s'ar 
fi produs neînţelegerea între ei şi regele Ungariei, pe ţăr- 
murile Dunării ar fi fost o colonie germanică, şi, după cum 
se vede, această realizare naţională ar fi schimbat cu totul 
aspectul Sud-Estului european. 

Dar, odată Teutonii plecați, regele Ungariei nu a avut 
cu ce să-i înlocuiască. Fără întârziere, peste Cumanii adânc 
destrămaţi de Ungaria, vin Tătarii, supt urmaşul marelui 
cuceritor al Asiei Centrale și Occidentale, Ginghiz-Han. 


Ei au făcut mai întâiu ce făcuseră, înaintea lor, Ma- 
ghiarii. Au început să devasteze, şi isprava lor s'a întins 
până la coastele Adriaticei. Regele Ungariei, nefiind în stare 
să se opună înaintărei lor, căută scăpare în acea parte a 
țărmului Dalmației, de unde va reveni, mai târziu, foarte 
mirat. de a regăsi o ţară unde își putea relua stăpânirea 
care părea distrusă pentru totdeauna. i 
. La conciliul de la Lyon, toată creştinătatea occidentală 
se ocupa de soarta Europei întregi, în urma năvălirii Tă- 
tarilor 1). Fiecare înţelegea că un pericol aşa de îngrozitor nu 
amenințase încă niciodată civilizaţia creştină. Dar trebue 
să ne oprim aici, — de și ţinând seama de toate neno- 
rocirile pe care le-a provocat această năvălire —, în ceia ce 
privește caracterul distrugător al Tătarilor. 


Când Tătarii s'au înapoiat, ei au părăsit Ungaria, Tran- 
silvania, păstrând numai stăpânirea asupra Rușilor. Statul 
Chievului dispare, iar Moscova se ridică mai târziu, ca o 
continuare a dominaţiei tătare: nici bizantin, nici slav 
şi cu atât mai puţin occidental, acest Stat nu va face decât 
să repete dominaţia tătară în stepă. 

In acelaș timp, Tătarii au avut supt mâna lor, dacă nu 
întreg teritoriul ţărilor române, cel puţin ceia ce va forma 


1. Vezi naiva menţiune în Martino di Canale: ,,Maintes fois y furent 
dites ileuc, et de secore la Sainte Tere delà la Mer et de secore l'Em- 
pire de Constantinople et de aler chascun en contre les Tatars por ce que 
il manivent le char humaine! (p. 404). 

mai târziu Moldova. Ei se sprijiniau la Sud pe Crimeia, 
deţinând gurile tuturor râurilor Rusiei meridionale : Mon- 
castro, sau Cetatea-Albă, cu limanul Nistrului, Tana, la gura 
Donului, Lerici, la aceia a Niprului. Era un Stat cu totul civi- 
lizat, care ni este cunoscut, la sfârşitul secolului al XIII-lea, 
prin călătoria lui Marco Polo. Vizitând Imperiul lui Cubilai 
Han dela hotarul Tatariei asiatice şi a Chinei, Veneţianul 
povesteşte lucruri cu totul neaşteptate privitoare la organi- 
zarea economică a acestui imperiu imens care se întindea 
din China până la hotarele Ungariei. 

Avea hârtie-monetă. Orice negustor trebuia să depuie 
în tezaurul Hanului aurul său, argintul, pietrele preţioase, 
perlele sale, şi el primia ceia ce Marco Polo numește, în 
franțuzeasca sa, corespunzătoare francezei lui Martino di 
Canale, o,,chartrete”. Cu această „hârtiuţă”, purtând pe- 
cetea Hanului, se putea pleca din Altai pentru a ajunge la 
Carpaţi. Negustorul venețian îşi dă seamă de foloasele 
acestui sistem, mai ales cu privire la greutatea de a mânui 
piesele grele de metal din Evul Mediu. 

Pe drumurile importante existau poşte cu staţiuni. Se 
vorbește de 10.000 de astfel de popasuri, de 300.000 cai în- 
trebuinţaţi pentru comunicaţii. 

Primele drumuri plantate cu arbori le datorim Tătarilor. 
E un capitol în Marco Polo în care se spune că la fiecare 
trei sau patru unităţi de măsură era plantat un arbore î). 
Şi, când cineva tăia unul din aceşti arbori, el primia imediat 
pedeapsa cuvenită. 

Acest Stat reprezinta oricât o formă superioară a civili- 
zaţiei Evului Mediu. El înfățișa, pentru comerțul lu- 
mii, unul din cele mai bune mijloace de comunicaţie şi o 
siguranţă a legăturilor ce nu se cunoștea altădată. 

Teroarea Hanului stăpânia toată organizaţia, care poate îi 
socotită perfectă pentru această epocă. Și sistemul a fost 
atât de durabil, încât el a rămas în Rusia până la sfârșitul 
Evului Mediu, ba chiar până mai târziu de această epocă. 
ca rusă, „denghi”, poartă, până astăzi, numele monetei 
tătare. 

Sistemul vamal 2) s'a păstrat până în secolul al XVIII-lea, 


1. Toutes les mestres voieş que vont li marchans et messages et toutes 
autres genz sont planté grans arbres lun près de l’autre, à deux ou trois 
pas ; Pauthier, Marc Pol, 1865, pp. 321 şi urm., 337, 342. Depozit de grâu 
pentru caz de foamete, ibid., pp. 345—346.. 

2. Pauthier, o, c., p. 326, 

nu numai în Peninsula Crimeii, dar şi în Moldova, care a 
conservat chiar terminii tătari. In amândouă ţările există 
aceeaşi împărțire a mărfurilor în două categorii: cele ce 
erau taxate după felul lor şi cele ce se taxau după greutate. 

In amândouă ţările era „vama cea mare” şi „vama 
cea mică”. Tot astfel vama centrală şi dreptul suveranului 
de a-și rezerva anume articole de comerţ. In sfârşit atribui- 
rea unei părţi a veniturilor cutărui ofiţer sau cutării insti- 
tuţii. 

A fost chiar o încercare, aceia a lui Ciochi 1), de a întro- 
duce sistemul tătar în Balcanii bulgari. Şi abia la începutul 
secolului al XIV-lea se produce o  restauraţie creștină, 
dar ea nu se datorește decât noii căi de comerţ, care supt 
raportul economic, va înflori în tot timpul secolului al 
XIV-lea. 


1. De unde Giurchii ieşeni, lingă Tătăraşi. 

CAPITOLUL IV. 


NOUL REGIM AL COMERŢULUI PE DUNĂREA 
DE JOS ȘI ÎNTEMEIEREA STATELOR 
ROMÂNEŞTI 


Ni închipuim de obiceiu că năvălirea tătară a distrus 
aproape regatul Ungariei, iar unele izvoare, ca, de pildă, 
povestea călugărului Roger, redată într'un ton plângător, 
face să se creadă că, după trecerea hoardelor conduse de 
către descendenții lui Ginghiz-Han, unele regiuni nu s'ar 
mai fi putut reface niciodată. 

Se poate însă opune ‚poemului jalnic” al lui Roger, 
faptul că, după câteva luni, regele Ungariei revenind de pe 
țărmurile Adriaticei, nu numai că regatul a putut să-şi 
reia desvoltarea naturală, ci imediat după dispariţia 
Tătarilor noua regalitate ungară, angevină, a încercat să 
întemeieze ceva nou. Și, dacă desvoltarea regatului nu a 
fost ascendentă, nu sunt vinovaţi Tătarii, ci slăbiciunea 
dinastiei Arpadienilor, precum şi dispariția cauzelor care 
o aduseseră până aici. 

Iar, dacă marea pustiire a Tătarilor ar fi distrus, prin 
jafurile hordei, provincii întregi, ar fi fost cu totul imposi- 
bil de a se reface regatul, de a se încerca la câte-va decenii 
mai târziu, să i se dea noi provincii economice. 

Dar mai este o urmare, de și mai mare însemnătate. 

Către jumătatea secolului al XIII-lea, regele Ungariei 
chiamă pe Cavalerii Ospitalieri şi vrea să-i aşeze la Dunăre. 
Deci, regalitatea ungară, care făcuse mai înainte apel la Ca- 
valerii Teutoni, voind să întemeeze, la începutul secolului al 
XIII-lea un fel de Prusie dunăreană, s'a gândit, puţin timp 
după ce năvălirea tătară se retrăsese, a aduce pe cavalerii 
francezi, „latini”, din Jerusalim, pe valea fluviului. 

Privilegiul dat cu acest prilej există!), şi el formează unul 
din actele cele mai vechi şi cele mai însemnate în acelaș 
timp, pentru primele întemeieri româneşti în această vale. 
El a fost confirmat de către Papa, câţiva ani în urmă, astfel 
că există o oarecare probabilitate că acest privilegiu, acordat 
de către regele Ungariei maestrului Raimbaud, represintând 
cel puţin o parte dintre Ospitalieri, a fost pus în execuţie. 

Era vorba, nu numai de a crea un zăgaz contra presen- 
ței şi desvoltării puterei tătare în aceste părţi dunărene, 
ci, în acelaş timp, de a obliga civilizaţia latină, represintată 
prin regele cruciatelor, să deschidă comerțului Occiden- 
tului, pe care el avea misiunea să-l păzească, regiuni 
care, până atunci, trăiseră în condițiuni modeste, strâns 
legate cu neamul care locuia ţara, dar nu avea scopuri 
mai înalte decât valoarea istorică a neamului românesc din 
secolul al XIII-lea. 

Şi iată că regele Ungarici înţelegea să li dea cu mult 
mai mult decât obţinuseră Teutonii. 

Mai întâiu, toţimunţii. Apoi, stăpânirea primelorîntemeirei 
politice româneşti în aceste regiuni, mai cu seamă în partea 
până la râul Olt, cu condiţie ca Românii să păstreze 
autonomia lor, dar, în loc de a avea legături de supunere, 
foarte relative, cu regele Ungariei, să le aibă cu Ospi- 
talierii instalaţi de către acelaș principe. Mai departe se 
pomenesc de unele puncte pe Dunăre: Semlinul sârbesc, 
Celeiul românesc, cu pescăriile lor. 

Şi amintirea pescăriilor arată că exploatarea economică 
a Dunării începuse în vederea aprovizionării cu pește de 
care avea nevoie Transilvania, mai cu seamă pentru marile 
posturi ale Bisericei ortodoxe. Acestei stăpâniri îi scapă 
numai Românii de dincolo de Olt, cei ai Voevodului Se- 
neslav. 

Imprejurările care au adus dispariţia acestei aşezări aşa 
de trecătoare nu se cunosc și nici nu se poate măcar fixa 
gradul însemnătăţii ei; n'a fost poate decât o vizită de 
informaţie. 

Dar privilegiul regelui avea şi un scop mai îndepărtat. 
In acelaș act, se spune că acei cavaleri vor avea un port 
la Adriatica, la Scardona. Li se da Scardona, pentrucă, 


1. Cu greșeli de nume („,Lyrtioy” în loc de Litovoi, ssLityra” pentru 
acelaș nume) şi în Delaville-le-Roux, Cartulaire, II, p. 165 şi urm., 
anul 1247. Se întrebuinţează de obiceiu ediţia lui Zimmermann-Werner, 
Urkundenbuch der Deuischen in Siebenbürgen, 1. 

în acel timp, Venețienii deţineau Dalmația, cu Zara, şi 
în acest mod, se deschidea un alt debușeu pe Marea de 
Vest a regatului. Se crea o nouă cale de comerţ plecând 
de pe coasta Dalmației pentru a ajunge la Dunărea infe- 
rioară, acesta era scopul regelui Ungariei. 

El a fost părăsit. Regele va căuta să-și întindă influenţa 
asupra acestor regiuni în alt mod: printr'o pătrundere 
directă, prin legături de vasalitate cu noul principat român 
care exista, atunci, în munţii Argeșului.Și au fost alianţe 
care tindeau, dacă nu să aducă dispariţia Statului bulgar, 
cu totul slăbit, dar, cel puţin, să facă a întra acest Stat 
într'o situaţie ca aceea a Munteniei față de regatul Arpa- 
dienilor. 

Una din urmările năvălirei tătare a fost aceasta. Ea a 
făcut să se nască, din partea regalității ungare, unele temeri 
de viitor şi i-a dat sugestia de a stabili o nouă cale de 
comerţ. Şi, dacă n'ar îi fost decât această ideie la stabilirea 
Ospitalierilor pe Dunărea de jos, şi tot ar fi trebuit să fie 
menţionată în această scurtă privire asupra desvoltării 
comerţului în Evul Mediu. 

Insă urmarea cea mai de seamă a creării Imperiului tătar 
dela jumătatea secolului al XIII-lea, este alta. 


Veneţia pierduse în mare parte situaţia ei la Constanti- 
nopol. Trebuie să spunem că activitatea ei, care se îndrep- 
tase către mai multe puncte ale coastei europene şi asiatice, 
nu exercitase niciodată în chip mai larg şi mai durabil 
o dominație economică asupra Mării Negre. 

Basinul răsăritean al Mării Adriatice era cu totul însu- 
fleţit pe timpul când Veneţia putea să trimeată acolo flotele 
sale. Dar Marea Neagră rămânea, ea însăşi, un ţinut abia 
exploatat înaintea sosirii în vechea capitală a Imperiului a 
Grecilor din Niceea cu Mihail Paleologul. 

Abia în momentul în care Paleologul pune stăpânire pe 
Constantinopol, când el instalează în cartierul comercial 
al Italienilor pe asociaţii săi, Genovezii, comerţul Mării 
Negre câștigă o însemnătate care nu putea fi bănuită cu 
câteva decenii mai înainte. 

Este adevărat că Venețienii au avut în fundul acestei 
Mări, la vărsarea Donului, o colonie, care s'a păstrat până 
în secolul al XV-lea, colonie al cării nume reproduce pe 
acela al râului, Tana. Dar Tana n'a avut niciodată, pentru 
comerţul venețian, însemnătatea deosebită pe care a avut-o, 

pentru comerţul Genovezilor, o altă colonie, formată către 
sfârşitul secolului al XIII-lea, în împrejurări care ne 
vor rămânea mereu necunoscute, pentrucă primul pri- 
vilegiu n'a fost descoperit și nici nu este nădejde că se va 
descoperi, și nici socotelile vechi ale coloniei privitoare 
la această epocă nu există (se găsesc numai pentru secolul 
al XIV-lea și al XV-lea) 2). 

Colonia genoveză care rezumă toată mișcarea Italienilor 
în aceste ținuturi şi atrage către ea tot comerţul materiilor 
nelucrate ce veniau din stepa rusă, este Caffa. 

Inființarea ei se datora fără îndoială mai întâiu prezenţei 
Genovezilor la Constantinopol, situaţiei cu totul parti- 
culare pe care ei și-o câştigaseră susținând pe Impăratul 
Mihail, legăturii neîntrerupte ce fusese făcută între Imperiul 
restaurat şi între această republică rivală și duşmană a 
Veneţiei, înlăturate prin dispariția Imperiului Latin. 

Insă o altă pricină a aşezării, a desvoltării deosebite, a 
bogatei prosperităţi a Caffei în tot timpul secolului al XIV-lea 
şi trei şferturi din secolul al XV-lea, este chiar prezenţa 
Tătarilor în aceste ţinuturi. 

Căci Cafia nu este o cucerire : ea este o colonie îngăduită 
de către Han. Reprezentantul hordei, simțind aceeaş ne- 
voie ca și regalitatea ungară de a avea provincii ajută- 
toare în partea dinspre Sud, se adresează acelora dintre 
Italieni cari aduceau o iniţiativă mai îndrăzneață și garan- 
ţiile unei activităţi mai importante, și Cafia devine astfel 
debuşeul marelui comerţ tătărăsc, pe care Genovezii se 
învoiau să-l servească. 

Oraşul însă nu era singur. Tana n'a înfiinţat niciodată 
sucursale ; ea a rămas izolată și expusă tuturor atacurilor 
stăpânitorilor din interior; colonia Genovei însă reprezinta 
cu mult mai mult : ea rezuma viaţa economică a unui întreg 
ţinut întins, și, dacă se socotește şi teritoriul mai apropiat, 
ea este expresia comercială a acelei regiuni mai restrânse 
care se numea de către Genovezi : Campania, şi care păstra 
până în secolul al XIII-lea şi al XV-lea amintirea naţiu- 
nilor car dominaseră odinioară, la începutul Evului Mediu 
şi puţin mai târziu, aceste regiuni care se numiau Goţia 
şi Gazaria,—Goţia, pentrucă, odinioară, fuseseră acolo Goţii 
Tetraxiţi, cari ocupau Crimeea, și Gazaria, pentrucă aceste 
locuri fuseseră dominate de Imperiul Cazarilor. 


1. Vezi Iorga, Notes et exiraiis pour servir à l'histoire des croisades 
au XV-e siècle, I, prefața. 

De-a lungul coastei până la Caucaz, se întindeau schelele 
care depindeau de această mare capitală Caffa : Cembalo, 
care corespunde vechiului Symbolum, Soldaia, Sorgat, Copa, 
cuprinzând populaţii de mai mică însemnătate, care puteau 
totuşi să ia parte la marea mişcare economică a timpului. 

Dar, dacă regele Ungariei, pe de o parte, Hanul Tăta- 
rilor, pe de altă parte, socoteau să păstreze aceste noi aşe- 
zări pentru ei, pentru tezaurul lor, pentru prosperitatea 
Statului lor, pentru însemnătatea regatului sau a Impe- 
periului lor, ei se înșelau: fiindcă venise momentul, la 
sfârşitul secolului al XIV-.lea, când unele elemente ale 
trecutului trebuiau să dispară şi când pretutindeni se pre- 
zinta posibilitatea unor noi întemeieri. 


Sistemul Statelor (dacă se poate întrebuința terminul 
de Stat) din Evul Mediu nu durează decât până în acest 
moment şi, chiar cu începutul secolului al XIV-lea, noile 
întemeieri se arată. Şi, în timp ce acelea din Evul Mediu 
sânt datorite, adesea, întâmplării, cuceririi, relaţiilor feu- 
dale, Statele secolului al XIV-lea au un sens mai real şi 
mai adânc. Acestea sunt State necesare, adânc înrădăci- 
nate, care, când vor avea forma organizaţiei de monarhie ab- 
solută, se vor păstra şi vor domina toată epoca modernă. 

Linia comerțului Dunării de jos va crea un Stat, și cea- 
laltă linie a comerţului Crimeii şi Caffei, făcând să crească 
mereu însemnătatea Poloniei, a noii Polonii, care este cu 
totul deosebită de cea veche, în mișcarea economică, va 
crea un alt Stat, paralel cu cel care se va stabili mai întâiu 
în Carpaţi pentru a coborî curând până la linia Dunării. 
Aceasta a fost nevoia întemeerii, cu neamul românesc, a 
unui principat muntean, de-o parte, pentru a servi linia 
Dunării inferioare, și aceea a creării, după câteva decenii, 
către 1350—1360, a principatului Moldovei, pe văile Ni- 
strului, Prutului şi Siretului. Insă, în ce privește co- 
merțul, aceste State nu s'au întemeiat pentru un singur 
neam, ci pentru toate naţiunile în stare de a face comerţ 
în aceste părţi şi îndreptate de nevoile timpului a-l 
face numai în aceste ţinuturi 


Dovadă că întemeirea acestor două State s'a datorit 
unor factori însemnați, adânci şi durabili, se găseşte în 
răpeziciunea desvoltării lor. Până în secolul al XIV-lea, 
pentruca un Stat să se poată întinde din locul începutu- 

rilor sale la frontiere naturale sau la frontiere aproape de 
cele naturale, trebuiau zeci de ani, une ori secole. Evoluţia 
ținuturilor este foarte înceată în Evul Mediu. Dacă sunt 
State care, la un moment dat, printr'o înaintare bruscă, 
ajung să aibă o întindere mai mare, curând urmează și 
scăderea dominaţiei lor. 

Am văzut Uralo-Altaicii, acele neamuri de stepă care se 
aşezaseră în partea Panoniei. In năvala lor cuprindeau pă- 
mânturi câte odată foarte îndepărtate şi, apoi, imediat după 
aceea, năvălitorii se strângeau pe o mică întindere; repre- 
sintanţii acestor rase de stepă, la sfârșitul primei şi celei mai 
mari sforțări a lor, rămân numai pe o anumită întindere. 


Principatul românesc al Valahiei s'a numit chiar dela 
primele hrisoave, altfel decât prin acest nume străin, care 
a devenit o poreclă pentru Români. El se numia Ţară, 
„„marea” Domnie,,a întregii Țări Româneşti”. Un aşezământ 
deci în sensul modern, pentrucă era vorba de un teritoriu geo- 
grafic bine mărgenit, care avea menirea de a reprezinta un 
neam 1). 

Evul Mediu nu se va împiedeca de aceste două idei; 
el- mergea după alte principii, care creau şi desvoltau pe 
atunci Statele. Şi principatul Moldovei el însuş nu era un 
principat separat prin fiinţa sa. Cea mai veche denumire 
a acestui Stat, care se întemeiase în Carpaţii nordici, la 
punctul unde se întâlniau frontierele vechii Rusii Roşii, 
ale Poloniei, ale Transilvaniei și ale Ţinutului Tătăresc, nu 
este simplu : Moldova. Moldova, este râul pe care s'a format 
primul așezământ; vechea capitală, Baia, se numea „ci- 
vitas” Molda, „orașul Moldovei“, al râului Moldova. Dar 
Statul se intitula, la început, altfel: el era „Țara Româ- 
nească de pe valea Moldovei”. Era deci un aşezământ de 
concurenţă faţă de celălalt. 

Statul fundat la frontierele ruso-polone era acela care, 
plecând dela Nord, se opunea celuilalt, format între regali- 
tatea ungară și între năvălirea tătară. 

Către 1350, când întemeietorulse îngropa în mormântul dela 
Argeş, unde s'au făcut în ultimul timp cercetări de o însemnă- 
tate cu totul excepţională pentru arheologia și pentru arta 
Evului Mediu, găsindu-se acela care-şi câştigase autonomia, 
Vodă Băsăraba, în acel timp, principatul muntean nu se 


1. Vezi ale noastre Z tudes roumaines, I, Paris, Gamber, 1923. 


65 


întindea decât asupra a două ţinuturi de munte, și regele 
Ungariei, Angevinul Ludovic, cerea pentru el linia comerţului 
care ducea dela Braşov, în Transilvania, la Brăila, al cării 
nume apare către această epocă, ca acela al unui mare 
port de legătură cu ,„,„păgânitatea” asiatică. 

Către 1350, Domnia deţinea cuibul Carpaţilor, însă 
calea comerţului era aceea a regelui. Regele lua negusto- 
rilor cari urmau această cale vamă la trecerea munţilor. 
Douăzeci de ani mai târziu, la 1370, toată linia Dunării 
de jos era a Munteniei, şi al doilea urmaş al lui Băsărabă 
era “stăpân şi pe unele puncte situate pe ţărmul drept al 
fluviului. Profitând de faptul că Țaratul Bulgariei, Imperiul 
pretenţiunii Bulgarilor, era în plină decădere și muria supt 
loviturile 'Turcilor, războinicii români se aflau pe de o parte 
la Nicopole şi pe de alta, la Vidin. Către 1350, Domnia 
Moldovei nu ocupa decât un mic colţ din Carpaţi și nu 
depăşea valea râului care o văzuse născându-se; câţiva 
ani mai târziu, ea se întindea pe cursul Siretului : cea de a 
doua capitală e pe acest râu şi zece ani după aceasta, acei 
cari se consolidaseră pe cursul Siretului și al Sucevei, 
afluentul lui, ajunseseră, nu numai până la Prut, ci până 
la Nistru, și aveau vama lor la Hotin şi la Tighina (mai 
târziu Bender), în Basarabia, în ţinutul român al Basa- 
rabilor munteni. Inainte chiar de începutul secolului al 
XV-lea, Domnul Moldovei purta titlul de „stăpânitor până 
la Marea cea Mare”, adecă Marea Neagră; în acel timp 
Domnul muntean, un urmaş al celui care ocupase Nicopole 
şi care stăpânise un moment şi Vidinul, în acel timp, zic, 
Domnul muntean avea Silistra supt stăpânirea sa, port 
foarte însemnat!) în secolul al XIII-lea, ca și Vicina din 
apropierea gurelor Dunării, dispărută de atunci şi din care 
venise primul Mitropolit, primul arhiepiscop al ţării lui. 
Ceva mai mult, Dobrogea, teritoriul dintre Dunărea infe- 
rioară la întoarcerea sa spre Nord şi Marea Neagră, era 
supt influenţa principatului Munteniei. 


Dar, o ţară nu se desvoltă cu o astfel de răpeziciune 
decât numai când existenţa ei corespunde unei necesități 
superioare necesităţilor interioare şi restrânse ale unui 
singur neam. 


1. Vezi Edrisi, II, p. 386: „Drumurile sunt largi, bazarele numeroase 
și bogăţiile abundente”, 

In secolul al XIII-lea, am văzut Statul bulgar formân- 
du-se datorită marii căi de comerţ care duce dela Durazzo 
la Constantinopol, datorită Căii Egnatia. 

Acelaş lucru se întâmplă şi cu Muntenia care se înte- 
meiază acum. 

Erau trei linii care coborau din munţi: linia care mergea 
la Nicopole, urmând Oltul, cea care urma Dâmboviţa, 
râul care udă Bucureștii, — în acel moment fără o în- 
semnătate prea mare —, şi care atingea Dunărea la Giurgiu, 
şi oa treia linie, care se îndrepta spre Silistra. Fără a mai 
număra marea linie de comerţ care aparținuse odinioară 
regelui Ungariei : linia Brăilei. 

in ce priveşte Muntenia, ţara este anterioară dru- 
mului de comerţ, şi voiu fixa imediat împrejurările în 
care Statul, ocrotind această cale de comerţ, a putut să 
o facă mai sigură şi mai durabilă. Cât despre Moldova, 
calea de comerţ este anterioară Statului. Aici este vorba, 
în adevăr, de o necesitate comercială care a determi- 
nat crearea unei forme politice, care rămâne atât de le- 
gată cu această formă politică, încât,în momentul când 
calea comerțului se face imposibilă, prin închiderea ei de 
invazia turcă, imediat scade însemnătatea acestui Stat 
al Moldovei. Elrămâne o ţară înfundată, atâta timp cât 
nu mai are putinţa să servească comerţul a cărui creaţie 
şi desvoltare erau însăşi cauza existenţei lui. 


Pentru a avea calea comerțului românesc, trebuia și altceva 
decât vitalitatea Românilor dela Dunărea de jos: trebuia 
un nou suflu de viaţă și în Transilvania ungară. Și, în Tran- 
silvania, desvoltarea economică se datoreşte noii dinastii 
angevine. 

Ungaria Angevinilor este, în multe privinţi, o întemeiere 
cu totul nouă. -Căci ar fi o greşală să se socotească acești 
Angevini drept continuatorii Arpadienilor. Arpadienii sunt 
reprezintanţii cuceririi. Principiul care a ajutat la înte- 
meierea acestei dinastii a fost păstrat atâta vreme cât el în- 
suşi avea o valoare, și, îndată ce acest principiu s'a stabilit 
în viaţa generală a Evului Mediu, dinastia Arpadienilor s'a 
resimţit. Ungaria secolului al XIV-lea a fost însă un feno- 
men al expansiunii latine către Orient. 

Intre Angevinii regatului de Neapole şi între Angevinii 
Ungariei, nu era numai o legătură de rudenie, ci și o strânsă 
legătură politică. Şi unii şi alţii reprezintă două momente 

ale desvoltării aceleiași politici şi ale aceluiaș avânt eco- 
nomic, în legătură cu această politică. 

Vechii Normanzi încercaseră a se face stăpâni pe 
coasta orientală a Mării Adriatice. Această politică fusese 
reluată apoi de către Hohenstaufeni, continuatorii liniei 
regilor normanzi. Pentru a treia oară, la sfârșitul secolului 
al XIII-lea, Angevinii stabiliţi la Neapole reiau programul 
expansiunii către Balcani, şi, dacă Robert Guiscard a fost 
oprit întru împlinirea planurilor sale de boală şi de moarte, 
dacă ofensiva Hohenstaufenilor, la sfârşitul secolului al 
XII-lea, a fost tăiată prin dispariţia neașteptată a lui 
Henric al VI-lea, încă un fapt ce nu putea îi prevăzut, 
a treia ofensivă a acestei țări normande din Sudul italian 
a reușit. 

Carol de Anjou şi fiul său, Carol al II-lea, deţin o mare 
parte din ţărmul albanez. Ei sunt stăpâni la Durazzo. 
Influenţa lor se întinde asupra unei întregi părți din Penin- 
sula Balcanică ; se poate spune chiar că Albania, națiunea 
albaneză, câştigă conştiinţa existenţei lor bine determinate 
şi a scopurilor cărora pot să se consacre, prin prezența 
acestor Angevini. 

Albanezii, ei înșiși Latini, mai puţin prin rasă şi mai mult 
prin limbă (deoarece limba lor a cules cele mai vechi ele- 
mente din latina care pătrunsese în Peninsula Balcanică), 
primesc, prin acei Latini cari sunt noua dinastie normandă 
a Angevinilor, îndemnul pentru o viaţă politică proprie. 
Conștiinţa care lor li lipsea li va veni prin aceşti cuceritori. 
Mai târziu, ei se vor libera de constrângerea normandă şi 
vor trăi în mici formaţiuni albaneze, albano-slave, în care 
vor intra şi elemente româneşti. Insă, la început, a fost 
nevoe de această acţiune de cucerire din partea ,Norman- 
diei” italiene, dominată de Angevini. 

Şi, în acelaș timp, se vede foarte bine că această expan- 
siune, cu funcție de cruciată, şi în legătură cu moștenirea 
bizantină deschisă, pătrunde însăşi lumea slavă. 

Intre Serbia secolului al XI-lea şi al XII-lea, care era 
întreagă dalmată, care se forma la Zenta, catolică și latină, 
şi între Serbia rasciană, a regiunii interioare, influențată 
de Bizanţ, dominată de influența greacă, era o mare deo- 
sebire. Deci între regii din Zenta şi între Nemanizi nu 
trebue să se facă o confuzie. Nu trebue niciodată ca numele 
ce se continuă să înșele cu privire la realităţile, cu totul 
deosebite, ce se petrec supt acele nume, şi prima datorie 

a istoricului este de a atrage atenţia când aceste nume 
reprezintă cu totul altceva decât în trecut. 

Insă Nemanizii ei înșiși au, în noua Serbie a secolului al 
XIV-lea, aceea a marelui Țar Ştefan Duşan, un caracter 
de împrumut occidental. Dușan ţine paznici germani. Țara 
lui este străbătută de negustori din Ragusa şi Veneţia. 
Se bate monetă cu numele său, cu o inscripţie latină. 
Comerţul sârbesc este, în acea epocă, în mare parte, latin. 
Latinismul pătrunde acum toate domeniile, şi nu este 
o întâmplare vizita marelui predicator al cruciatei din 
secolul al XIV-lea, amicul și „părintele” lui Filip de Mé- 
zicres, arhiepiscopul Petru Thomas, făcută pentru a pro- 
pune Țarului să intre în cruciata generală, care era repre- 
sintată de cealaltă parte, în Ungaria, prin succesorul lui 
Carol-Robert, prin cel de-al doilea Angevin. Regi sârbi se 
căsătoresc cu principese din Occident 2). Şi nu sunt numai 
legături de rudenie cu unele case occidentale; în acelaș 
timp, o întreagă lume din Occident pătrunde în Serbia 
şi o schimbă. Astfel proiectele de cruciată dela începutul 
secolului al XIV-lea pun împreună cele patru ţinuturi: 
Neapole al Angevinilor, Albania ocupată de soldaţii lui 
Carol de Anjou, Serbia, asupra căreia se întind înrudirile 
latine în acelaş timp ca şi comerţul din Occident, şi Ungaria, 
care întră în această mare sferă de influenţă a lumei fran- 
ceze stabilite la Neapole, nu pentru a rămânea acolo, ci 
pentru a face din el un focar de influenţă asupra regiunilor 
balcanice şi orientale. 


Şi, atunci, Ludovic cel Mare fiind stăpânul Ungariei, el 
nu înţelegea să rămâe numai în situaţia de dominator al 
unei singure ţări. Programul lui era mai larg, ambiția lui 
mai mare, mijloacele pe care le întrebuința întreceau cu 
mult limitele vechiului Stat ungar și cu deosebire fron- 
tierele rasei. Pentru el, Transilvania, Banatul represintau 
cu totul altceva decât pentru înaintașii lui, cari şi ei se 
infiltraseră în Peninsula Balcanilor şi fundaseră teritorii 
de influenţă, ca Bosnia şi Banatul. Pentru el, Bosnia, Serbia 
sunt ţinuturi de anexat.. Bulgaria, pe cale de a dispărea, 
trebuia să devie o provincie ungurească. Dar nu numai 
pentru Ungaria, pentru toată acea lume care era repre- 


1. Vezi lucrarea noastră, citată, Formes byzantines et réalités balcani- 
ques în Études byzantines, 1. 

sintată prin regele Ungariei, după cum el era represintant 
al rudelor sale dela Neapole. 

Ceia ce arată bine caracterul acestei noi regalităţi, este 
schimbarea capitatei. Arpadienii au avut una, Angevinii 
au înlocuit-o cu alta : orașul Timișoara, cetatea de pe râul 
Timiş. Această capitală a Banatului, care a fost obiect de 
discuţie între Sârbi şi Români şi care formează capitala 
părţii ce ni-a fost dată nouă, îşi datoreşte însemnătatea 
dinastiei Angevinilor. 

Dela Visegrad nu se putea stăpâni teritoriul ţintit de re- 
galitatea cruciatei latine a Angevinilor, însă Timişoara era 
cu totul potrivită acestui scop. E un punct de unde se 
poate observa Bosnia şi Serbia, de unde se poate merge 
spre Bulgaria, de unde se poate supraveghia ce se petrece 
spre Muntenia şi de unde se poate ţinea întotdeauna 
în mână însemnata cetate a Severinului, aproape de ruinele 
podului lui Traian, care fusese luată din secolulal XIII-lea, 
fiind o cheie a Dunărei în acele ţinuturi, întărită, coloni- 
zată, prevăzută cu un episcop. 

Dar, dacă, în acest sistem angevin, Banatul are o mare 
însemnătate, dacă Bosnia şi Serbia sunt provincii de pă- 
strat sau de cucerit, dacă Bulgaria eun punct al progra- 
mului de mâne, Transilvania trebuia să fie cu totul trans- 
formată. Cu o Transilvanie slab populată, pentru desvol- 
tarea căreia trebuia să se facă apel la Cavalerii Teutoni, 
cu Saşii cari sunt încă agricultori, făcând comerţul cu vite: 
şi cu grâu, regalitatea angevină nu-și putea ajunge scopu- 
rile. Trebuia ceva mai de seamă, şi, atunci, supt imboldul 
regalității angevine, marile sate săsești au fost transfor- 
mate în oraşe. 

Regalitatea lui Carol-Robert, recunoscut totuşi foarte 
târziu în Transilvania, dar mai ales regalitatea lui Ludovic 
cel Mare au creat marele antrepozite de frontieră care au 
fost : Hermannstadt sau Sibiiul, Kronstadt sau Brașovul şi 
Bistritz sau Bistriţa. 

Și chiar pieţele interioare au fost transformate în aşa fel 
încât să poată servi comerţului. 

Legăturile oraşelor din Transilvania se fac, bine înţeles, 
pe de oparte cu Muntenia, care dă privilegii Brașovului 
în a doua jumătate a secolului al XIV-lea, şi cu Mol- 
dova, unde, la începutul secolului al XV-lea, oamenii din 
Bistriţa, ca şi cei din Brașov, circulau ca în propria lor 

Dar nu erau numai aceste legături cu ţările româ- 
neşti, legături care duceau spre Dunăre, la Nicopole, 
la Giurgiu, la Brăila. La vărsarea Nistrului, era Moncastro 
al Genovezilor, „,Cetatea-Albă” a Românilor, care va de- 
veni pentru Turci, când vor ocupa-o (şi probabil că şi 
Tătarii o numiau în acelaș fel), Akkerman. 

Oraşele din Transilvania aveau, în acelaş timp, legături 
şi cu Occidentul. Provincia era piaţa centrală pentru noul 
comerţ între Occident şi Orient. Negustori din, Veneţia 
aveau cu ea legături mai mult sau mai puţin indirecte. 
Boemia îi trimetea mărfurile sale, dar cu deosebire mărfuri 
din Europa Centrală, mărfuri germane, fier în primul rând; 
şi stofe din Polonia treceau în Transilvania pentru ca, 
prin Muntenia, Moldova şi peste Dunăre, să ajungă în ţările 
turceşti, legate, ele însele, prin cucerirea otomană cu re- 
giunile centrale ale Asiei 1). 

Chiar stofe franceze din Flandra se vindeau la Curtea 
Domnilor şi nobililor din ţările române ; stofe de Malines, 
stofe de Ypres și de Louvain. 

Şi, acum, să trecem la cealaltă cale de comerţ, determi- 
nată prin crearea noii Polonii. 


Fusese odinioară o Polonie unitară, care se sfărâmase 
în diferite ducate. Aceste ducate, în concurenţă cu Rusia 
Roşie, în concurenţă şi cu penetraţia ungară venind din 
Occident în aceste regiuni ale Galiției, s'au găsit la un mo- 
ment dat, în secolul al XIV-lea, în mânile unui singur şef, 
unui singur rege; cu Vladislav Lokietek începe Polonia 
nouă, şi această Polonie nouă, datorită liniei de comerţ, 
găseşte, în curând, în marea personalitate a lui Casimir 
cel Mare, pe acela care va putea să o întărească și să-i 
creeze, prin această cale comercială, o nouă prosperitate. 

Nici ea, ca și Ungaria, nu avea posibilitatea să creeze 
oraşe prin ea însăşi, prin populaţia care trăia pe teritoriul 
ei. Cum în Transilvania fusese o luare în stăpânire germa- 
nică, tot astfel şi de partea cealaltă, în Galiţia, a existat o 
așezare germanică; negustorii germani au fost atrași în 
această regiune și au întemeiat din nou oraşele Cracovia 
şi Lemberg. Cracovia reprezenta pentru Galiţia, ceeace 
Sibiiul reprezinta pentru Transilvania : era întrepozitul 


1. Vezi lucrarea noastră, Istoria comerțului românesc. In timpul din urmă 
sa încercat o restrângere acestui câmp de afaceri spre Sud. 

pentru mărfurile venite din Occident. Punctul de plecare 
pentru mărfurile care venind din Occident, mergeau spre 
Orient, era Lembergul german, Leopolul Occidentalilor, 
pentru Polonii însăși: Lwów de unde Liovul nostru. 

In secolul al XIV-lea Lembergul avea o populaţie foarte 
amestecată ; erau nu numai Germani, dar şi Ruși şi Poloni. 
Caracterul rusesc al oraşului dispăruse totuşi în între- 
gime. Regele Poloniei stăruise chiar în această privinţă, 
întru cât, de atunci înainte, nu mai exista nici vechi drep- 
turi rusești, ci există un nou drept german de Magdeburg, 
care poate fi dus şi în altă parte. Căci negustorii străini ve- 
nind din ţara regelui Casimir și a succesorilor lui nu erau 
judecaţi în Moldova după dreptul ţării, după acel drept 
al pământului, amestecat cu legi bizantine : totdeauna ei 
erau supuși dreptului german de Magdeburg. 

Dela Lemberg plecau mai multe căi de comerţ. O cale din ele 
traversând Moldova de a curmezişul, se îndrepta spre Mon- 
castro, Cetatea-Albă. Dar negustorii pentru a merge la Caffa, 
puteau lua calea stepei, fără să atingă Moldova, și dela Cafia, 
vin Armeni, vin Saracini, şi această populaţie orientală va 
servi pentru schimbul mărfurilor și păstrarea legăturilor. 

Niciodată Rusia veche, Rusia dela Chiev1) n'a avut o cale 
de comerţ de însemnătatea aceleia care se stabilise între 
Galiţia și între Crimeea genoveză. Moneta care circula în 
aceste regiuni era cu totul deosebită de moneta transilvă- 
neană. Transilvania cunoaşte numai marca de argint, în 
felul celei dela Sibiiu sau alte variante, dar regiunile orien- 
tale, supuse influenței genoveze, se serveau, înainte de 
toate, de moneta care venea dela Genova, aurul ducaţilor 
şi rubla de argint. 

In acelaş timp cu drumul moldovenesc care ajungea la 
Moncastro, o altă linie, mai puţin importantă, serveşte 
mai ales pentru transportul peștilor din Dunăre, al nise- 
trului, foarte căutat în orașele poloneze. Acesta ducea la 
vechea colonie genoveză dela gurile Dunării, care se numia 
Licostomo, termin grec trecut în italiană, dar pe care 
Românii ca şi Grecii o numeau Chilia sau Kellia. Era o 
Chilie insulară, cea veche, și în faţa ei se ridică o alta în 
secolul al XV-lea. 

Galaţii nu reprezintă decât prea puţin în această epocă. 





1. Vezi Relations des Mongols, des Tartares par le frère Jean du Plan 
de Carpin, cd. Avezac, p. 375, 

E ultima limită de retragere a comerțului acaparat de Turci 
către Occident, și apare abia mai târziu în secolul al 
XVI-lea. Am văzut că Brăila e mult mai veche : un oraş din 
secolul al XIV-lea, făcând de atunci comerţul ținuturilor 
turcești, în timp ce Galaţii nu sunt decât un sat care va 
ajunge să aibă o oarecare prosperitate numai atunci când 
celelalte porturi nu vor mai exista ca locuri de desfacere 
libere 1). 


Acum, dacă Turcii n'ar fi venit în Peninsula Balcanică, 
dacă împrejurări prielnice nu ar fi uşurat înaintarea lor, 
ca : slăbirea neamului sârbesc, dispariţia Statului bulgar, 
neputinţa micilor naţiuni ale Peninsulei de a li ţinea piept, 
dacă acești simpli soldaţi plătiţi ai Imperiului Bizantin n'ar 
fi devenit, în câteva zeci de ani, stăpânii căilor de comerț 
ale Peninsulei, — drumul dela Nord, ducând spre Dunăre, 
drumul dela Apus, ducând spre Durazzo,—dacă Turcii nwar 
fi fost chemaţi (pentrucă Turcii au fost pretutindeni che- 
maţi acolo unde sa stabilit mai apoi dominaţia lor; ei 
wau venit din propria lor iniţiativă) de către neînţelege- 
rile dintre principii sârbi, de către certele bulgărești, de 
către greutatea succesiunilor din Muntenia, unde fiecare 
membru al familiei domnitoare putea să ridice dreptul său 
de a domni, ei n'ar fi ajuns curând la Dunăre. Și, dacă 
acest lucru, care nu putea fi prevăzut, nu s'ar fi întâmplat, 
nu ni dăm seamă ce importanță deosebită ar îi'rezultat 
pentru civilizaţia lumii întregi din stabilirea acestor noi 
căi de comerţ în secolul al XIV-lea. 

Căci și era o întreagă lume de înoit. S'ar fi putut trezi viaţa 
Peninsulei întregi şi s'ar fi putut da Mării Negre toată 
însemnătatea pe care putea s'o aibă ca mijloc de schimb 
între ţinuturile întinse ale stepei şi între ţinuturile Traciei 
şi Asiei Mici. Erau posibilităţi pe care istoria nu le poate 
înfățișa, pentrucă înfăptuirea lor nu s'a produs, dar pe care 
ea trebuie să le arăte adesea, fiindcă lucrurile care ar fi 
putut să fie servesc la o mai bună înţelegere a lucrurilor 
care au fost. 

A fost, fără îndoială, o mare nenorocire pentru civilizația 


1. Despre toate acestea vezi studiile mele ,, Relaţiile cu Lembergul” (extras 
din revista „Economia Naţională”), Bucureşti 1899; Geschichte des ru- 
mânisches Volkes, I; Studii și documente, XXIII; apoi Lucia Charevwicz, 
în Kwartalnik historyezyny, anul 1924, şi Ptasnik, Kultura wloska wieków 
srednich w Polsce, Varşovia, 1922. 

generală întreruperea unui comerţ care abia începuse. Şi, 
pentru latinitatea pe care în Orient o reprezintă Românii, 
păstrarea căilor de comerţ ar fi avut o însemnătate deo- 
sebită. 


Pătrunderea germană în Transilvania şi în Geliţia, în 
loc de a se păstra germană în mersulsău de mai târziu, ar 
fi fost captată de prezenţa elementului latin din valea 
Dunării şi de pe, râurile Moldovei. Domnii români din 
secolul al XIV-lea erau, prin presenţa lor în Dobrogea, la 
Vidin, la Nicopole, la Silistra, pe punctul de a crea un 
domeniu latin de rasă şi nu numai un domeniu latin de 
influență comercială sau de formă religioasă, cum încer- 
caseră Angevinii din Ungaria. Cu totul altceva decât un 
Imperiu latin, având o capitală, şi nu un teritoriu. Românii 
ar fi creat un teritoriu care ar fi transformat capitala. 

Dar au venit Turcii, au pătruns în Peninsula Balcanică, 
au adoptat cea mai mare parte din forme, pentrucă' nu 
erau în stare să creeze ceva nou; ei s'au bizantinizat la 
Constantinopol; ei s'au serbizat, s'au feudalizat în felul 
sârbesc pe văile interioare ale Peninsulei; s'au oprit la 
Dunărea românească, dar nu fără să fi luat, în acelaş timp, 
toate locurile de comerţ care corespundeau celor de pe 
ţărmul drept. 

Chiar dela început, ei au ocupat Giurgiul ; puţin mai târziu 
s'au arătat la Severin. Nicopolea Mică, orașul român 
Turnu, a întrat în puterea lor imediat după ce au trecut 
pe ţărmul stâng. Singură Brăila a rămas liberă până la 
jumătatea secolului al XVI-lea, dar, în acest moment, 
însemnătatea ei era aproape nulă. 

Moldova a rezistat, în timp ce Muntenia a pierdut por- 
turile ei. In primii ani ai secolului al XV-lea, Moldova aceasta, 
mai bine organizată, având un întreg sistem de fortărețe, 
a putut să înfrunte pe Mohammed al II-lea, în timpul lungii și 
glorioasei domnii a lui Ştefan cel Mare. Nu trebuie să uităm 
că în acest moment Moldovenii tindeau să se stabilească 
în locul Genovezilor pe ţărmul mai depărtat al Mării Negre 
(ei au ocupat portul Lerici), că ei apărâu Caffa contra Tur- 
cilor (când Caffa a fost cucerită de Sultan, la 1475, soldaţi 
moldoveni plătiţi aveau apărarea orașului), că Domnul 
moldovean, a cărui stăpânire ocupă trei șferturi din secolul 


1. Un studiu recent a notat și monograma Asanilor bizantinizaţi pe per- 
deaua de mormânt a Mariei din Mangup. 

al XV-lea, încheiase mai târziu o căsătorie în familia prin- 
cipilor de Chiev, cu Eudoxia Olelkovici, apoi o a doua că- 
sătorie în partea Crimeii, luând o Comnenă, din ramura 
care se aşezase în castelul celor doi sfinţi Teodor, Theo- 
dori, sau Mangup pentru Tătari. Apoi, dacă se observa 
şi amintirea legăturilor care au existat, nu numai între 
Moldova şi între Rusia Roşie, supusă regelui Poloniei, ci 
şi între ea şi Marele Duce al Moscovei, acela care pregătia 
mărirea rusească în viitor, putem să ni dăm seamă că aexis- 
tat un întreg sistem moldovenesc de dominație economică ce 
putea să se desvolte. 

Dar, la 1475, Caffa a căzut în mânile-Turcilor și, zece 
ani mai târziu, la 1484, la vărsarea Nistrului Cetatea-Albă 
devenea Akkermanul lor, în timp ce ei ocupau și vechiul 
Licostomo al Genovezilor. Marea Neagră devenea pentru 
comerţ o mare moartă, în timp ce basinul oriental al Mării 
Mediterane putea fi exploatat numai în condițiuni atât de 
anevoiase, încât republicile italiene au renunţat de a o mai 
face, şi aceasta -a fostuna din cauzele principale a decă- 
derii lor. 

Se găsia din nou un Imperiu asiatic în aceste regiuni, 
însă acest Imperiu era cu mult mai prejos, în concepțiune 
şi program de viitor, decât toate ce-l precedaseră. 

In timp ce Imperiul tătar reprezenta o vastă fundaţie, 
cu un sistem economic perfecţionat, superior aceluia al 
multor naţiuni europene, Turcii aduceau cu ei, dela înce- 
putul așezărei lor pe Dunăre și în Marea Neagră, amorţeala 
de care întreg comerțul Orientului a suferit timp de secole. 

B. EPOCA MODERNĂ 


CAPITOLUL I 


COMERȚUL LEVANTULUI PRIN GENOVEZI ȘI 
VENEȚIENI SUB SUZERANITATEA TURCEASCĂ 


In această serie de observaţiuni e vorba numai de 
a da o explicaţie generală a fenomenelor esenţiale ale is- 
toriei comerțului Levantului cu începere dela cucerirea 
Constantinopolului de către Turci și până la sfârșitul se- 
colului al XVIII-lea, din punctul de vedere al constată- 
rilor ajutătoare istoriei universale. Trebuie deci în primul 
rând să avem istoria universală înaintea ochilor, și pe urmă 
să cercetăm ceia ce poate servi să explice fenomenele isto- 
riei universale în istoria comerțului, 

La sfârșitul celor patru capitole precedente privitoare la 
istoria comerțului în Evul Mediu, cred că am reușit să fixez 
liniile generale ale unui mare sistem comercial care exista în 
Evul Mediu, care a existat până la sfârșitul secolului al 
XIV-lea şi care s'a păstrat în timpul unei părţi din seco- 
lul al XV-lea, însă a dispărut, nu zic: chiar în momentul 
cucerirei Constantinopolului de către Turci, dar în apro- 
piere de această dată. 

Această dată, prin ea însăși, nu este de mare interes, 
însă trebuie să căutăm un eveniment deosebit, care să 
servească a rezuma o stare de lucruri mai generală. 

Existau două mari drumuri de comerţ cari mergeau 
spre Orient. Calea pe mare, arătată de către Heyd în „ Is- 
toria Comerţului Levantului în Evul Mediu”. Ea era în- 
trebuințată de către Veneţieni și Genovezi. 

Şi mai exista, în acelaș timp, un întreg sistem conti- 
nental al comerţului Levantului în Evul Mediu, sistem 
care se formase încet și care se consolidase tot încet, însă 
n mod definitiv. 

Drumul Dunării ducea în secolul al XIV-lea produsele 
fabricate ale Germaniei spre Ungaria și spre acea provincie 
legată de ea prin anexare sau mai curând printr'o cola- 
horare politică cu Ungaria, care era Transilvania. ȘI 
trebuia să se treacă prin Transilvania pentru a se ajunge 
la anumite porturi ale Dunării sau ale Mărei Negre, care 
serveau pentru schimbul produselor occidentale cu pro- 
dusele Orientului, precum şi, prin mijlocul șesului tătă- 
resc pentru a se ajunge la importanta colonie a Genove= 
zilor la Marea de Azov, Caffa, şi la întreaga linie de por- 
turi mici ce se întindeau până la munţii Caucaz, fără 
a număra, la vărsarea Donului, Tana venețiană, a cărei 
istorie nu s'a scris încă. 

Mai exista și o altă cale, mai veche, care străbătea Pe- 
ninsula Balcanilor, calea Belgradului care, dela Dunărea 
sârbească mergea la Niș, dela Niș la Philippopoli, la Adria- 
nopole şi la Constantinopol, calea transversală. 

Dar, către 1450, această stare de lucruri dispare, în- 
treagă această prosperitate se pierde, fiindcă se arată îm- 
prejurări din cele mai grele. Constatări precise dovedesc 
în adevăr că în mai puţin de o sută de ani după cucerirea 
Constantinopolului de către Turci, acest mare oraș co- 
mercial avea o importanţă economică ce nu se putea deloc 
compara cu ceia ce fusese sub dominaţia împăraţilor bi- 
zantini. 

Iată o pildă: ceva mai târziu nu se găseau decât zece 
sau douăsprezece case venețiene care făceau comerțul în 
această Metropolă a Orientului +), şi altele nu mai erau nici 
în altă parte. Comerţul se ridica pentru două categorii 
de produse, la 150.000 ducați pe an, ceia ce nu-i nimic 
față cu însemnătatea nesfârşit mai mare pe care o avea 
mișcarea acestor regiuni în Evul Mediu. 

Pe de altă parte, ţările românești luau ceva din câștigul 
comerţului. Mica, dar bogata curte a principilor Moldovei 
şi Valahiei, mai cu seamă a celei dintâi, era întreţinută 
în mare parte, cu veniturile comerțului care trecea prin 
ţările lor, și principatele româneşti ele înşile luaseră naş- 
tere, în parte, prin acțiunea naturală a naţionalităţii ajunsă 
în plină stăpânire a mijloacelor sale, şi pentrucă înte- 
meierea acestor principate corespundea momentului istoric, 


1. Alberi, Relazioni degli ambasciatori veneti, Turchia, 1, p. 275 (anul 
1560). 

însă deasemenea în mare parte înființarea lor se datorește 
şi acestei mari mișcări economice care trebuia, în mod 
necesar, să treacă prin aceste ţinuturi. 

Insă, aceste principate au decăzut ele înșile; vechile 
porturi românești pe Dunăre au fost ocupate de către Turci ; 
ienicerii erau în ele, spahii în împrejurimi; pe țărm vameșşii 
turci erau aceia care luau foarte puţin dela un comerţ foarte 
slab, nesemănând de loc cu ceia ce fusese câteva zeci de 
ani mai înainte. 

Se poate spune că Imperiul Otoman, deşi cuceritor și 
triumfător, a fost curând sărăcit şi nu s'a păstrat prin pro- 
pria sa viaţă economică. . 

Este foarte uşor de observat care sunt isvoarele pros- 
perității sale aparente și nu e de mirare că vedem dispă- 
rând, dela o zi la alta, marele lux, orbitor pentru Occi- 
dentali. 

Chiar la Constantinopol, unde se obicinuia, când un 
ambasador străin aducea daruri, să-l facă să simtă că toate 
acelea nu valorau nimic pe lângă lucrurile pe care le aveau 
şi că darurile puteau numai să facă plăcere, măreţul So- 
liman, în același timp în care se prezenta cu acest prestigiu 
de bogăţie, făcea comerţ cu stofele dăruite persoanei sale 
imperiale și membrilor curții 1) : el le vindea pentru a mări 
astfel banii tezaurului său. 

Era, în tot cazul, luxul unui Stat parazitar trăind pe 
socoteala celorlalte. In fiecare primăvară, armatele oto- 
mane începeau campaniile păstrându-se cele două date 
bizantine : data de Sf. Gheorghe (în luna Aprilie) pentru ple- 
carea armatelor şi data de Sf. Dumitru (luna Octombrie) 
pentru întoarcerea lor. 

Deci în fiecare primăvară, armatele otomane plecau să 
culeagă contribuţia învinșilor, în afară de tribut şi daruri. 
Ele își luau partea din munca vecinilor creștini. 


Şi acum este vorba de a găsi motivul acestei mari schim- 
bări, acestei micşorări a însemnătăţei regiunilor, care ră- 
mân, fără îndoială, atât în ceia ce privește puterea de pro- 
ducțiune cât şi căile de comerț, printre cele mai impor- 
tante din Europa și din lumea întreagă, regiuni care sunt 
încă într'o stare mai mult sau mai puţin decăzută, dar se 
ghiceşte bine viitorul, care poate să le aştepte dintr'o zi 
într'alta, sub un alt regim, în ceia ce privește Peninsula 


1. Alberi, o. c. I, p. 275 (anul 1560). 

Balcanică, cu mai puţine certuri între vecini cari iau şi 
înapoiază mereu ţinuturi care, în ele înșile, nu au însem- 
nătatea care li se atribue. ` 

Pentru a lămuri această scădere, a cifrei comerțului, 
această sărăcire a unei întregi regiuni importante, și până 
atunci înfloritoare, a Europei, s'au găsit două motive, dintre 
care voiu îndepărta hotărît primul, care este de obiceiu 
admis. 

Se zice : nu cucerirea Constantinopolului de către Turci, 
nu barbaria otomană, războaiele care timp de un secol 
au umplut totuşi această regiune de devastări și de ruine, 
în primul rând nu această transformare integrală a Im- 
periului Otoman (ași zice mai curând : această reformare 
a Imperiului Bizantin, sub forma musulmană a familiei 
domnitoare Osman) nu aceasta a adus micșorarea vieţii 
economice, ci cu totul un alt fapt: marile descoperiri oc- 
cidentale. Oceanul Atlantic a înlocuit Marea Neagră şi 
atunci comerţul oriental a rămas cu totul local, un fel de 
comerţ de a doua mână. 

Această explicație ar putea fi admisă cu o condiţie im- 
posibilă : dacă comerțul Veneţienilor și Genovezilor ar fi 
fost, mai cu seamă, un comerţ de mirodenii și un comerţ, 
de stofe orientale. Dar lucrurile nu stau așa. 

Se vorbeşte, în Evul Mediu, despre „camelot”, stofă de 
păr de cămilă, despre „camocat”, grecescul xapovxă, despre 
„„bocasin”, despre diferite produse ale industriei Orientalilor 
din Asia Mică sau din regiunile din interiorul Asiei ; darseuită 
faptul că acest „,camocat”, „,bocasin”, sau „camelot”, că 
aceste produse puteau îi fabricate sau imitate în Europa; 
se uită că brocartul de Veneţia era o imitație reuşită a 
brocartului bizantin; se uită că vechea industrie de mă- 
tase din Orient, care fusese concentrată, la un anumit mo- 
ment, într'o oarecare regiune a Greciei pe lângă Teba, 
fusese mutată în Sicilia şi că la Palermo, Curtea foarte 
luxoasă, îmbrăca, în epoca regilor normanzi, mătăsuri 
fabricate pe loc de către Arabi sau elevii Arabilor. 

In ceia ce privește mirodeniile, ele formau fără îndoială 
un articol important al comerțului Levantului, totuşi el 
nu era chiar așa de însemnat, cum se crede. In secolul al 
XVI-lea, către 1550, Venețienii, voind să se facă preţuiţi 
la Constantinopol, arătau importanța comerțului lor şi 
nevoia hotărîtă de a li se păstra anumite favoruri; şi ei 
îşi ziceau că ar fi putut boicota pe Turci timp de doi ani 

ne mai cumpărându-le grâul lor!). Şi, doar scriind acest 
cuvânt grâu, am atins punctul însemnat al acestui comerţ. 

i în acelaş timp, fiindcă se vedea decadenţa comerţului 

rientului în ceia ce priveşte piperul, se credea că, dacă 
piperul nu mai vine la Constantinopol, ar fi fost mai folo- 
sitor să se trimită piper din Veneţia :), câștigându-se sută 
la sută. In rapoartele, foarte preţioase ale „baili''-lor, ale 
representanţilor Veneţiei la Constantinopol, care au fost 
publicate, pentru secolul al XVII-lea de către Barozzi și 
Berchet, se găsește această constatare importantă că Ve- 
neţia, în acea epocă, putea să furnizeze piperul, pe care 
„şi-l procura de pe coastele Spaniei și Portugaliei. 

In bogata sa lucrare „Histoire du commerce français 
dans le Levant au X VI I-e siècle” (Paris 1896), Paul Massona 
căutat să explice ceia ce el crede că a aduso nouă pros- 
peritate regiunilor din Sud-Estul european şi Imperiului 
Otoman în general. El spune că în momentul în care Por- 
tugalia era ocupată de către Filip al II-lea, în timpul în 
care ea făcea parte din Sțatele regelui Spaniei, întrucât acest 
rege nu avea pentru coloniile indiene aceiași atenție, 
pe care ar fi putut s'o aibe regele Portugaliei, a cărui în- 
treagă însemnătate se sprijinea pe aceste posesiuni și pe 
puterea economică a acestor regiuni, s'a produs o decă- 
dere în acea parte, decădere de care a profitat Mediterana 
şi cu Mediterana orientală, Imperiul Otoman. 

Eu n'am putut găsi temeiul acestei lămuriri, ci din contra, 
cu totul din contra. Către a doua jumătate a secolului al 
XVI-lea, Turcii înșiși se vor ocupa de India, voind să se 
aşeze acolo :). Şi există un proiect despre aceasta: Voiau 
să facă un canal care să plece din Astrachan și să pue în 
legătură stăpânirile Hanatului Tătar cu regiunile asiatice. 
Căutând, din Constantinopol, India, bine înţeles că nu 
se atacau Portughezii; duşmanii ereditari erau Spaniolii, 
guvernaţi de către urmașul lui Carol Quintul, Filip al II-lea. 
Dar Sultanul ataca posesiunile lui Filip al II-lea nu numai 
pentrucă era moștenitorul lui Carol Quintul, dar pentrucă 
a crezut că acolo va putea lua în stăpânire comerțul cu 
mirodenii. 


1. Alberi, o. c. I, pp. 82—83 (1553), Cf. ibid., pp. 183—184 (anul 1554). 

2, Ibid., II, p. 399 (anul 1585). 

3. Alberi, op. cit., p. 19 (proect venețian contra Portughezilor pentru 
India) cf. ibid., II, p. 309 (anul 1585) şi cartea mea Geschichte des osma- 
nischen Reiches, III. 

Comerţul Indiilor era deci încă înfloritor, și se va vedea 
cum sistemul caravanelor, despre care eu am găsit o măr- 
turie într'un isvor francez din secolul al XVII-lea, se lega 
cu importanța permanentă a comerțului Indiilor. 

Deci, nu poate fi admisă lămurirea că decăderea eco- 
nomică a regiunilor din Sud-Estul Europei se datorește 
concurenţei dintre Oceanul Atlantic şi Marea Mediterană, 
concurenţă în care Mediterana ar fi fost învinsă de către 
o Americă, ce, == se uită prea adeseori — trebuia să fie 
mai întâiu organizată pentru a da ceia ce ea putea da. Şi 
atunci rămâne cealaltă lămurire care arată că condițiu- 
nile deosebite ale stabilirei dominației turcești au fost acelea 
care au adus acest fenomen economic. 


Mai întâiu, ma nu este pentru prima oară când o spun— 
trebuie să se renunţe cu totul la ideia că Turcii au venit 
pentru a distruge. 

Nu zic că Turcii n'au meritat să fie calomniaţi, totuși 
ei au fost calomniaţi prea mult. 

In părerile obicinuite asupra Imperiului Otoman, este, 
fără îndoială, multă exagerare rău voitoare ; s'au ponegrit 
Turcii cari mai meritau și altceva, cel puţin în unele pri- 
vinţe și într'o oarecare măsură. 

Mohammed al II-lea nu avea ambiţiunea să fie un nou 
Tamerlan; ambiția sa era aceia de a urma împăraţilor 
bizantini, în așa fel încât aproape să nu se observe schim- 
barea ; să fie cât mai puţin posibil Turc şi cât mai mult 
posibil Bizantin, aceasta era dorința sa, cea mai însem- 
nată dorinţă a sa, și, dacă el nu a reușit în totul, aceasta 
din cauză că a fost constrâns, timp de mai mulți ani, să 
întreţie războaie care s'au continuat după moartea sa. 

Dar, de îndată ce a fost oarecare ordine în Peninsula 
Balcanică, Soliman Măreţul, care a fost cu adevărat un 
împărat măreț, a reintrat în tradiţia Bizanțului. 

El nu putea să aibă ideia nebună de a îndepărta din 
Constantinopol pe cei cari prin inteligenţa lor, prin munca 
lor, prin economia lor, prin legăturile lor cu diferitele na- 
ţiuni ale Europei, îi creiau și îi păstrau prosperitatea. Din 
contra, el căuta să atragă negustori și iată un caz asemă- 
nător care nu e din timpul domniei sale, ci a fiului său, 
Baiazid al II-lea. 

Când acesta a cucerit cele două orașe moldoveneşti dela 
Dunărea de jos și de pe Nistru, Chilia și Cetatea-Albă, 


84 


el a transportat la Constantinopol locuitori din aceste 
orașe pentru a crea — căci acesta era scopul său — la 
Constantinopol, în chiar capitala sa, o burghezie în 
stare să înlocuiască pe aceea care murise în timpul ase- 
diului, sau care avusese să sufere urmările naturale oricărei 
cuceriri, mai cu seamă în secolul al XV-lea, cât şi pentru 
a lucra în locul acelora cari nu mai aveau nici un folos să 
se întoarcă. 

Nu trebuie să se vadă în Mohammed al II-lea idealul unui 
organizator, dar nu trebuie să se vadă în această mare 
personalitate a istoriei nici un distrugător. In orice caz, 
el avea mai mult bun simţ în preocupările lui economice 
decât a avut Filip al II-lea prin acţiunea sa îndreptată 
contra Maurilor şi contra Evreilor din Spania. Filip al 
II-lea a ruinat Spania, pe când Mohammed al II-lea n'a 
căutat niciodată să sărăciască acest imperiu peste care 
el s'a făcut stăpân. 

Ba mai mult, el şi toţi Sultanii fără excepţie, până în 
secolul al XVIII-lea—când au fost imitatori ai Occiden- 
tului — atât timp cât au rămas în tradiţie, n'au vrut să fie 
inovatori ; ei s'au ferit de acest lucru. Orientul are respect 
pentru tradiție, pentru lucrul moştenit şi admis, pentru 
lucrul ajuns de nediscutat, pentru că toţi s'au obișnuit 
cu el,—ceia ce Occidentul n'a avut niciodată. Şi aceasta 
este o însușire foarte sănătoasă a acestui Orient, fără nici 
o diferenţă de naţiune sau de Stat. 

Sultanii turci nau avut niciodată ambiția de a fi crea- 
tori; ei nu voiau şi nu puteau să fie, şi atunci, pentru 
fiecare din representanţii vechiului comerț, ei au avut în- 
ţelegerea necesară pentru a reface ordinea turburată prin 
cucerire. 

Privilegiile date de ei Veneţienilor înaintea cuceririi Con- 
stantinopolului, scrise în grecește, pentrucă greaca și sla- 
vona erau, alături de limba turcă, limbi oficiale, caută să 
păstreze datinele seculare ale Imperiului creştin din Bi- 
zanţ. Privilegiul dat Veneţiei, la 1446, are următorul 
cuprins 2): 

„Eu, marele stăpân şi marele emir, Sultanul Mohammed, 
fiul marelui stăpân și al marelui emir, sultanul Murad-bey, 
jur pe Acela care a creiat cerul și pământul, pe marele 
nostru profet Mohammed, și pe cei şapte comentatori pe 


1. Vezi textul în memoriul nostru asupra privilegiului acordat de Mo- 
hammed II în 1453 oraşului Pera în Analele Academiei Române, anul 1913. 

cari îi avem și îi recunoaştem, noi Musulmanii, și pe cei 
124.000 de profeţi ai lui Dumnezeu, între cari primul a 
fost Adam și ultimul Mohammed, care a creiat credința Mu- 
sulmanilor, și pe credinţa pe care o împărtăşesc şi o re- 
cunosc, şi pe viaţa și pe capul tatălui meu și pe viaţa și 
capul meu, și pe sabia cu care mă încing, etc. 

„La 23 ale lunei Februarie, ziua a patra a săptămânei, 
anul al noulea al indicţiei, hotărăsc și zic că voiu avea cu 
părintele Ştăpânirei Mele, Dogele Veneţiei și cu comuni- 
tatea respectată și strălucită a Veneţiei și cu dregătorii lor, 
mari și mici, o pace întreagă și neclintită, egală și bună, 
pe mare și pe uscat, cu toate cetăţile, cu toate ţinuturile, 
cu toate insulele şi cu toate regiunile peste care stăpânește 
marea suveranitate a Veneţiei”. 


Acesta nu este un tratat, pentrucă Turcii, până la o 
anumită epocă, nu au încheiat niciodată tratate pe picior 
de egalitate. Ei au avut mereu o anumită închipuire care 
preamăria puterea lor. Ei dădeau acte de iertare, numind 
pe Dogele Veneţiei, „părintele lor”, dar în acelaș timp fiul 
se credea cu mult superior acestui părinte, căruia îi da 
de pomană unele concesiuni. Dar aceste concesiuni erau 
întinse și asigurate. 

Cât despre Genova, chiar a doua zi după cucerire, Mo- 
hammed al II-lea acordă comunităţii din Pera, pe care o 
înfățișează ca pe o imploratoare, ca pe un sclav pe care 
ar fi putut să-l nimicească sau să-l alunge, dar căruia fi 
îngăduie să rămâie acolo fiindcă poate să-i fie folositor 
și fiindcă se obligă să-i fie tributar, acest privilegiu : , 

„Nobilii oameni din Galata și Pera s'au înfățișat la Curtea 
Ştăpânirei Mele și au venit să se plece înaintea Ştăpânirei 
Mele pentru a se supune și a-mi fi ca sclavi. Şi ei au 
cerut să păstreze datinele în toate posesiunile Ştăpânirei 
Mele și să poată administra cetatea lor Pera, averile lor, 
casele lor, magazinele lor, viile lor, morile lor,”... etc: 

El le-a garantat „toate corăbiile lor, toate bărcile lor, 
toate mărfurile lor și toate femeile lor și toţi fiii lor, și 
toţi servitorii lor după voinţa lor, pentruca ei să poată 
continua liber comerțul lor”. Ei vor dărîima numai zidu- 
rile lor, nu vor mai suna clopotele și nici nu vor mai între- 
buinţa nici chiar obiceiul oriental, după care, în lipsă de 
clopote, se chemau credincioșii la rugăciune, lovindu-se cu 
un ciocan într'o scândură. Ei nu vor mai ridica alte bi- 

serici. Dar, în afară de aceasta, ei vor rămâne stăpâni pe 
privilegiile lor. 

Și cu toate acestea, cu toate că Mohammed al II-lea și toți 
urmașii săi, [şi Soliman mai mult chiar decât Mohammed al 
II-lea, pentrucă el era mai „imperial''— dacă se poate în- 
trebuinţa cuvântul, — și cu toate că toţi acești Sultani 
turci au dorit din inimă să păstreze obiceiurile, totuși co- 
merţul a decăzut. Care a fost cauza acestei decăderi? A 
fost în însăși viaţa Imperiului, o lipsă de producţie, o 
întrerupere a căilor de comerţ? 

In acest fel trebuie să se pună întrebarea și trebuie să 
se răspundă cu hotărîre : Nu. 


Cucerirea Constantinopolului a fost ultimul punct al unei 
expansiuni asiatice, Constantinopolul fiind, din atâtea puncte 
de vedere, o continuare a Asiei. Mohammed axea, înainte 
de cucerirea Constantinopolului, un sistem, un regim, și 
acest sistem și acest regim economic îngăduiau un schimb de 
mărfuri foarte însemnat, în așa fel încât nu era niciun motiv 
ca producţiunea să se întrerupă. 

De fapt nu creștinii produceau cea mai mare parte a bu- 
nurilor industriale. 

Creștinii erau, cu deosebire, agricultori și podgoreni, 
Grecii formau o burghezime de negustori, de mari negustori 
și mai cu seamă de mici negustori. Dar cei cari lucrau, 
meseriașii, erau, în primul rând, chiar Musulmanii, și aceşti 
Musulmani continuă să păstreze și astăzi vechile mește- 
şuguri, care sunt în totul respectabile. 

Se lucra, este adevărat, se continua să se lucreze, dar 
cât despre căile de comerţ, iată într'o lucrare franceză din 
secolul al XVII-lea, în călătoria lui Boullaye Le-Gouz, pu- 
blicată la Paris în 1657, o listă întreagă de caravane : dela 
Cracovia la Constantinopol; dela Smyrna la Constanti- 
nopole: 8 zile. Era o caravană foarte importantă, dela 
Ragusa, care venea odată pe an. Era caravana dela Con- 
stantinopole la Alexandria : pleca în luna Septemvrie și se 
reîntorcea în luna Februarie. Sunt şi căi interioare : cara- 
vana dela Alexandria la Damasc; dela Dșagatai la Maroc, 
în Indii; cea dela Cairo la Meca. Mai era caravana dela 
Alep la Bagdat: la fiecare două luni. Dela Damasc la 
Basora, odată pe an. Legături foarte dese se întrețineau 
cu Tebriz și, prin Tebriz, cu Kasbin, cu Uzbeg şi Ispahan. 
Cu China chiar, era o legătură care mergea prin Delhi, 

Agra, în Indii, prin Golconda. Era linia dela Samarcand, 
în Statul tătar spre China, odată pe an, și călătoria dura 
şase luni. Mai era în fine, drumul dela Moscat la Goa, și se 
adaogă că o schimbare a fost adusă în momentul când 
Spaniolii au înlocuit pe Portughezi la Goa 2). 

Deci, producţia exista, căile de comerţ nu erau între- 
rupte şi totuși Venețienii se plângeau că, chiar dela început, 
comerțul nu mai mergea. Iată însăși mărturisirile lor : 

„Turcii nu sunt negustori și cei cari sunt nu au încă 
curajul care le-ar trebui pentru a se aventura prea mult 
pe mare” 2). 

Raportul bailului venețian din 1534. 

Un altul zice: 

„In acest moment se găsesc puţini negustori la Constan- 
tinopol, și am putea să ne minunăm că și aceştia se mai 
găsesc acolo, fiindcă toţi se plâng că nu câştigă aproape 
nimic 2). 

Aceste constatări se regăsesc aproape în fiecare raport 
al bailului. 


Iată acum explicaţia acestor fapte: Venețienii căutau 
înainte de toate, grâul dela Dunărea de jos. Către 1360, con- 
flictul între one iei şi Genovezi exista din cauza mono- 
polului pe care fiecare voia să-l aibă în regiunile sale; 
aceasta îi interesa. Dar, fără îndoială, din cauza războaie-. 
lor interioare, se puneau mari greutăţi comerțului cu 
grâu, Din partea ei, Veneţia rămăsese, după un timp numai, 
cu câteva alte articole de comerţ, ea vindea ţesături de 
lână și de mătase, şi tot astfel cositor; ea exporta mercerie 
(mărunţișuri), produsele sticlăriilor sale, pentru a lua în 
schimb carne conservată, fier, frânghii, piatră acră, iu 
atât 1). Ceia ce ea făcea, era mai cu seamă, în primul rând, 
un comerț de export al produselor de lux. 

Dar iată ce se găsește într'un raport al unui bail. La 
epoca în care Imperiul Otomanilor era condus de cel mai 
mare dintre miniștrii lui Soliman, pentrucă el este acela 


1 De la Boullaye Le-Gouz, Les voyages, Paris, 1657. 

2. I. Turchi non sono mercatanti e quelli che lo sono non hanno ancora 
preso tanta audacia da commettersi molto ai rischi del Mare; Alberi, 
0. c I, p. 18 (1534). 

3. Si trovano ora in Constantinopoli pochi mercanti, ed è maraviglia 
che anche quei pochi vi si trovino, perchè tutti si lamentano che fanno 
poco guadagno; ibid., mai departe, anul 1553. 

4, Alberi, o, c., I, pp. 274—275 (anul 1560). 


88 


care a avut o influenţă cu totul dominatoare asupra Stă- 
pânului său și ne-am putea întreba dacă Soliman a creat 
pe Vizirul său Ibrahim, sau dacă nu cumva Ibrahim a fost 
acela care a creat personalitatea imperială a lui Soli- 
man —pe vremea lui Ibrahim, se cumpăra o mulţime 
de stofe de lână și de mătase cu un preţ eftin și cu bani 
gata?) ; acum trebuie să treacă doi ani pentru a vinde ceia ce 
se vindea înainte într'o săptămână. Sultanul el însuși, în 
oarecare măsură, da exemplul, însă, pentru Veneţieni, acea- 
sta a fost un rău, deoarece, devenit credincios odată cu 
bătrâneţea, ca și Ludovic al XIV-lea în ultimii săi ani, 
Soliman înţelegea să se scuture de luxul care credea că-i 
apasă sufletul și el se îmbrăca cu haine de lână, cerând ca 
şi ceilalți să-i urmeze exemplul. 

Deci, grâul nu mai putea fi cumpărat, o bucată de vreme, 
în vechile condițiuni, iar în ceia ce priveşte produsele vån- 
dute de Veneţia, după ce luxul dela Constantinopol scă- 
zuse, (după moartea lui Soliman nu s'au mai făcut cuce- 
riri mari; Imperiul, nemai fiind cuceritor, nu mai avea la 
dispoziție mijloacele de care dispunea Soliman în epoca 
lui Ibrahim), se aducea marfă proastă. Cât despre stofele 
de lână și camocat, ele se găseau în alte mâini. 


In urma războiului contra Veneţiei, Genova era slăbită 
şi, ceva mai mult, primind cele mai grele lovituri prin 
cucerirea turcească, ea nu s'a mai putut ridica niciodată. 

Mai întâiu, ea pierduse Caffa, ocupată la 1475 de către 
Turci. Tot domeniul comercial al Mării Negre dispărea şi, 
de atunci înainte, nu mai era cu putinţă să se exploateze 
ap Pontului Euxin pentru prosperitatea Genovei, 

epublica însăși găsindu-se într'o situaţiune geografică rea, 
având o vecinătate care tindea să-i răpească independenţa, 
Franţa regală și ducatul „regal? de Milano. 

Şi mai era încă un neajuns pentru Genova; acela că 
ea pierduse insula Chio,—mult mai târziu, în secolul al 
XVI-lea, este adevărat, — în timp ce Veneţia păstra „re- 
gatul” Cretei până la jumătatea secolului al XVII-lea, 
când începe războiul acela care a transformat insula într'o 
colonie neglijată a Imperiului Otoman. Şi nu numai că 
Veneţia nu pierduse Creta, dar ea a câștigat celălalt regat, 


1. Un mondo di panni di lana e di seta a prezzo vantaggioso ea danar 
contanti; ibid., pp. 101—102 (anul 1553), Cf, ibid., p. 183 (anul 1554); 
II, pp. 46—47 (anul 1564). 

al Cyprului, prin abdicarea acelei fiice a Veneţiei care a 
fost Caterina Carnaro, soţia ultimului Lusignan domnitor 
în Nicosia, a regelui Jacques. Astfel că, la sfârșitul seco- 
lului al XV-lea, Veneţia având două puncte de sprijin, 
în apele Mediteranei orientale, dispariția comerțului său 
la Constantinopol era larg compensată pentrucă aceste 
două insule atrăgeau comerţul din Orient. 

Era deci şi pentru ea o schimbare de direcţie : comerțul 
se aşează în altă parte, și Veneţia găsește chiar folositor 
că comerțul pe care îl făcea la Constantinopol, în condi- 
ţiuni vamale foarte discutabile, se muta în aceste insule, 
care erau ale ei. lată pentruce, la sfârșitul secolului al 
XVI-lea, au fost negustori din Cypru și din Creta care 
s'au așezat până în Galiţia ; o puternică colonie de Cretani 
şi chiar de Ciprioţi trăia în orașele Cracovia și Lemberg 
și deţineau o parte foarte însemnată din comerţul Po- 
oniei. 

Atâta timp cât Genova a păstrat, până la jumătatea 
secolului al XVI-lea, insula Chio, insulă foarte bogată, 
această colonie a fost administrată separat, ca un domeniu 
special, de către o companie genoveză, având o organizaţie 
din toate punctele de vedere asemănătoare aceleia a ora- 
șelor italiene. Un călător francez, Nicolas de Nicolai, care 
străbătea Orientul, pe vremea ambasadei dela Aramon, 
către 1550, arată că nu era în lumea întreagă o insulă 
atât de bogată, oameni așa de ospitalieri, obiceiuri popu- 
lare, atât de frumoase ca în Chio. 

Dar, când, abia după câţiva ani numai, insula Chio a 
fost confiscată de către Turci, Genova a pierdut în aceste 
regiuni orice punct de sprijin. 


Veneţia ea însăși s'a văzut redusă în rolul său în Turcia 
prin apariţia anumitor intermediari. Cari erau intermediarii 
creștini și cei de altă religie, în Imperiul Otoman? 

Erau creştini de trei feluri. Mai întâiu Levantinii. Aceștia 
erau vechi Genovezi, dar transformați, după un oarecare 
timp, în semi-orientali de religie catolică, cari: păstrau 
dragostea lor pentru credinţa și vechile lor obiceiuri. Ei 
se căsătoreau între ei, dar i-ar fi fost foarte greu unui 
Levantin, din a doua jumătate a secolului al XVI-lea, 
să-și amintească tradiţiile de familie cari să-l readucă în 
Occident. In același timp, legăturile lor cu Grecii erau 
din ce în ce mai strânse. Existau căsătorii mixte și chiar 

călătorii francezi din secolul al XVI-lea însemnează faptul 
că în aceste căsătorii mixte fiecare își păstra religia, dar 
chiar păstrând-o, Grecul era puţin Levantin şi Levantinul 
se făcea puţin Grec. 

In această lume, cu un caracter mai amestecat, nu mai 
era, dela un timp, nimic din ceia ce făcea odinioară pu- 
terea sa, legăturile neîntrerupte cu Metropola. Bailul vene- 
tian chiar, păstrând drepturile sale, se plânge, din când 
în când, că o parte din oamenii săi părăsesc protecţia Re- 
publicei și se fac ,,kharadșari 1)”, adică oameni cari pri-. 
mesc să plătească „,kharadsch”, tributul, devenind astfel 
cetățeni de al doilea ordin al Imperiului Otoman. Cât 
despre Genova, aceasta a pierdut chiar dreptul de a avea 
representanţi la Constantinopol, drept pe care ea a căutat 
în două rânduri să-l recâștige : odată în secolul al XVI-lea 
şi altă dată în al XVII-lea, însă fără un cartier politic 
al Genovezilor la Constantinopole. 

Mai erau deasemenea și alţi creştini cari serveau de in- 
termediari : Ragusanii, cetăţenii Republicei Ragusa, care 
era una din minunile lumii prin așezarea sa, prin frumu- 
sețea cadrului naturii și prin marile amintiri istorice, ca 
“și prin spiritul de iniţiativă care a deosebit acești Slavi, 
acești coborîtori ai Romanilor dela Adriatică, influențați 
de viaţa italiană. 

E în adevăr uimitor de a vedea cum acești oameni, în 
cea mai mare parte destul de săraci, socotiți de Turci drept 
sclavi ai lor, supuși la toate batjocorile, neavând nici o 
putere politică, nici o adevărată putere politică în care 
s'ar fi putut încrede și sprijini, iau parte însemnată la viața 
tuturor acestor regiuni. 

Se întâlnesc mai întâiu ca informatori politici, ca pur- 
tători de ştiri; pe de altă parte, ca negustori. Colonii sunt 
aşezate la Belgrad 2) și până la Timișoara, în Banat; îi 
găsim la Adrianopole, la Silistra, având dela un oraș la 
altul, legături foarte strânse între ei. Am publicat eu în- 
su-mi 3) un număr de documente privitoare la acești Ra- 
gusani cari ajungeau să se fixeze în ţările române și să 


1. Alberi, o, c., I, pp. 185—186 (anul 1554). 

3, Cf. Voiage du Levant par le Sieur D. C., 1621, p. 54:,,Tout le trafic 
de la ville de Belgrade est entre les mains des marchands ragusois, qui 
y demeurent avec beaucoup de liberté ; il y apportent des draps et y achètent 
des cuirs, des laines et des cires, qu’ils portent à Anc ne pour les distri- 
buer par toute l'Italie”. 

3. Vezi Hurmuzaki, Documenie, XV. 

ia în căsătorie principese, ca aceia care, în 1580, a devenit 
soţia lui Giovanni de Marini Poli, aparţinând unei vechi 
familii din Ragusa, fratele lui Giovanni, Pascal, fiind un 
negustor bogat şi agent politic foarte întrebuințat în Prin- 
cipatele Române. 


Mai erau, bine înţeles, și nu în ultimul rând, Grecii. Neamul 
lor nu s'a descurajat prin cucerirea otomană ; aşi zice chiar 
că, în anumite privinţe, Grecul a profitat dela Turc, ceia 
ce era foarte posibil, dat fiind o oarecare greutate a spi- 
ritului cuceritorului, stângăcia lui pentru funcțiunile eco- 
nomice, obișnuința lui de a fi servit. Căci cine nu face ser- 
viciul sclavului, sfârșeşte prin a suferi dominaţia acestui sclav. 

Inainte de a se împlini o sută de ani de la cucerirea lui Mo- 
hammed al II-lea, Grecii se făcuseră foarte importanți. Dar 
ceia ce îi împiedeca să joace cel mai mare rol, pe care lar 
fi avut altfel, e faptul că ei nutreau ambiţii politice. Pa- 
triarhul, care purta încă pe pieptul său vulturul cu două 
capete al împăraţilor bizantini, era, în fond, un împărat, 
singurul împărat posibil pentru ai săi, pe care îi domina 
prin religia neclintită. Umilit, exploatat de Turci, el ră- 
mânea unul din factorii importanţi ai Imperiului ; în fruntea 
unei întregi Curți, el avea la dispoziţia sa o ierarchie epis- 
copală în care trăia toată amintirea trecutului creștin. 

Şi apoi, mai era o puternică viaţă creștină la Dunăre, 
în principatele Moldovei și Munteniei, unde, din secolut 
al XVI-lea, elementul grec se infiltrează, se asociază cu 
elementul român, având dreptul de a representa conti- 
nuitatea creştină, tradiția imperială în aceste regiuni. Dacă 
Patriarhul este întrucâtva împărat la Constantinopol, prin- 
cipele Moldovei sau Munteniei este continuatorul politic 
al împăraţilor pentru toată această grecime. Şi atunci, 
acei dintre Greci cari sunt bogaţi, care sunt întreprinzători, 
aceia caută înainte de toate, să exercite o dominaţiune 
asupra Patriarhului şi asupra acestei ierarhii episcopale, 
sau să joace un rol la Dunăre. 


Să nu vorbim încă de Armeni. Armenii erau foarte puţin 
numeroși în comerţ, şi rolul lor la Constantinopole, în se- 
colul al XVI-lea, nu era prea însemnat. 

Şi atunci, fiindcă Turcul nu era negustor, fiindcă Grecul 
făcea politică, fiindcă cei câțiva Ragusani erau risipiţi 

peste tot şi fiindcă Veneţia mutase comerțul său în pose- 
siuni proprii, iar Genova era pe moarte, a fost un neam 
care, în secolul al XVI-lea, a concentrat, fără îndoială, 
în mâinile sale cea mai mare parte a comerțului. Aceștia 
au fost Evreii din Gonstantinopol cari, către 1540, aveau 
aproape monopolul în unele domenii 1). 

Iată ce spune în această privinţă, acelaș călător francez, 
un diplomat, Nicolas de Nicolay 2). 

„Mulțimea Evreilor locuind prin toate orașele Turciei 

şi Greciei, cu deosebire la Constantinopol, este așa de mare, 
că faptul acesta e uimitor şi aproape de necrezut. Căci nu- 
mărul celor cari fac schimbul şi negoţul cu tot felul de 
mărfuri, ca şi cămătăria cu bani, se înmulțește într'atât 
acolo dela o zi la alta, pentru marele import și afluența 
mărfurilor care sosesc din toate părţile, atât pe mare cât 
și pe uscat, încât se poate zice într'adevăr că ei ţin astăzi 
în mâinile lor cele mai mari afaceri de marfă şi de bani 
ce se fac în tot Levantul. Şi astfel prăvăliile şi magazinele 
cele mai bogate şi cele mai bine aprovizionate cu tot felul 
de mărfuri, care se pot găsi în Constantinopol, sunt cele 
ale Evreilor 3)”. 
- Neajunsul era acesta : ei erau, în primul rând, cămătari 
și, în acelaș timp, serveau de intermediari; ei luau pentru 
ei câştigul care, mai înainte, revenea negustorilor occiden- 
tali. Şi bailul Veneţiei spune următoarele : „Din ceia ce se 
poate câştiga, ao revine intermediarilor evrei. Stofele 
nu mai pot fi vândute fără a trece prin mâinile lor; ca- 
mocat-ul de asemenea. Mai mult, fiindcă ei au capital, 
întrecând chiar pe Greci în această privinţă, şi fiindcă 
sunt, în acelaș timp, agenţii de schimb ai acestor regiuni, 
ei întrebuințează de asemenea o influență politică extra- 
ordinară care le servește şi în afacerile comerciale”. 

Ei sunt supuși Sultanului, dar ei domină Curtea Sulta- 
nului. Medicul Sultanului este de foarte multe ori un Evreu. 
Confidentul Sultanului deasemenea, cum a fost Germanul 
Solomon Tedeschi. Ei pătrund în Serai, ca acel don Jose 
Nassi, care, către 1570, duce de Naxos, era una din 
personalităţile cele mai însemnate ale întregii Impărăţii 4). 


1. Vezi Alberi, c. c. I, p. 102 (anul 1553); II, pp. ,53—54 (anul 1564). 

2. Les navigations, peregrinations et voyages faicis en la Turquie par 
Nicolas de Nicolay, Anvers, 1576. 

3. Pp. 245—246. 

4. Vezi lucrarea cea mai nouă asupra lui don José, aceia a lui Pericles 
Zerlentis şi recensia mea din Revue historique du Sud-Est européen, anul 1925. 

Să adăogăm. mulțimea Evreilor veniți din Spania, ma- 
rele rol pe care îl joacă cei din Salonic și din alte 
părţi 1), şi vom vedea atunci o altă cauză a scăderei acestui 
comerţ al Răsăritului, cu toate că el ţinea la dispoziţia 
negustorilor, cari veneau din ce în ce mai rar, produse 
tot atât de numeroase şi tot așa de însemnate ca acelea 
care făcuseră bogăţia acestor ţinuturi la sfârşitul Evului 
Mediu. 


1, Alberi, o. c II, p. 443. 

CAPITOLUL II 
FRANȚA ȘI COMERȚUL LEVANTULUI 


Printre noii părtași la comerțul Levantului erau, în afară 
de supușii noului Imperiu Bizantin, de religie mahomedană, 
Statele pe care monarhia absolută le formase, pentru acest 
rol, la începutul secolului al XVI-lea. Şi, în primul rând, 
la începutul epocei acesteia era mai ales Franţa regală. 

Cândva, într'o frumoasă cuvântare a d-lui Herriot, — 
pe atunci preşedinte al Consiliului francez,— a fost vorba 
de drepturile de protecţiune pe care Franţa le avea asupra 
Bisericei catolice de la Locurile Sfinte, și s'a pomenit 
numele lui Francisc I. Francisc I ar fi fost acela care ar 
fi câştigat, dela început, din partea Sultanului Otoma- 
nilor, dreptul de a proteja această Biserică din Ierusalim. 

Eu cred că această părere, cu toate că este adânc în- 
rădăcinată, sprijinindu-se pe documente ce pot fi atacate, 
trebuie să fie părăsită. 


Dacă, într'un anumit moment, o influenţă economică 
îranceză se arată în ţinuturile Mediteranei răsăritene, 
pe coaste și în provinciile interioare, care sunt în legătură 
cu acele coaste, faptul acesta nu se datora unei iniţiative 
politice, unei singure și decisive iniţiative politice luată 
în epoca lui Francisc I. Nu trebuie să ne amăgim în această 
privință. S'a exagerat, în acel moment, pentru interese 
politice care au fost servite adoptându-se această teorie, 
dar nu mai sunt timpurile în care această explicaţie să 
fie cu totul necesară pentru a servi aceleaşi interese, dacă 
s'ar continua să fie susținute. 

Pentru a dovedi aceasta, trebuie să începem ceva mai 
de departe. 

Comerţul Veneţienilor și Genovezilor este, din secolul 
al XV-lea, continuarea unui comerţ mai vechiu, comerţ 
datorit unei puternice vitalități economice, unei necesități 
elementare a două republici italiene, care, cu deosebire 
Veneţia, aveau nevoie de a întinde activitatea lor în re- 
giunile orientale. Aici, prin urmare, nu era nimic de creiat, 
nu trebuia decât să se păstreze ceia ce exista. Şi am arătat 
că, din partea lor, Sultanii nu aveau nici o teorie la dispo- 
ziţia lor, că nu aveau nici o dorinţă de reînoireș ei înșiși 
nu căutau decât să păstreze situaţia pe care o moșteniseră 
dela Imperiul bizantin. 

Cu totul altfel este expansiunea comercială a Franţei 
în Orient. Nu este vorba de o vitalitate economică ce nu 
mai încăpea în sine şi care căuta o nouă cale. Nu era nici 
măcar un centru care să reprezinte acea vieață economică 
a cărei conducere ar fi luat-o. Portul din Sudul francez, 
care s'a folosit cel mai mult de comerţul Levantului, care 
a fost amestecat mai de aproape în desvoltarea lui, care 
a apărat mai energic acest comerţ atunci când în secolul 
al XVII-lea se înclina să fie părăsit și ambasadorul Franţei 
la Constantinopol să fie retras, acest port al Marsiliei n'a 
profitat nici odată de situația Veneţiei și a Genovei. El 
n'a dispus de soarta lui, el n'a avut calitatea de a trimite 
ambasadori și a încheia tratate; el n'a avut o flotă care 
să-i aparție şi n'a înfipt nici odată steagul pe vre-o mare 
din Occident sau Orient 1). 

Marsilia a aparţinut conților de Provence; la 1481, ea 
a fost unită cu regatul Franţei lui Ludovic al XI-lea şi 
acesta avea atunci alte griji decât aceia de a începe în 
Orient un comerţ rival comerțului Veneţienilor și Genovezilor. 

Totuși, între Franţa și aceste ţinuturi răsăritene, erau 
oarecare vechi relațiuni, în domeniul economic, pe care 
trebuie să le amintim înainte de a ajunge la această nouă 
activitate comercială din secolul al XVI-lea şi de a discuta 
problema capitulațiunilor. 


Mai întâiu, nu trebuie să uităm comerțul Alexandriei, 
adică trebuie să luăm problema din partea Egiptului şi 
nu din partea Constantinopolului. Localizând-o astiel, cred 
că s'ar ajunge la rezultate mult mai acceptabile decât dacă 
am căuta-o de partea capitalei Imperiului Otoman şi dacă 


1. Vezi Julliany, Essai sur le commerce de Marseille, Marsilia 1834, 
şi Fouque, Histoire raisonnée du commerce de Marseille, 2 vol, Paris 1843. 

ne-am ţine de această regiune. Numai că, interesele co- 
merciale ale Marsiliei la Alexandria nu erau încredințate 
unui representant francez ; aceasta nu era o politică eco- 
nomică aparținând Marsiliei și în relații numai cu inte- 
resele franceze. 

Cei ce serveau, în acelaș timp, comerţul francez şi care 
aveau un trecut mult mai depărtat, o importanță mult 
mai mare în acest măreț port al Alexandriei, unde tăbărau 
atâtea caravane, erau Catalanii, al căror rol se lămurește 
datorită cercetărilor cari se fac, de câtva timp, prin munca 
unei societăţi științifice la Barcelona. 

Catalanii au avut, în regiunile răsăritene, o importanță 
economică care n'a fost îndeajuns fixată. Era o ţară mică 
ce a jucat un rol foarte mare. 

Consulii catalani deci aveau, la Alexandria, grija inte- 
reselor franceze. Aceşti consuli erau, adeseori, născuţi în 
această regiune a Cataloniei, și nu este decât un singur 
caz când un Francez a fost trimis la Alexandria. Este 
cazul lui Jean de Village, trimis de Carol al VII-lea în 
legătură cu întreprinderile sale, neașteptate și trecătoare, 
datorite unei personalităţi excepţionale, Jacques Coeur, 
acela care, pe timpul său, se gândise pă a însușească Ge- 
nova pentru a o întrebuința în marile sale planuri comer- 
ciale. Dar, de obiceiu, se întrebuinţau Catalani ca Parédès, 
chiar Italieni ca Anghiera și atunci când, la începutul 
secolului al XVI-lea, s'a încheiat o nouă convenţie pentru 
a favoriza, la Alexandria, comerţul francez, consulul, care 
se numea Benoît, era, de fapt, un Catalan, un Benetto!). 

Existau deci vechi relațiuni cu Alexandria, — datorite 
mai curând unor personalităţi excepţionale, ca Jacques 
Coeur, — și aceste relațiuni de comerţ erau strâns legate 
cu importanta expansiune catalană, cu mult mai impor- 
tantă chiar decât însăși comerțul Marsiliei. Şi se va vedea 
acum că, în epoca lui Francisc I, când a fost vorba să se 
fixeze privilegiile comerțului francez în aceste regiuni, 
s'a ţinut seama cu stricteţe de vechile condițiuni pe care 
le aveau Catalanii, că, prin urmare, nu s'a făcut nimic nou. 

Existau capitulaţiuni, în această parte, mai vechi decât 
acelea încheiate cu împăratul Otomanilor, și aceste capi- 
tulaţiuni ale căror date sunt perfect stabilite, se găsesc 


1. Vezi de asemenea, după Capmauy, Memorias., şi după Illustrations 


des Gaules, Paris, 1548, Charritre, Négociations de la France dans le Levant, 
I, p. 258 şi urm. Veneția încheiase dela 1454 un tratat cu Sudanul. 

între captivitatea lui Francisc I la Madrid şi primele sale 
relațiuni politice, foarte exagerate, cu Sultanul, între ceia 
ce sa numit, cu totul pe nedrept, marile capitulaţiuni. 

In acelaş timp cu aceste capitulaţiuni, formele acordate 
comerţului francez la Alexandria, sub ocrotirea unui consul 
catalan, și în legătură cu întreaga desvoltare a comer- 
ţului catalan la Alexandria, nu trebuie să se uite nici ve- 
cinătatea genoveză a Marsiliei. Ori, Genovezii deţineau 
un comerţ care le aparţinea cu totul, acela al Mediteranei 
occidentale: cu Majorcanii, cu unii Catalani poate, şi co- 
merțul cu Tunisul. Şi începutul comerţului cu Africa 
de Nord făcut de către negustorii francezi, trebuie căutat 
în aceste prime relaţiuni legate între republica Genova 
şi între Tunis. 

Pentru Genova, există o întreagă serie de documente 
din secolul al XIV-lea și al XV-lea, care arată, limpede, 
care era caracterul acestui comerţ între înfloritoarea re- 
publică italiană din Evul Mediu și între capitala de pe 
coasta barbară a Africei, care era, la acea epocă, Tunisul 1). 
Din partea sa Ludovic al XI-lea scria în 1482 „prea ilus- 
trului rege al Tunisului, prea faimosului său amic” 2). 


Cât despre relaţiunile dintre Franţa şi dintre suveranii 
turci, trebuie să ne gândim că Sultanii sunt niște întâr- 
ziaţi ; înaintea Otomanilor, au fost, în lumea turcă, do- 
minatori de o altă importanță, de o altă măsură, cari au 
jucat un rol cu mult mai însemnat în mișcarea generală 
a lumii, 

Căci Otomanii nu sunt numai moștenitorii regalității, 
ai imperiului, dacă vrem, ai Seleucizilor. Chiar când pros- 
peritatea lor militară şi politică a început, erau alţi Turci 
cari jucau un rol mai mare în desvoltarea rasei şi în istoria 
Asiei, ca și în relaţiunile acestei Asii cu Europa. Regii Franţei 
au avut relațiuni cu adversarul fericit al Sultanului Baiazit, 


1, Aceste documente au apărut, în Atti della societa ligure di storia 
patria. 

2. Charritre, o. cĉ., p. CXXI, nota 1: Mas Latrie, Traités de pair 
ct de commerce des chrétiens avec les Arabes au moyen-âge, Cf. H. D. de 
Grammont, La course, l'esclavage et la rédemption à Alger, în Revue His- 
torique, XXVI (1884), p. 1 şi urm.; XXVII (1885), p. 1 şi urm., Cor- 
respondance des beys de Tunis et des consuls de France avec la Cour, de 
Eug. Plautet. 1, 1577—1700, Paris, 1893. La 1510 s'a făcut o încercare, 
franco-genoveză asupra Tunisului. Din 1478 o asociaţie provensală se 
ocupa cu exploatarea coralului. 

cu Timur cel Şchiop. Există o scrisoare în care „marele 
emir” Timur, emirus magnus Temir, scrie regelui Franţei 
prin cineva care, scriind numele său, adaogă, după obi- 
ceiul musulman : „că viaţa sa să fie lungă !)”. Şi regele 
Franţei, „redifransa” (se vede bine că relaţiunile au fost 
totdeauna legate prin Italieni), care este Carol al VI-lea, 
răspunde „prea luminatului și victoriosului prinţ Timur,” 
Themyrbeus ). 

Pentru a ajunge la relaţiunile cu Sultanii otomani, tre- 
buje să ne amintim relaţiunile, rare și nu așa de însemnate, 
dintre regalitatea franceză și cea din Bizanţ, aceia care 
a precedat pe Turci şi le-a servit de model, Bizanțul creștin 
al Cezarilor romani din Răsărit, — relaţiuni cari s'au conti- 
nuat până la căderea Constantinopolului, cu toate că ni 
s'au păstrat numai câteva documente asupra acestei serii 
de raporturi. 

Spre pildă într'un moment dat, Teodor Paleologul Can- 
tacuzino, unchiul împăratului Manuel, se prezintă la acelaș 
Carol al VI-lea 3). 

Mai târziu, un Andrei Paleologul, care se intitulează 
„despotul Romanilor” — și care pretinde a fi „moștenitorul 
imediat al Imperiului Constantinopolului 4)”, oferă suc- 
cesiunea acestui Imperiu (succesiune pe care și-au atri- 
buit-o mai târziu, cu mai multă sau mai puţină dreptate, 
Rușii din Moscova), regelui Franţei. 

Apoi, la sfârşitul secolului al XV-lea, sunt raporturi de- 
terminate de un alt fenomen, cu totul întâmplător: se 
ştie că după moartea Sultanului Mohammed al II-lea, pentru 
succesiunea sa s'au luptat cei doi fii ai săi, Baiazit II şi 
Gem, acela care în Occident se numea Zizim, sărmanul 
prinţ fugar care a fost purtat dintr'un castel în altul și 
a sfârșit prin a fi predat trimișilor Sultanului dar otrăvit, 
așa că fratele său a avut ceia ce dorea adică dispariţia a- 
cestui rival, dar fără să-l vadă murind sub ochii săi. 

Ori, în acest moment, cum Carol al VIII-lea făcuse ex- 
pediţia sa în Italia, şi cum acesta trebuia să i se adreseze 
lui pentru chestiunile din Orient, Gem fiind în mâinile 
Cavalerilor Ospitalieri, cari aveau interese alături de Franţa, 
iată o scrisoare adresată de către Sultanul Baiazit al II-lea 


1. Augetur vita eius. 

2. Charriere, e. ^., p. CXVI, nota 1. 
3. Ibid. 

4. Ibid, p. CXXV, nota 1. 

„„prealuminatului și prea bunului prinţ Carol, rege al Franţei 
şi fratele nostru prea iubit 1)”. Baiazit este intitulat : „prin 
graţia lui Dumnezeu, mare împărat al Asiei, Greciei etc. 2) 

In această epocă, Sultanul ia deci un titlu care nu co- 
respunde de loc aceluia, foarte modest, care se găseşte în 
pretinsul act al capitulaţiunilor. Nu trebue să ne încre- 
dem în nici un act care prezintă relaţiunile între Turci 
şi Creștini pe o bază de egalitate: niciodată Sultanii oto- 
mani, moștenitori pe deoparte ai împăraţilor din Bizanţ, 
şi pe dealta presupuși continuatori ai acelor mari imperii 
ale Asiei, ale Orientului care întreceau, în mintea lor și 
chiar în realitate, cu mult, importanţa regatelor din Oc- 
cident, nici odată, cel puţin până la începutul secolului 
al XVII-lea și până la decăderea otomană, n'au recunoscut 
Occidentalilor, oricare ar fi fost însemnătatea unui îm- 
părat, a unui Papă, a unui rege al Franţei, o situaţie care 
să poată fi comparabilă cu aceia pe care şi-o atribuiau ei 
singuri, 

Iată în chestiunea lui Gem, în ce fel Baiazit se adre- 
sează Papei, când îi scrie : „Sultanul Baiazit Khan, fiul 
Sultanului Mohammed, prin graţia lui Dumnezeu împă- 
ratul Asiei, Europei şi al tuturor mărilor, către tatăl și 
stăpânul tuturor creștinilor, Alexandru al VI-lea, prin 
bunătatea lui Dumnezeu demn pontif al Bisericei ro- 
mane”, 

Aceasta-i totul. Şi când același vorbeşte Papei despre 
regele Franţei, cu privire la întâmplarea lui Gem, el zice 
simplu: „regele Franței”, și totuşi, în acest moment, Baiazit 
avea un puternic interes de a scăpa de fratele său sau, 
pentru a mă exprima în forma foarte politicoasă și foarte 
solemnă a cancelariilor orientale, era vorba de a se scoate 
cât mai curând din mizeriile acestei lumi pe sus numitul 
Gem și într'un fel pe care el (Papa) îl va judeca cel mai 
comod și de a i se trimite sufletul pe cealaltă lume unde 
ar putea găsi un repaos mai bun). 

ŞI dupăceacestsărman fugar și-a găsit odihna cea bună 
datorită intervențiilor frăţeşti ale lui Baiazit al II-lea, 
între regalitatea franceză și între Imperiul Otoman n'au 
mai fost alte raporturi, decât amintirea acestor relațiuni 
cu totul întâmplătoare, accidentale, chiar în afară de ceia ce 


1. Ibid, p. CXXI, nota 1. 
2. Cf. Thuasne, Djem Sultan. 
3. Charrière, o. c., p. CXXV, nota 2. 

venea dela Imperiul izantin, în locul căruia se așeza- 
seră Turcii. 

Ori, câtva timp după această întâmplare, raporturile 
dintre Francisc I şi Imperiul Otoman încep și, chiar dela 
început, trebuiesc să fie înlăturate unele păreri greşite. 


Atunci când Francisc era prizonier la Madrid, se crede 
în general (ultimele lucrări istorice păstrează această pă- 
rere 1), că el ar fi trimis din închisoarea sa un emisar se- 
cret care s'ar fi prezentat la Constantinopol cu scrisoa- 
rea sa. O altă scrisoare ar fi venit din partea Regentei, 
a mamei regescului prizonier, Luisa de Savoia, pentru 
a cere, nici mai mult, nici mai puţin, decât intervenţia Sul- 
tanului pe mare, trimițând pe celebrul corsar și fondator 
al Statului barbaresc Khaireddin Barbarossa, acela care 
de obicei era numit în Franţa în acel timp : „prințul Ha- 
radin, regele din Argel” și care, mai târziu, s'a prezentat, 
de fapt, în mările franceze, debarcând ieniceri şi spahii, 
la Toulon, pentruca după conflictele privitoare mai în- 
tâiu la purtarea Turcilor şi apoi, la felul de a-i hrăni și de 
a-i plăti, să se retragă fără a se mai gândi de a se reîntoarce. 

Ar fi fost deci vorba, în această scrisoare a lui Francisc 
şi în scrisoarea care ar fi întovărășit-o sau ar fi urmat-o, 
de o cerere de ajutor având un scop foarte precis: trimi- 
terea flotei otomane în Marea Mediterană, pe de-o parte, 
și pe de alta, invazia Italiei de către Turci, Sultanul tre- 
buind să treacă el însuşi prin Friul şi să meargă până 
la Milan. Mai târziu intervenţia turcă tindea să aducă 
cucerirea Siciliei şi a Sardiniei, şi un representant al Franței 
la Constantinopole în secolul alXVIII-lea, Saint-Priest, 
adesea foarte bine informat, adaogă că era vorba de a se 
creia un regat insular pentru ducele de Anjou 2). 

Se cunoaște chiar numele celui care a fost trimis de la 
Constantinopol, nu însă și aceluia trimis la Constantinopol : 
Frangepani era un italian care trăia în Ungaria, care de- 
pindea de regalitatea ungară. Existenţa și misiunea sa 
sunt deci în afară de îndoială. Personalitatea sa, adevă- 
ratul rol pe care l-a jucat, calitatea precisă a misiunei sale, 


1. Vezi I. Ursu, La politique orientale de François I-er, 1615—1647, 
Paris, 1908. Autorul reproduce cu atenţie toate notițele date de către 
Diarii de Sanudo, fără să le supună criticei. 

2. Mémoires sur l'ambassade de France en Turquie et sur le commerce 
des Français dans le Levant, Paris 1877, p. 57. 

nu pot fi fixate tot aşa de ușor 1). Dar care este baza acestor 
negocieri ? 

Ea se găsește numai în declaraţiile făcute de Marele Vizir 
al Imperiului Otoman, în acel timp, Ibrahim, de fapt — 
am mai spus-o — şeful Imperiului, dominând cu totul pe 
Sultan, — declaraţiuni făcute unor reprezentanți ai împă- 
ratului Carol Quintul, care era, pentru Turci, un simplu 
rege al Germaniei și fratele acelui rege stabilit cu începere 
dela 1526 în Ungaria, pe care Turcii îl considerau ca pe 
un prinţ cu puteri mediocre, a cărei ambiţie trebuia să fie 
redusă în propriul său interes?), 

El pretindea, în adevăr, că Francisc a rugat pe Sultan 
„Ca pe stăpânul și fratele său”, să formeze o ligă cu el şi 
cu Veneţia contra Spaniei, cuprinzând colaborarea pe 
mare și invazia Friulului și a Lombardiei. Bolnav la picior, 
Francisc se leagă să vie mai târziu să sărute pe cel al Sul- 
tanului înainte de a se duce ca pelerin la Ierusalim 3). 

Ibrahim — și aceasta se vede bine — caută să dea am- 
basadorilor imperiali o impresie care putea să nu corespundă 
de loc adevărului, ci intereselor pe care le urmărea Im- 
periul Otoman cu privire la Ungaria și Germania. 

Ar trebui să nu cunoaștem felul de a se exprima al Tur- 
cilor, prea puţinul lor respect pentru preciziunea rapor- 
turilor diplomatice și a situaţiilor istorice pentru a accepta 
ceia ce, în două rânduri, Ibrahim Paşa a declarat amba- 
sadorilor lui Carol Quintul cu scopul de a-i înfricoşa puţin 
și de a le smulge anumite concesiuni. 

După scrisoarea trimisă fără îndoială de către Luisa 
de Savoia, dar nu şi de Francisc I, şi care nu cuprindea ce:a ce 
Ibrahim va prezenta mai târziu, Sultanul trimite o misivă 
„„fratelui”” său, așteptând ca regele, scăpat din închisoare, 
să se adreseze el însuși acestui amic și să-i răspundă în 
termeni cari sunt fără îndoială foarte amabili, dar, în 
acelaş timp, conținând și multe rezerve. 

Luând titluri care cuprindeau o pagină întreagă, enu- 
merând toate provinciile Imperiului, Soliman scrise lui 
„Francisc, regele ţărei Franciei”, amintind comunicările 
făcute de către Frangepani și oferind în termeni jignitori 


1. Vezi Inventaire analytique des Archives du Ministere des Affaires 
Etrangères, Correspondance politique de Guillaume Pellicier, ambassadeur 
de France à Venise, 1540—42, de Tausserat-Radel, Paris, 1898, p. X 
nota 3. 

2, Alberi, o. c€., II, p. 158 (anul 1558). 

3. Vezi textul în culegerea lui Gevay, III, p. 43 şi altele; V, p. 22. 

ajutorul său unui prinţ nenorocit; după banalități morale 
şi afirmaţia că „tronul său este refugiul lumii”, Soliman 
pune să se spue că oricare prinț sau împărat poate să cadă 
în captivitate; „nu e de mirare ca împărații să fie slabi și 
să cadă prizonieri”. „„Ţineţi-vă curajul şi nu vă cpu a~ 
bătut”. Regele nu va fi uitat de „stăpânul lumii”, dat fiind 
că „noaptea și ziua, calul nostru este înșeuat și sabia noastră 
încinsă”. 

Unei scrisori în acest fel concepute, Francisc nu poate 
răspunde, adresându-se prea scumpului său frate, sultanul 
Soliman, mare prinț, „dacă am avea aceiaşi credință” — 
el crede necesar de a adăoga această rezervă—decât pentru 
a-i spune că răspunsul său are ca scop numai să arate re- 
cunoștința sa, ea însăși considerată în raport cu demni- 
tatea sa de prinţ creștin. Regatul este liniștit și mare nevoie 
de nimeni pentru a-l susţine 1). 

Se vede din acest răspuns, definitiv, că Francisc I nu 
avea nimic de negociat cu Soliman în acel moment, și nici 
mai înainte nu se constată că ar fi existat ceva de nego- 
ciat cu acelaș Sultan. Nu sunt urme, nici propuneri for- 
male, nici cereri precise despre care vorbeşte Ibrahim- 
Paşa, și cu atât mai puţin există un tratat care ar fi fost 
încheiat între Francisc I și Sultan. 

Trebue să nu fi amestecat în afacerile politice, nici să 
nu fi practicat lucruri de felul acestora pentru a putea ad- 
mite că, atunci când, între suverani, există vre-un lucru 
de-o însemnătate așa de mare, o scrisoare poate fi aşa de 
lipsită de simţire ca această scrisoare a lui Francisc către 
Soliman. 


Să venim la privilegiul acordat Francezilor pentru co- 
merțul cu Alexandria. 

Acest privilegiu începe prin afirmaţia că acest comerţ 
a existat: acesta era comerțul Catalanilor, și numai acest 
comerţ exista mai înainte între Catalani și Egipt. 

Capitolele și condițiunile păstrate atât într'o formă fran- 
ceză cât și într'o formă italiană?), cuprind tot ceia ce con- 
ţine, indiferent care convenție de comerţ încheiată în 
timpul Evului Mediu între republicile italiene, sau între 
Catalania și Sudan. Nu e nimic nou. 

Urmaşul Sudanilor Egiptului care este acum Sultanul 


1. Charţiăre, o. c., pp. 119—121, 
2. Ibid. p. 122 şi urm. 

Otomanilor spune acelaş lucru ca şi precedesorii săi, și 
anume că el renunţă la dreptul de naufragiu ; că el admite 
jurisdicția consulilor; că negustorii vor putea să-și facă 
testamentul ; că represalii nu se vor face contra nimănui 
pentru datoriile altora cari vor fi fugit; că bisericile creș- 
tine vor fi respectate. Şi aceasta-i totul. 

Eu am cercetat documentele privitoare la istoria co- 
merțului în Evul-Mediu ; dar, în aceste acapir nu există 
nimic care să arate, într'un fel sau altul, măcar intenția 
de a introduce o schimbare. 


Şi acum iată-ne înaintea misiunei lui La Forest și îna- 
intea capitulațiilor, înaintea marilor capitulațiuni, care ar 
fi fost încheiate pentru întregul Imperiu, în Februarie 
1535 +). Trimisul pleacă încă din anul 1534 și, după câteva 
luni, el se întoarce cu acest act. 

Instrucţiunile care i s'au dat sunt cunoscute. Este vorba 
de anumite puncte foarte bine definite; mai întâiu, re- 
gele Franţei nu voia ca negoţul Mării Mediterane să fie 
turburat în fiecare clipă de către popra pionie din Nordul 
Africei, ceia ce acestea făcuseră, dealungul veacurilor, până 
la stabilirea dominaţiei franceze în Alger la 1830. O bandă 
de tâlhari, de formă, cu un Pașa otoman în frunte, asociaţie 
de jaf, vorbea cu dispreţ de lucruri foarte vechi ca despre 
expediția lui Ludovic al IX-lea şi despre rămășițele flotei 
pe care Carol Quintul le trimisese la un moment dat, pe 
coasta africană. 

Este vorba deci, în acele instrucțiuni ale lui Forest nu- 
mai de a obține o neîntreruptă stare de lucruri pașnică, 
privitoare la populaţiunile din Nordul Africei. Se vor- 
beşte, bine înţeles, Sultanului, despre „marile și memo- 
rabilele sale victorii şi cuceriri”, dar fără a se aminti despre 
ceva încheiat cu el. Aceasta este deci un al doilea act, 
venind din partea diplomaţiei franceze, în care nu se face 
cea mai mică aluzie la vre-o convenţie semnată cu Im- 
periul Otoman. Şi mai departe chiar, lui Francisc I îi va 
îi foarte greu să propue o alianţă Sultanului, din cauza 
rivalităţii sale cu Carol Quintul. 

El începe în felul acesta, zicând că el represintă în acel 
moment pe toţi creștinii cari vor să facă pace cu Imperiul 
Otoman și chiar pe împărat. Dar, dacă sar întâmpla ca 


1. Asupra călătoriei acestui trimis vezi chitanța publicată în cores- 
pondența lui Pâlicier, p. XII, nota 1. 

Impăratul Carol să refuze să primească acest armistițiu, 
atunci numai el trebuia să fie atacat, pe coasta Siciliei și 
a Sardiniei și chiar, în acest singur caz, ar fi trebuit ca 
Sultanul, foarte bogat prin provinciile pe care le domină 
şi prin prada pe care o ia de acolo în fiecare an, să bine- 
voiască să dea un milion regelui Franţei pentru a-i servi 
în această luptă contra inamicului comun. 


Nu este deci nici o idee de înoire a comerțului în aceste 
instrucţiuni, nici măcar cea mai mică aluzie la o extensiune 
a drapelului francez asupra navigaţiei altor naţiuni, ex- 
tensiune care va veni în urmă, dar nu în această epocă 
a lui Francisc. Şi cu atât mai puţin se găsește în instruc- 
ţiunile lui La Forest o îndrumare în ceia ce privește pro- 
tectoratul exercitat de către alitatea franceză asupra 
creştinilor catolici din Locurile Sfinte. 

Actul însuşi al așa ziselor capitulaţiuni cuprinde pie- 
dici din punct de vedere diplomatic 1). 

Titlul care i s'a dat în el lui La Forest, n'ar fi fost nici 
odată recunoscut de către Turci. El este răsunător : „con- 
silier, secretar şi ambasador al prea strălucitului și prea 
puternicului prinţ Francisc, prin grația lui Dumnezeu 
rege prea creştin al Franţei, trimis la prea puternicul și 
neînvinsul Mare Suveran Sultanul Soliman, împăratul 
Turcilor”. 

E prea puţin pentru Sultan, mult pentru rege și mai 
cu seamă puţin cam mult pentru însuși ambasadorul. 

Apoi este vorba de negocierile cu Ibrahim și lui Ibrahim 
i se dă un titlu bizar, inexplicabil : acela de „„cherlesquier 
Soltan”. Era un kadiliskier pentru Asia și altul pentru 
Europa, dar situaţia lui Ibrahim era cu mult diferită de 
aceia a unui simplu „judecător al armatei”. 


Să mai însemnăm încă un lucru care mi se pare că are 
o foarte mare importanţă. La începutul secolului al XVIII-lea 
ambasadorii Franţei la Constantinopol nu-și aminteau 
cele dintâiu trei capitulaţiuni încheiate cu Imperiul Oto- 
man, și „capitolele” pe care le discutăm, au fost găsite, cu 
alte două, în actele misiunei lui d'Aramon, de pe la 1550. 
De Saint-Priest cunoștea „,capitulaţiile” din 1535 numai . 
pentru că le-a găsit în aceste acte, dar nu în colecția ofi- 


1, Vezi Charritre, l. c. p. 283 şi urm, 

cială a privilegiilor, pe care o citează. Este adevărat că, mai 
târziu, Turcii vorbeau despre relaţiuni mai vechi cu re- 
galitatea franceză, dar fără să precizeze și reproducând 
numai ceiace le spunea ambasadorul Franţei 1). 


Mai e încă un lucru : Venețienii, cari erau uneori oameni 
puţin simpatici, din cauza unui egoism foarte explicabil, 
dar cari vedeau bine, cari aveau ochii deschiși asupra 
interesului lor, ambasadorul lor figurând, în prima linie, 
printre spionii lumii întregi, nu spun, în toată seria ra- 
poartelor baililor lor din secolul al XVI-lea, decât aceasta : 
că relațiunile între Imperiul Otoman și între Franța ar 
fi putut fi mai importante, că încearcă unii să le exa- 
gereze, dar, în fond, ele se reduceau la puţin lucru 2)”. 

Intervenţia lui Khaireddin Barbarossa nu va fi inter- 
venţia unui dregător de al Sultanului. Nu trebue să uităm 
situaţia cu totul particulară pe care o avea acest creator 
al Statului. Soliman nu comanda la Alger ; ienicerii și șeful 
lor, acel Consiliu Barbaresc, erau stăpâni acasă la ei. In- 
tervenţia la Tulon a fost desigur aprobată de către Sultan, 
dar mai înainte de toate ea se trăgea dintr'o înţelegere 
între regalitatea franceză și între Barbaresci, care nu era 
necesar să fie scrisă. 


Iată acum ceia ce conţin aceste capitulaţiuni. Exact a- 
celaș lucru ca și „capitolele” acordate pentru comerţul 
cu Alexandria, care, ele însele, după cum s'a mai spus, nu 
fac decât să repete în cuprinsul lor privilegiile de care se 
bucurau Catalanii în Evul Mediu, cărora Francezii le fu- 
seseră asociaţi în a doua linie. Este vorba de libertatea 
comerțului; de renunţarea la dreptul nauifragiului; de 
oprirea luării de sclavi turci, de. un tratament pe bază de 
egalitate cu indigenii, de dreptul de a stabili la Constan- 
tinopol un bailiu de acelaș rang cu consulul Alexandriei ; 
de dreptul de judecată al consulului; de datoria de a pre- 
zenta probe scrise când un creștin, un supus al regelui 
Franţei era acuzat într'o cauză civilă; de obligaţia de a 
supune judecății Porții chiar acuzaţiile de crimă și acu- 
zaţiile privitoare la chestiunile religioase, întotdeauna 
foarte delicate ; — existau, în această privinţă, pârâtori cari 


1. Saint-Priest, r. ^., pp. 68 şi 191. 
2. Vezi Alberi, Turchia, 1, anul 1534, p. 22; 1553, p. 81; 1554, p. 159; 
1558, II, pe 158; 1560, p.283 ; 1573, p. 333; 1564, II, p. 20; 1585, p. 308 

căutau să compromită negustorii europeni, pretinzând 
că ei au căutat să seducă pe Turci și să-i facă să părăsească 
religia lor. Este mai departe vorba de: oprirea recrutării 
şi rechiziţiilor militare ; interzicerea represaliilor ; libertatea 
de a face testamentul ; liberarea captivilor ; salutul pe mare; 
dreptul dea cere provizii pentru bailiu; prescripții privi- 
vitoare la trecerea vaselor franceze pe la Galipoli, apoi de 
concesiunea pentru Francezii stabiliți în Turcia de a nu 
plăti impozite timp de 10 ani. Şi se adaogă că Papa, An- 
glia și Scoţia, numai aceste trei Puteri, au dreptul de a se 
alătura acestei convenţiuni. 

Impresia care se desprinde din aceste observaţiuni este 
că ele, „,capitulaţiunile””, represintă numai propunerile pre- 
sentate de către La Forest lui Ibrahim. Acesta trebuie 
să le supue Sultanului. Numai Soliman avea dreptul de 
a le aproba, de a acorda privilegiul. Şi dacă l-ar fi acordat, 
ar exista ). 

Acum să vedem care au fost urmările imediate ale acestor 
convorbiri de o valoare, în fond, mediocră? 

Așezarea de consuli nu urmează imediat. Abia către 
1550 sau 1560 consulatele Franţei încep să apară aproape 
pretutindeni; la Alexandria?), la Alep), în Barbaria 4) și 
în alte părți. Așa că, dacă baza însăşi este contestabilă, nu 
se văd nici efectele acestei convenţiuni, după cum nu se 
văd nici chiar mijloacele de care dispunea Franţa eco- 
nomică, la acea epocă. Marsilia nu va merge pe calea cea nouă. 


Căci monarhia absolută a fost, fără îndoială, pentru 
vitalitatea Franţei, o constrângere, un frâu. Vitalitatea 
franceză din Evul Mediu s'ar fi putut desvolta în alt fel. 
Regalitatea absolută, amestecându-se în toate, uneori știind 
prea puţin, imaginând sisteme care erau, adesea, împru- 
mutate din dreapta și din stânga, nedispunând de organe 


1. Scrisoarea lui Soliman către Francisc, publicată în Testa I, p. 39, 
şi urm., e tot aşa de falșă ca și exerciţiile de stil în acelaş gen din Reuss- 
ner, Epistolae turcicae, IX, 1. In prima Sultanul intitulează pe rege 
„restauratorul creştinătăţii”. Ori titlul autentic dat în actul din 1569 este : 
»„cel mai glorios stăpânitor al marilor principi ai lui Isus, aleşi dintre 
cei mai puternici şi credincioşi ai lui Mesia“ etc. 

2. Benetto, în 1567. In 1569 privilegiul acestui oraş este înoit, şi 
pentru trebuinţa locuitorilor din Ancona, Genova şi Sicilia. 

3. Jean Reynier (Saint-Priest, p. 282). 

4, Louis Danès. tn 1577 la Tunis; Plantet o. c. I pp. 1—2 Bar- 
thole în 1554 la Alger apoi Sauron, J. Reynier la Tripoli în 1548 (Masson, 
0. c p. XIV, nota 3). 

capabile de a face să se execute voinţele sale, dibuind în 
toate părţile, nu avea, de sigur, mijloacele de a creea co- 
merţul sub un steag unic, mai ales pentru creștinii din 
Occident. Trebue să se ţie socoteală și de conflictul său, 
de lungul conflict cu Casa de Habsburg, și, în a doua ju- 
mătate a secolului al XVI-lea, de războaele religioase, care 
erau înfățișate la Constantinopol, ca însăși ruina Franţei. 
Turcii credeau aceasta și puteau să o creadă bine, într'un 
timp când cutare dintre ambasadorii Franţei la Constan- 
tinopol, Lancôme, nu mai representa decât pe regele Spa- 
niei şi când oraşele din Provence se înţeleseseră între ele 
şi formau o ligă pentru a seapăra contra Barbarescilor!), 
alături de autoritatea regală, când, însfârșit, Marsilia putea 
fi considerată de către Turci ca o dușmană, pentrucă ea 
era dușmană a regelui Franţei 2). 

Astfel că regalitatea absolută, care nu încheiase nici 
un pact formal cu Turcii, nu era în stare să conducă pe 
căi noui o activitate economică neexistentă privitoare la 
acele mări orientale. 


Totuşi Turcilor le era de folos să încheie o convenţiune 
de comerţ cu un singur principe creştin representat prin- 
trun singur ambasador care să ţie sub steagul său cele- 
lalte State creştine. 

Lucrul acesta se poate vedea bine din felul în care 
sunt orânduite privilegiile următoare : 

Iată la 1569, într'un moment în care nu se poate spune 
că regalitatea franceză dispunea de mari mijloace, că era 
în stare să urmeze o politică economică de mare însemnă- 
tate, ca urmare a unui conflict cu Evreul Miquez, o 
convenţie de comerţ, care nu poate fi pusă la îndoială şi 
care conţine optsprezece articole. De data aceasta, dra- 
pelul francez are dreptul să protejeze vasele, Anconitani- 
lor, Genovezilor, Sicilienilor. Și când Ragusa vrea să scape 
de dreptul pe care și-l luase ambasadorul Franţei, Ragu- 
sanii sunt constrânşi să primească sttagul Franţei. De 
data aceasta regele Carol al IX-lea este pentru Sultan cel 
mai mare între principii religiei lui Isus și cel mai mare 
între cei mai mari principi, împărat al Franţei 5)”. 

Trebuie să se ție deasemenea seama de faptul că răz- 


1. Plantet, c. c., p. VIL 
2. M sson, c. c., p. XVII şi urm. 
3. Saint-Priest, c. c., p. 363 şi urm. 

boiul dintre Imperiul Otoman şi Veneţia pentru stăpâ- 
nirea Ciprului făcea imposibile relațiuni, care, până atunci, 
păreau că se păstrează fără întrerupere; dar se voia în 
acelaș timp tot ceia ce se putea trece sub steagul Veneţiei. 
Era astfel nevoe de un nou steag creștin pentru univer- 
salitatea economică a creștinilor Occidentului şi atunci, 
pe de o parte pentrucă Sultanii vedeau în regele Franţei 
pe inamicul permanent și sigur al Spaniei, pe de altă parte, 
pentrucă vechile raporturi cu Veneţia dispăruseră, dela 
sine, comerțul francez câştigă o însemnătate pe care n'ar 
fi avut-o fără aceste împrejurări de politică generală. 

In luliei1581, Germigny, domn de Germolles, se prezintă 
din nou la Constantinopol pentru a da o formă mai largă 
privilegiului de comerţ. I se acordă un privilegiu de două- 
zeci și pre articole care se întinde și asupra Engliterii, 
asupra Portugaliei, Spaniei, Cataloniei, „și în întregime 
asupra tuturor acelora cari au călătorit sub steagul Fran- 
ţei din cele mai vechi timpuri până astăzi, și numai cu 
condiţia de a fi călătorit”. 

Numai că această informaţie a fost dată de către Ger- 
migny, căci faptul invocat n'a existat niciodată. Dar, într'o 
vreme în care Anglia nu arăta pretenţiuni de a naviga sub 
un steag care să-i aparţie, în momentul când Olandezii 
nu aveau mijloacele de a începe comerțul lor în Levant, 
Franţa putea să ţie sub pavilionul său aproape tot co- 
merțul occidental. 


Până în acest moment totuși, nu s'a făcut nici o men- 
ţiune de protectorat religios. Asemenea menţiune nu se 
găsește nici în actul dela 1597 1), în care este vorba de a- 
mănunte : oprirea pirateriei barbaresce, îngăduirea ex- 
portului pieilor din Cordova, a cordovanului, a bumbacului 
tors. Comerţul francez începea deasemenea să trimită, în 
Orient, bani, unele monete care plăceau Turcilor. Căci Turcii 
aveau o dragoste deosebită pentru piaștrii din Mexic, şi 
apoi pentru anumite alte monete din Occident, sfârșind 
cu acea monetă a Mariei-Thereza care s'a păstrat, ca prin- 
cipal mijloc de schimb, aproape până în zilele noastre. 
ŞI, atunci, pentrucă de multeori, nu erau mărfuri de ex- 


1. Cusset Illustre Orbandale ou histoire ancienne et moderne de la ville 
et cite de Châlon sur Saône, Lyon. 1662, cu „Recueil des pièces choisies, extrai- 
tes sur les originaux, de la négociation de Monsieur deGermigny ambassa - 
deur en Turquie“. Deasemenea în Saint-Priest, o. c., p. 381 şi urm, 

portat, se trimeteau acești bani, şi privilegiul din 1597 
are scopul de a împiedeca perceperea drepturilor de vamă 
la banii pe care negustorii francezi îi trimiteau la Constan- 
tinopole. 

Toate acestea pentrucă nu exista încă o marfă fran- 
ceză pentru Levant 1). 

A trebuit activitatea lui Colbert, o mare mișcare eco- 
nomică în secolul al XVII-lea, pentruca această marfă 
să fie fabricată și s'au fabricat, în Sudul Franţei, pânze- 
turi imitând pânzeturile din Olanda și din Anglia, „,lon- 
drins-"urile. S'au aşezat chiar Olandezi catolici în Sudul 
pranje pentru a fabrica această marfă pe care o cereau 

urcii. 


Suntem deci la sfârşitul secolului al XVI-lea şi această 
marfă nu exista încă. Ceia ce se întâmplă de obiceiu era 
altceva, şi cifrele care se dau pentru comerțul francez în 
aceste regiuni ale Levantului 2) trebuesc să fie primite 
totdeauna sub această rezervă că, dispunând de privilegii 
şi neavând mărfuri pentru a le trimite sub acest steag, 
Francezii transportau produsele altora. 


La 1604, e un alt privilegiu, de patruzeci și opt articole 
şi, în acest privilegiu, dreptul de pavilion este fixat într'o 
formă generală, cu totul lămurită și permanentă: 
Franţa are monopolul pavilionului internaţional în Orient. 
Apoi, de data aceasta numai, i se acordă dreptul de a pro- 
teja pelerinajul catolic la Ierusalim. 

Incă de pe vremea lui Francisc I, exista o scrisoare a 
regelui care cerea ca o anumită biserică din Ierusalim să 
fie restituită cultului creştin. Este și răspunsul Sultanului, 
el zice (aceasta este felul obișnuit de a gândi al Turcilor), 
că această biserică a fost transformată în moscheie; ori, 
odată ce o biserică a fost transformată în moscheie, nu 
mai poate fi restituită cultului creștin °). 

Aceasta-i un refuz. E singurul lucru care există din tim- 


1. Masson, o. c., p. XXXIII. 
2. Sub Henric IV, o mie vase, încărcătură de 30 milioane livre (Masson, 
0. c., P. XXXI) 1—1.200 baloturi de mătasă pe o singură corabie (ibid, 


3. Gharriăre, o. c, I, pp. 129—830. Sultanul se adresează în aceasta 
misivă autentică „ție, Francisc, Regele ţărei Franţei”, — în timp ce Poarta 
sa este „răsăritul aurorei şi prosperitatea şi locul pe care vin să-l sărute 
buzele regilor şi principilor”. Ă 

pul lui Francisc I privitor la relaţiile regalităţei franceze 
cu acea creştinătate catolică din Ierusalim şi Locurile Sfinte. 

De data aceasta însă, pelerinii sunt sub protecția re- 
gelui Franţei. In afară de aceasta, se interzice Turcilor 
de a lua prisonieri pe Francezi, chiar dacă se găsesc pe 
vase inamice. Sunt patru impozite pe care Francezii nu 
le vor plăti. Se acordă un anume drept de control amba- 
sadorului Franţei asupra propriilor săi agenţi la Ierusalim, 
Tunis și Alger. 


Dar, curând după aceea, soldaţi, ofițeri francezi luptă 
contra Turcilor în Ungaria. Cum, la sfârșitul secolului al 
XVI-lea, se deslănţue marea cruciată contra Imperiului 
Otoman în decădere, ducele de Mercoeur și alți nobili fran- 
cezi participă la această luptă care era organizată, pro- 
tejată şi susținută cu banii săi, de către Papă. 

Este adevărat că erau şi dezertori francezi, — chiar un 
„mare petardier”, originar din Beaucaire, — cari treceau 
în serviciul Turcilor, a fost chiar un regiment francez care 
ani îndelungaţi, păstrând costumul său, şefii săi, cari 
se schimbau de altfel foarte des, după o concesie ce 
li se acordase, a rămas sub ordinele Sultanului!). 

Dar, totuşi, ceia ce se vedea în primul rând, nu erau de- 
zertorii, ci contingentul marilor seniori, care putea strica 
relaţiunile regalității franceze cu Imperiul Otoman. Şi, 
în acest timp, Barbarescii rămâneau stăpânii mării, și cele 
câteva vase ale Marsiliei nu erau înarmate astfel ca să 
se poată apăra contra acestor corsari îndrăsneţi, care 
pândeau aproape din toate părţile. 


Mai apare încă cineva nou în comerţul apelor Orientului, 
Englezii şi Olandezii. 

Aceștia nu erau pirați, dar Englezii erau adeseori, şi 
trebuia să se intervie de multe ori la Sultan pentruca a- 
cesta să stăruiască pe lângă regina Elisabeta, cu scopul 
de a împiedeca corsarii englezi să turbure un întreg comerț 
ce lua naştere în împrejurări foarte delicate 2). 


1. Ambassade en Turquie de Gonlaul-Biron, ed. de contele Théodore de 
Gontaut-Biron, Paris 1889, pp. 39 şi urm., 399. 

2. Masson, 0. €, p.. XXV, 14. In schimb, Henric IV se declara gata 
să „ratifice pe Maurii car s'au retras din Spania. Lettres missives 
a'Henri IV, VIII, p. 970. Publicaţia lui Gontaut-Biron conține 
de asemenea corespondența Mariei de Medicis, ca regentă, şi a lui Ludovic 
XIII cu Turcii. 

Acum deci s'a adăogat vechilor privilegii, după cum 
am mai spus, şi acela de a proteja Sfintele Locuri; dar 
iată explicaţia : 

In 1603 sau 1604, o biserică, biserica cea mai însemnată 
a catolicilor din Pera, ocupată de către Greci, a fost îna- 
poiată catolicilor prin sforțările ambasadorilor Franţei. 
Acesta era (fără să fie cuprins în privilegii) un mod de 
a-și arăta însușirea de protector al catolicismului din Orient. 

Dar evenimentul cel mai de seamă nu se arată decât 
la 1626. Grecii câştigaseră o situaţie dominantă în Pales- 
tina, şi dreptul de protecţie al regelui Franţei se îndreaptă 
contra acestei situaţiuni pe care și-o câştigaseră Grecii, 
atunci când şeful lor religios, care era și șeful lor naţional, 
Cyril Lucaris, Patriarhul Constantinopolului, făcea o po- 
litică ce era aceea a religiei sale, dar și a rassei sale, voind 
să se impue din nou ca element creştin conducător în a- 
ceste provincii ale Imperiului Otoman. Atunci numai, timp 
de un deceniu, și cu deosebire sub conducerea energicului 
şi foarte cheltuitorului ambasador care a fost de Cesy, 
Franţa, luptând contra pripășirei Grecilor la Ierusalim, a 
câștigat partida, figurând de aci înainte ca protectoare 
a catolicismului în acele regiuni. 

Dar trebuie să mai adaog ceva: cum, pentru moment 
nu exista nici o Companie franceză pentru comerțul Le- 
vantului, acest comerţ făcea parte din altul mult mai în- 
tins, comerţul Indiilor, — Compania n'a apărut decât în 
epoca lui Colbert — și acela care juca rolul cel mai însem- 
nat în acest comerţ francez, nu era Statul francez: erau 
particularii cari reușeau totuşi să realizeze un câştig în 
aceste regiuni orientale și erau șefii consulari cari ajun- 
geau uneori, datorită însușirilor lor personale, la o situaţie 
foarte importantă în cutare sau cutare oraș al Orientului. 
Ei sunt aceia cari joacă acolo rolul principal. 

Şi se spune cu dreptate că acest comerţ al Levantului, 
care n'a avut însemnătatea ce ne-o închipuim, a avut to- 
tuși una : aceia de a întreţine o întreagă populaţie indus- 
trială din Sudul Franţei. Este adevărat, însă atunci Sta. 
tul francez nu este încă creatorul unei politici și pe care 
o susține. 

E o activitate naţională care se formează încetul cu 
încetul şi care trăește prin propriile sale organe, prin or- 
gane, pe care Statul nu le-a creat şi pe care na avut 
mijloacele să le susţie. 

CAPITOLUL III 


IVIREA CONCURENȚEIENGLEZE ȘI OLANDEZE 
ÎN COMERȚUL LEVANTULUI 


Voiu încerca să arăt acum felul în care s'a format co- 
merţul Englezilor și Olandezilor în aceste regiuni ale Le- 
vantului, la sfârşitul secolului al XVI-lea, și prin ce mij- 
loace, în ce împrejurări, datorită căror fapte favorabile, 
acest comerț englez și olandez a ajuns să se desvolte foarte 
repede și să înlocuiască, în unele domenii, comerțul fran- 
cez, chiar comerțul de sub pavilionul francez, pentrucă 
în piața aceasta trebuie să se facă totdeauna deosebire. 

bucată de vreme comerţul cinstit al acestor naţiuni 
se făcea, potrivit privilegiilor turcești, sub pavilionul ,,Im- 
păratului Franţei”. Şi faptul că alte măriuri decât măr- 
furile franceze treceau în Orient sub acest pavilion al Fran- 
tei, este constatat prin o declaraţie a lui de Brèves, unul 
din reprezentanţii Franţei în Orient, la Constantinopol, 
în epoca lui Henric al IV-lea, care spune): 

„Sunt marinari francezi vagabonzi, cari intră la primul 
căpitan de vapor care vrea să se servească de ei, sau se 
închiriază  Grecilor, supușii Sultanului, pentru folosul 
pe care îl au de a duce grânele afara din ţara supusă prin- 
ţului lor pentru a le transporta în ținuturile şi ţările adver- 
sarilor săi”. 

Supuși chiar ai Sultanului, cari nu erau nici Evrei, 
nici Greci, nici Armeni, vindeau la Livorno spre pildă 
cum a fost vestitul Antoine Tschélébi şi se cunosc două 
din marile lor năvi în timpul secolului al XVII-lea, dintre 


1. Relations des voyages de Mr. de Brèves, tant en Grèce, Terre Saincle 
ei Aegyple qu'aux royaumes de Tunis et Alger, Paris, 1628, p. 28. Grecii 
și Turcii duc grâu la Genova şi la Majorca; ibid., pp. 28—29. 

care una se numea, în italienește, „Armeanul comerciant” 
şi cealaltă „,Negustorul din Persia 1)”. 


Pentru Englezi, originile comerţului lor (un mare co- 
merţ, foarte bine organizat chiar dela început) nu sunt în le- 
gătură nici cu o tradiţie, nici cu o împrejurare politică 
favorabilă. Mai întâiu, tradiția nu exista de loc în An- 
glia; s'ar căuta în zadar, în cronicele engleze din secolul 
al XVI-lea, ceia ce se găseşte așa de ușor în cronicele fran- 
ceze ale aceleiași epoce. N'avem decât să luăm, spre pildă 
cronica lui Jean Chartier, unul din izvoarele domniei lui 
Carol al VII-lea, pentru a vedea imediat cum faptele din 
Orient erau cunoscute ușor în Franţa și primite cu interes şi 
simpatie dureroasă în împrejurări nenorocite pentru creștini. 
Luarea Constantinopolului este acolo descrisă pe larg într'un 
întreg capitol intercalat în această cronică cu amănunte 
care nu sunt autentice, dar care se referă la această tra- 
gedie a Imperiului Bizantin. Şi într'un alt capitol, cu nume 
de localități absolut indescifrabile și neimaginabile, se 
povestește nu numai liberarea Belgradului, de sub Sul- 
tanul Mohammed II, de către eroul creștinătății răsăritene 
care era Ioan Hunyadi, dar şi o întreagă expediţie creș- 
tină care ar fi ajuns până în împrejurimile Constantino- 
polului. In cronicile engleze ale acestei epoce, nu se vor 
găsi niciodată fapte din Orient dela sfârșitul Evului Mediu. 

Nu se găseşte deci nimic cu privire la pregătirea unei 
activităţi comerciale a Englezilor în Orient. Şi apoi, deodată, 
la jumătatea secolului al XVI-lea, această activitate în- 
cepe, și nu printr'o legătură directă cu Sultanul, cu Marele- 
Vizir, legătură care să poată fi așezată la o dată cronolo- 
gică, cu cei cari aveau autoritatea în Imperiul Otoman. 

Această activitate ţâșnește în acelaș timp din toate 
părţile nu numai în partea acestei regiuni otomane, ci şi 
spre aceia a Rusiei. Nu mi s'a întâmplat niciodată să constat, 
în istoria comerțului din Evul Mediu sau din epoca mo- 
dernă, o activitate revărsându-se în acest fel asupra teri- 
toriilor, nu numai asupra celor mai depărtate unele de 
altele, dar chiar a acelora mai inaccesibile în aparenţă. 
Aceasta arată, fără nici o îndoială, mai întâiu o puternică 
energie, cu totul excepțională, a naţiunei care este în stare 
să trimită produsele, sale și agenţii săi, în acelaș timp în 





1. Voyages d'Arvieux, III, p. 13. - 

ţinuturi așa de depărtate unele de altele, și atât de puțin 
deschise în acest moment activității comerciale a Occi- 
dentului dar aceasta mai dovedește încă un fapt: însăși 
existența produselor. 

Produsele de exportat sunt acelea cari constrâng Statul 
să întreprindă o activitate care, dela sine, şi pentru mo- 
tive politice, cu atât mai puțin pentru motive de prestigiu, 
el nu s'ar fi gândit niciodată s'o întreprindă. 

Aceasta se petrece în epoca domniei Elisabetei, înțe- 
leasă într'un mod mai larg, adică cu predecesorii imediați 
ai marei regine; dar nu dela însăși Elisabeta şi nici dela 
consilierii ei porneşte această activitate, foarte bine 
condusă chiar dela început şi revărsătoare în toate păr- 
țile. Se simte bine aici acel inexplicabil care se găseşte 
totdeauna la origina tuturor marilor mișcări naţionale. 

Dar, totuși, pentru a explica într'o oarecare măsură 
această bogăţie de produse, trebuie să ne dăm seama de 
comunitatea economică ce exista, în acel moment, și care 
va fi în curând ruptă, între Flandra și între Anglia. Comu- 
nitate economică între ţara materiilor prime, pe de-o-parte— 
care era încă Anglia — și între ţara fabricelor. 

Erau deci stofe de exportat, şi, în al doilea rând, se pu- 
tea avea mirodenii eftine. Intr'o scrisoare a Elisabetei 
către Sultan, ea pomenește aceste două lucruri precum- 
pănitoare cari, după părerea sa, trebuiau să facă să se dea 
comerțului englez o însemnătate mult mai mare decât 
aceia a celorlalte naţiuni. Şi ea adaogă cea mai mare ușu- 
rință a transporturilor. 

Cu această întreită calitate dela 1550 se văd Englezi în 
Barbaria, fără a avea nici o tradiţie în această regiune. Și 
la 1551 ei sunt în Maroc. La 1552, îi vedem în Guineea 
şi pe coasta Beninului. La 1556, aflăm prezența primilor 
negustori englezi în Rusia, Willoughby și tovarășii săi, 
Chancelor, spre Nord, în meleagurile Waigatz-ului și ale Nouei 
Zemliei, unde ei erau oaspeţi cu totul neașteptați — şi în 
acelea dela Obi, în Asia. 

Un englez, Jenkinson, obţine dela Sultan îngăduinţa 
de a merge, ca negustor „aventurer” până la Alep; și în 
urmă el va merge până la Bucara 2). 





1, The principal navigations, voiages, traf(iques, and discoveries of the 
English nation by Richard Hakluyt, Londra 1598, I12, p. 243 (Willough- 
by); III, p. 1 şiurm. (Maroc), 9 şi urm. (Guineia), 126, (Jenkinson). Cf. 
I, p. 237 şi urm., 243 şi urm., 263 şi urm. (anul 1555), 274 şi urm. (Obi), 

Pe această vreme se leagă relaţiuni cu Persia și se gă- 
sesc scrisori adresate de către regalitatea engleză Şahului, 
care este intitulat : „Mare Suphi al Perşilor, Mezilor, Par- 
ţilor, Hircanienilor, Carmaniler, Margianilor, al popoarelor 
care sunt între țărmurile Tigrului şi împăratul tuturor 
naţiunilor dintre Caspica şi Golful Persic” 1). 

Şi se vede foarte bine că cunoașterea acestor regiuni 
era foarte recentă, pentrucă titlurile acordate Şahului, 
Suphi-ului, nu fuseseră niciodată purtate de acest Su- 
veran. Puțin mai târziu, în sfârșit, Elisabeta va avea pri- 
lejul să scrie o scrisoare regelui Abisiniei „prea neînvin- 
sului și prea puternicului rege al Abisinilor şi Mare Impărat 
al celor două Etiopii” 2), 

In acelaș timp cu această activitate, care deși risipită 
pleca dintr'un principiu unic și reprezenta o energie cu 
totul unitară, mai erau și consilieri ai acestui comerț, și 
acela care a cules documentele nelăsând să se piardă nici 
unul, un Olandez, Hakluyt, ni-i va şi prezinta Dar să 
vedem mai întâiu care era atitudinea Imperiului Otoman 
cu privire la acest nou comerț. Căci comerţul francez în- 
locuia“pe acela al Veneţiei și al Genovei, dar comerțul en- 
glez nu putea să înlocuiască un alt comerţ. 

Nici nu putea să se gândească cineva la comerțul pe 
uscat, pe care n'am avut încă prilejul să-l menţionez aici, 
dar care păstra însemnătatea sa, servind şi el să despă- 
gubească pe Veneţieni de ceia ce ei pierdeau în alte regiuni : 
el mergea, prin Muntenia și Moldova, până în Polonia, 
se continua până în portul Danzig, unde se făcea îmbar- 
carea pentru Anglia, care cumpăra boii din Moldova în 
tot timpul secolului al XVI-lea, și la Elbing. Dar sa 
văzut cari erau agenţii italieni ai acestui comerţ, și pentru 
începutul secolului al XVIl-lea avem descrierea călăto- 
riei făcută de Thomas Alberti, care s'a oprit în Polonia. 
Dela sfârșitul secolului al XV-lea, privilegii acordate re- 
gilor acestei ţări, începând cu Ioan Albert, garantau din 
partea Turcilor acest trafic 3). 


283 şi urm. (Noua Zemlie), 314 şi urm., 324 şi urm. (Jenkinson la Bu- 
cara) 338 şi urm., (în Persia), 353 şi urm. (îbid.), 364 şi urm., 372 şi urm., 
401, 411 şi urm. (până la Derbend), 433 şi urm. (n China), 466 şiurm. 
(în Rusia). = 

1, Ibid., p. 340. 

2, Ibid., III, p. 203. 

3. Iorga, Chilia și Cetatea Albă, Apendice documentar. 

Insă nu exista încă posibilitatea de a se da un alt pa- 
vilion şi aceasta era greutatea cea mare. Englezii s'au îm- 
piedecat de această dificultate fără a se lăsa învinşi. | 

Prima mijlocire făcută de regina Elisabeta, care la 1576 
propusese o alianță „contra inamicului comun al crești- 
nității, a cărui putere creștea zilnic din cauza celei mai 
nefericite discordii“,!) datează din 1578, .mai curând decât 
din 1579, pentrucă răspunsul Sultanului Murad al III-lea 
poartă data de 15 Martie 1579. 

In această scrisoare, însă-și titlul dat reginei arată că 
aceste relațiuni erau cu totul noui. Vedem o cancelarie 
care își caută încă drumul. Ea se adresează la întâmplare 
„măreției și gloriei prea vestitei Elisabeta, prea sfântă 
regină ji nobilă principesă a prea puternicilor adoratori 
ai lui Isus, prea înțeleapta conducătoare a lucrurilor și 
afacerilor poporului și a familiei din Nazaret, cer al bine- 
cuvântatei ploi şi prea dulce izvor de nobleță și de vir- 
tuți, doamnă și urmaşă a veșnicei fericiri şi glorie a prea 
nobilului regat al Angliei, (pe care toţi îl caută și i se su- 
pun)”. Și Sultanul îi spune că la Poartă „deschisă și duş- 
manilor” un „om”, un „individ? s'a prezentat, cerând 
dreptul de a face comerţul, și acest individ, al cărui nume 
îl știm, Hareborne, a ajuns agent. El va fi consul și crea- 
torul comerțului Angliei în aceste regiuni. 

Sosirea lui a fost primită cu bunăvoință, dar nu exista 
comerţ normal, privilegiat, decât pentru Franţa, Veneţia, 
Polonia, și se adăoga încă : pentru „regele Germaniei” care 
este regele Ungariei. 

Regina, care, după cum o spune în răspunsul său, vrea 
un privilegiu general pentru propriul său pavilion, mul- 
ţumește amicului său Sultanul, pentru privilegiile indivi- 
duale, și îl intitulează: „prea augustul și prea neînvinsul 
principe, Sultanul Murad-Khan, stăpânitor prea puternic 
al regatului turc şi mai presus de toţi, singurul și supremul 
monarch al Imperiului din Răsărit”. (15 Octombrie 1579) 2), 

De altfel, aceste legături se urmară nu numai cu Sul- 
tanul, dar și cu alte persoane, cu Sultanele Mame sau Sul- 
tanele ,,Valide”, cu Sultanele soții, care se numeau Sul- 


1. Calendar of State papers, Foreign series (1575—1577) no. 715. 

Cf. G. F. Abbot, Turkey, Greece and the Great po vers, a study in friendship 
and hate, Londres, 1916, pp. 77, 78, 79, 80. 

2, Ibid, II, pp. 138—139. Scrisoarea Sultanului este dată în englezeşte 
în această colecţie, Totuși din ea nu se poate înţelege că s'ar fi dat+o tn- 
găduință de comerţ egală cu cea a naţiunilor enumerate. 

tanele „„Hassekis”, cu diferite personagii influente ale a- 
cestei Curți din Constantinopol. Şi iată, de curiozitate, 
felul în care una din aceste Sultane scrie Elisabetei, 
după ce relaţiunile fuseseră îndrumate și după ce pri- 
vilegiul, despre care voiu vorbi, fusese încheiat. Ea se 
adresează „prea Ilustrei regine a Angliei, care calcă pe 
urmele Fecioarei Maria” şi îi trimite „salutul păcii cu atâta 
onoare că întreaga mulțime a privighetorilor și muzica 
lor nu vor ajunge acolo, cu atât mai puţin această hârtie“. 
E vorba acolo și despre „dragostea deosebită care s'a legat 
între noi și care e asemenea unei grădini cu păsări frumoase”. 
Şi, cât despre scrisoarea Reginei, „hârtia miroase a camfor 
şi ambră, iar cerneala seamănă cu moscul cel mai perfect”). 

Când se scriu scrisori a căror hârtie miroase a camfor 
şi ambră şi cerneala este ,,moscul cel mai perfect“, de 
sigur că se obțin multe lucruri și, între altele, un frumos 
privilegiu de comerț. 

Ori, acest privilegiu de comerţ, un act solemn, conţine 
mai întâiu clausele unui uz devenit comun. 

Comerţul și religia sunt libere; ajutorarea vaselor în 
pericol de naufragiu; nu există responsabilitatea colec- 
tivă a negustorilor englezi; ei vor fi liberi să-și facă tes- 
tamentul; nu se va invoca, în justiţie, contra lor, acu- 
zaţiuni care nu vor fi depuse în scris; martorii cari vor fi 
citați, vor fi martori adevăraţi și cinstiţi; Englezii scu- 
tiţi, şi ei,de haraci, vor avea dreptul de a li se ju- 
deca procesele de consulii lor. Aceşti consuli vor locui — 
chiar dela început, se găseşte indicaţia locurilor unde ei 
se vor putea stabili — la Alexandria, Damasc, în insula 
Samos, care nu avea mare însemnătate, la Tunis, Tripoli, 
în Egipt (începutul lui Iunie 15802). 

Ori, aceste clause se găsesc în capitulaţiile franceze, și, 
în acelaș timp, afară de punctul privitor la „,kharadsch” 
în vechile privilegii catalane dela începutul secolului al 
XVI-lea. Era același fel de a acorda toate drepturile. 


Acum deci, Englezii au un privilegiu pe care pot să spri- 
jine activitatea lor şi, curând după aceasta, la 1582, se 
dau scrisori pentru Hareborne ca ambasador și reprezen- 
tant al Reginei la Constantinopol (20 Noembrie 1582) ?). 


1. Ibid, II, p. 311. 


2. Aceiaşi colecție II’, p. 141 şi urm, 
3. Ibid., pp. 150 şi urm., 158—159. 

Hareborne sosește la 1583, în timpul în care John New- 
berry şi Ralph Fitch călătoreau prin Turcia în India, şi, 
puţin mai târziu, Evesham în Egipt?). In chip solemn, el 
îşi face intrarea în Bosfor, salută Constantinopolul prin 
salve de tun, este primit în audienţă de amiralul Uluud- 
schali și, într'o scrisoare din luna Mai 1583, Regina este 
înștiințată, că acest comerţ a început în mod definitiv în 
formele câștigate 2). 

Curând se văd consulii instalându-se. Chiar dela 1583, se 
simte că totul este bine orânduit; nimic nu începe la în- 
tâmplare, printr'o activitate individuală. Există ,aven- 
turer“-ul la început, dar acela deschide numai calea ; odată 
drumul deschis, se produce marea mișcare politică ce insta- 
lează pretutindeni consulii. 

Acești consuli se găsesc, în Aprilie 1583, la Alexandria 
şi la Cairo : apoi la Alep ), la Damasc, în Hauran, la Tripoli, 
la Ierusalim, din luna Iunie a aceluiaș an, şi din 1585, 
la Alger. 

Hareborne se ocupă, de altfel, şi cu comerțul pe uscat; 
la 1588, el trece prin Moldova către Elbing 4), şi se adre- 
sează principelui care era un stăpânitor autonom, aproape 
independent, căci niciodată ul vămii româneşti n'a 
fost aservit aceluia al Imperiului Otoman; aceste vămi 
s'au păstrat totdeauna după vechile tradiţii, de origină 
tătară?) Şi atunci, principele Petru Schiopul, care domnea 
în acel moment în Moldova, acordă Englezilor privilegiu 
de a nu plăti decât 3% vamă și deplina libertate „de a 
locui, de a rămâne, de a face comerţ, de a vinde, de a încheia 
contracte în provincie, întrun cuvânt de a exercita tot 
ceia ce cerea societatea, obiceiul negoţului și al vieței ome- 
nești, fără nici o contradicție sau opunere”. 

Pentru a-și câştiga, în acelaş timp, sprijinul permanent 
al principilor români, aceşti diplomaţi vor căuta să insta- 
leze, „clienți? pe Dunărea românească, după cum Franţa 
o făcuse pentru un curtezan al lui Henric al III-lea, așe- 
zând pe tronul Munteniei, timp de doi ani, pe Petru ,Cer- 
celul””, poet ca şi Ronsard. Marele principe muntean Mihai 


1, bid., np. 245 şi urm., 281 şi urm, 

2, Ibid., II, pp. 165 şi urm. 

3, Paul Pindar, la începutul sec. XVIII-lea; Gontaut-Biron, o. €. 
p. 400, 

4, Ibid., p. 289 şi urm. 

5, Vezi mai sus asupra comerţului acestor regiuni în Evul Mediu. 

Viteazul, cuceritorul Transilvaniei, a fost de asemenea numit 
de către al doilea reprezentant al Angliei la Constantinopole, 
Barton, ca și vecinul său moldovean, Aaron, în timp ce familia 
Movilă, care s'a luptat mult pentru domnia Moldovei, întreţi- 
nea relaţiuni cu Olandezii, despre cari voiu vorbi îndată, și 
în acelaș timp, şi cu Englezii, pe vremea celui de al treilea 
reprezentant al regalităţei engleze la Constantinopol, Glover. 
Ambasadorul nu scapă să sublinieze faptul că principii 
sunt numiţi prin voinţa reprezentanţei diplomatice engleze 
şi, în acelaș timp, iată în 1590, că ambasadorul englez, 
intervine pentru ca Sultanul să acorde pacea Poloniei!). 

Şi în curând Englezii cari iau această cale pe uscat 
vor fi pretutindeni foarte bine primiţi 2). 


Dar, fireşte, a fost o încercare puternică din partea re- 
presentantului Franţei la Constantinopol de a împiedeca 
perpetuarea acestui privilegiu care era socotit ca luat prin 
surpriză și în putinţă de a fi retras. Şi atunci Salignac, 
care representa Franţa la începutul secolului al XVII-lea, 
deschide un adevărat războiu de intrigi contra lui „Sieur 
Thomasso”, care este Thomas Glover, al treilea reprezen- 
tant al Elisabetei și al succesorului ei, regele Jacob ). 

El cere ca acela să fie rechemat; și că, dacă se vrea un 
«agent englez, să se ia un altul, predecesorul său Lello, care 
era un om de înţeles. Dar înainte de toate, ceiace se voia 
era aceasta : capitulaţiile să fie retrase, aceste capitulaţii 
prea bine servite de către reprezentanţi diplomatici cari, 
după cum se spune în corespondenţa lui Gontaut-Biron 
supranumit Salignac, „avaient la langue turquesque à com- 
mandement” 1). Sau a avea „la langue turquesque à com- 
mandement”, a fost, în toate timpurile, lucru foarte util când 
se lucra în Turcia 5). 


1. Ibid, p. 303 şi urm. 

2. Vezi studiul nostru în „Mélanges Bemont” sau în „Istoria rela- 
țiunilor anglo-române”, Iaşi, 1918. 

3. Glover susţine deasemenea drepturile la un tron român al preten- 
dentului moldovean Ştefan Bogdan (Gontaut-Biron, o. c., p. 159 şi 
urm.). Asupra discuţiei privitoare la titlul regelui Angliei, care era mai 
întâiu pentru Turci un simplu „„Engliterra Kirali (rege) în timp ce re- 
gele Franţei era „,„Padişah”, vezi James Porter, o. c., pp. 82—83. Can- 
celaria otomană s'a făcut că cedează, dar numai de formă (ibid.). 

4. Ibid., p. 401. 

5. De Brèves reuşise să facă să fie spânzurat consulul Angliei, Mariani 
(James Porter, o. c., p. 85). In 1597 ambasada Franţei expulzase pe con- 
sulul din Alexandria (ibid.). 

La un moment dat, ambasadorul englez, care acceptase 
arbitrajul „bailu”-lui venețian 1), se recunoaște învins. El 
vine și oferă colegului său irancez să încheie pace : aceasta 
era la 1609. Dar, puţin mai târziu, Anglia recâştigă dreptul 
său de a face comerţul sub pavilion englez, și comerţul 
său ia curând o foarte mare extindere. 

Sunt unele regiuni unde Franţa rezistă mai bine, dar 
nu e nici una, pe marea hartă a Levantului, unde să nu 
se întâlnească această concurență engleză. O găsim la 
Smirna, la Alep 2), — nu însă și la Damasc, pentrucă 
orașul nu avea o mare importanţă în comerțul interna- 
țional și, în acel moment în care Beyruth nu exista ca 
port cercetat, Francezii erau aşa de bine așezați la Sidon- 

aida, că nu putea nimeni să-i scoată de acolo. După de- 
căderea Sidonului, după apariţia Beyruthului, Franța a 
putut risca un alt comerţ la Alexandria — la Cairo mult 
mai puţin—, unde era un întreg cartier francez, dar se 
întâlneşte și acolo aceiași îmbulzeală năvălitoare a En- 
glezilor. Ei au mai avut proiecte foarte mari de comerţ 
în Marea Roșie, spre Ormuz, în decursul secolului al 
XVII-lea ). 


Făcând aceasta, Englezii aveau încă un alt avantaj. 
La ei, chiar dela început, concurenţa între negustori fusese 
cu totul îndepărtată $). Cei cari începuseră prin încercări 
individuale, prin sforțările „aventurer“ ilor terminară cu- 
rând prin a nu admite, în nici un fel, această manifestare 
individuală. Pentru a face comerțul în Levant, condiţia 
câștigată era de a aparține Companiei. Compania s'a for- 
mat între 1581—88, apoi într'o formă definitivă, reunind 
două asociaţii anterioare și cincizeci şi trei de negustori, 
la 7 Ianuarie 1595 (confirmare în 1605 pentru o sută nouă- 
sprezece membri). La mijlocul acestui secol, comerțul său 
ajunsese la 15 milioane livre pe an și echivala cu acela 


1. Vezi : Early Voyages and Travels in the Levant I, The Diary of Master 
Thomas Dallam 1599—600. Cf. Hakluytus Posthumus or Purchas His 
Pilgrims... by Samuel Purchas, Glasgow, 1905—1907 şi volumul, ce nu se 
mai găseşte. a' lui Roe, Negociations in his ambassy to the Ottoman Port: 
(1621—1628), 1893, p. 86 și urm. 

2. Masson, 0. c., p. 374. 

3. Ibid., p. 111—112. 

4. Poullet, Nouvelles relations du Levan’, II, Paris, 1668, pp. 27 — 28. 
El vorbeşte de un proiect al unui canal dela Marea Roşie la Mediterană 
prin Nil (p. 461). 

al Indiilor. O solidaritate perfectă domnea în sânul acestei 
asociaţii : 20%, din orice câștig era rezervat pentru „chel- 
tuelile viitoare ale națiunii“1). Ceia ce poate părea destul 
de curios, e faptul că Englezii vindeau mirodenii. Einu mer- 
geau la Constantinopole pentru a le cumpăra, dimpotrivă 
ei luau mirodenii din provinciile olandeze pentru a le vinde 
în această capitală. 

După o lungă criză?) la 1661, Carol al II-lea confirmă 
aceasta chartă a Companiei engleze, care este foarte inte- 
resantă. Mai întâiu, negustorii sunt nobili ; ei aparţin aris- 
tocraţiei engleze ; ei nu sunt săraci ca negustorii dela Mar- 
silia —ci representanţii clasei dominante cari pun toată 
activitatea lor, şi în acelaș timp, toată onoarea lor, pentru 
a face comerţul într'un anumit fel, așa ca să nu fie nici- 
odată surprinşi sustrăgându-se vămei sau înșelând cu ca- 
litatea mărfurilor3). 

Se va vedea că Olandezii nu aveau aceleași scrupule, 
şi se întâmpla uneori, atunci când se voia să se treacă unele 
mărfuri, ca doamne olandeze de pe corabie să se ofere ime- 
diat, dată fiind lărgimea rochiilor lor, să facă din ele as- 
cunzători. 

Nobilii aceştia englezi erau deci formaţi pentru comerț. 
Nu putea nimeni să facă comerț în Levant fără să fi func- 
ţionat, timp de şapte ani, ca elev al acestui comerţ. Şi 
mai trebuiau încă trei ani de practică la Londra. 

Apoi conducerea se găsea în mâinile unui Consiliu, în 
timp ce aceia a comerțului din Marsilia rămânea mereu 
supusă multor imixiuni: Consiliului din Levant, dife- 
ritelor organe guvernamentale, etc. Şi Marsilia avea un 
monopol, astfel că tot restul porturilor din Sudul Franței 
erau înlăturate dela acest comerţ. 

Voiu adăoga că o altă greșală a fost făcută de Francezi 
în epoca lui Colbert. Se plănuise să se facă din Marsilia 
nu numai centrul pentru Sudul Franţei, ci și pentru toate 
regiunile vecine, şi atunci Livorno şi Genova au profitat 
de acest privilegiu, fără ca nimic din aceste avantaje să 

"fie reţinut de Marsiliezii însăși. 

11, Masson, 0. C., p. 125. 

2. Cf. Mordecai Eppstein, The English Levant Compagny, its foun- 
dation and its history to 1640 (teză de la Heidelberg), Londra 1908; el re- 
levează, după Rymer, consul la Chios (1513), în Creta, la Zante (1533) 
“şi participarea lui Edward Osborne şi Richard Staper pentru a prepara 


misiunea lui Hareborne. In 1589—90, erau nouăsprezece corăbii. (p. 19). 
3. Cf. afirmarea Marelui-Vizir în Gontaut-Biron, o. C., p. 401. 

In Anglia, există o adunare guvernamentală care pre- 
zintă, de drept, trei candidaţi, din cari regele alege unul 
pentru situaţiile de ambasador, de consul pentru Smirna și 
Alep şi, în acelaș timp pentrua controla calitatea mărfurilor. 
Stoiele din Anglia și Olanda erau superioare stofelor din 
alte părți și de aceea Turciile căutau ; când cumpărai stofe 
din Anglia și din Olanda, erai sigur că suntdebună calitate. 

Apoi, mai erau doi inspectori, doi „„deputaţi” cari stă- 
teau în Orient unde erau întrebuințați să studieze și să 
supravegheze felul în care soseau, se vindeau, și în care 
erau preţuite aceste mărfuri 1), 


Trec la comerțul olandez care, fără să fie cu mult in- 
ferior, în unele centre, comerțului francez, a fost stabilit 
totuşi, prin privilegiul din 1593, de a se face la Constan- 
tinopole, la Chio, Alexandria, Alep, etc., cu consuli, însă 
sub pavilionul Franţei, în condițiuni cu totul inferioare. 

Era, mai întâiu, — am mai spus-o, — un comerţ mult 
mai puţin cinstit decât comerţul Englezilor. Englezii fă- 
ceau piraterie, dar, când nu făceau, erau buni comercianţi — 
pirateria făcându-se pe de lături cel puţin până către 1620. 

La început, representantul reginei Elisabeta, pentru a 
se face mai bine prețuit îndrăsnise să declare la Constan- 
tinopol (ceiace fără să o mai spunem era cu totul fals), 
că Flandrii aparţin reginei 2); că, prin urmare, tot ceia ce 
vine din Olanda trebuie săfie reprezentat prin delegatul 
Majestăţei Sale și să navigheze sub pavilionul englez. Nu 
s'a deszis asupra acestui lucru timp de douăzeci de ani, cu o 
îndărătnicie deosebită, spunându-se că comerțul Olandei este, 
în fond, un comerț englez. Când Statele generale au încercat 
să organizeze un comerţ care le aparținea 2), au fost de- 


1. Vezi, despre regulamentele engleze Masson, 0. c., p. 120 şi urm. 
Cf. W., Cumnigham, The growth of english industry and commerce during 
the early and middle ages, II, Cambridge 1892, care dă bibliografia tra- 
tatelor şi pamfletelor privitoare la acest comerț, între altele ,,Allegations 
ofthe Turk :y Company and others against the East India Company”, 1681, 
„„Reflections on the expediency of opening the trade to Turkey” şi ,,Some 
Remarks” tot despre aceasta, Londra, 1753. 

2. Gontaut-Biron, o. c., pp. 195 şi urm., 217. 

3. Chiar de pe timpul lui Soliman Magnificul, existaseră relațiuni între 
puternicul Mare-Vizir Mohammed Socoli şi negustorul olandez Ghisbrecht. 
In 1582 Statele Generale oferă Sultanului concursul lor contra Spaniei. 
Se văd înaintea sfârşitului sec. XVI-lea călători ca Dousa, negustori la 
Constantinopol, la Alexandria ; proiectul de comerţ pe Marea Roşie. Vezi 
deasemenea şi analiza cărţi lui Herring în Bulletin de l'Institut pour 
V'Etude de l'Europe Sud-Orientale.' 

nunţate (şi nu numai Englezii le-au denunţat în această 
privinţă, dar și alţii, spunându-se mai întâiu că ei erau 
niște agenţi ai regelui Spaniei, că ei au atârnat de acest 
regat, contra căruia s'au revoltat și contra dominației spa- 
niole ei înființaseră republica Provinciilor Unite, dar că, 
totuși, ei au legături cu regele Spaniei ; că, ceva mai mult, 
era prea posibil ca ei să fugă luând mai întâiu banii cre- 
ditorilor lor, și apoi sustrăgându-le să ducă informațţiuui 
politice extrem de interesante. Anumiți Greci (şi se va 
vedea în curând pentruce) le propusese să le dea Moreea. 

Erau Turci cari credeau că Statul însuși nu avea o mare 
importanţă, dat fiind că Wilhelm de Orange (citez chiar 
textul) „nu e mai mare decât un pașă”,şi atunci, pentru 
un Stat care era un fel de „„paşalâc” occidental, cu un șef 
care n'are un prestigiu mai mare decât al unui șef al pro- 
vinciilor turcești, nu e nevoie să se acorde un privilegiu. 

Cu toate acestea, încă de multă vreme, războiul revol- 
fatior din Olanda contra regelui Spaniei creiase posibi- 
lități de apropiere, și, după cum s'a văzut, dela 1593, Olan- 
dezii fură admiși să meargă la Constantinopol, și într'un 
număr oarecare de porturi. 


La 1910, D-l Charles Herringa a publicat în limba olan- 
deză două mari volume privitoare la comerţul Levantului 
(Bronnen tot de Geschiedenis van den levanischen Handel). 

Reese mai bine decât înainte că personalitatea care a 
dominat timp de vreo treizeci de ani întreaga activitate 
a Olandezilor în Orient, aceea care corespunde lui Hare- 
borne pentru Englezi, întrecându-l chiar, este acel Corne- 
lius Haga, care, după nouile negocieri din 1610, terminate 
prin admiterea pavilionului acestor dușmani ai regelui 
Spaniei, a ajuns să obţină, la 1612, un tratat formal. Cum 
exista o abatere dela monopolul comerțului continental, 
acordată formal regelui Poloniei, și într'o formă tacită, 
nu scrisă, celui ce era numit regele Germaniei, Habsburgului, 
s'a ajuns să se dea și privilegiul Olandezilor. Totuşi a tre- 
buit să fie apărat timp de douăzeci de ani, pentrucă era 
mereu ameninţat să fie retras. 

Intr'o formă cum se cuvine redactată, se acordă Olan- 
dezilor dreptul de a naviga pe coasta Tunisiei, a Alexan- 
drici, a Cyprului, Cretei, Cephaloniei, Corfului. 


Ceia ce Olandezii transportau, erau mai întâiu mirodenii 

provenind din insulele Sonde ; stofe, și în acelaș timp, mar- 
chitănie, pe care și-o procurau din Germania cu deose- 
bire dela Hamburg, și însfârșit, pentrucă Turcii aveau o 
slăbiciune pentru moneta creștină, piastrul spaniol, pias- 
trul cu leu, numit „„aslan”; se aducea și această monetă 
la care se câștiga mult. 

Olandezii ajunseră curând să aibă consuli până şi în 
Insulele Ioniene, (în 1670, la Zante:) şi comerţul olandez 
a avut o mare însemnătate chiar în unele schele ale Asiei. 
Bogatul consul olandez din Smirna era ca un ambasador. 

Această activitate a fost totuşi împiedecată, câtva timp 
numai, prin războiul dintre Ludovic al XIV-lea și Olanda. 
La această epocă, Francezii păreau hotărîți să gonească 
pe Olandezii din Mediterană. Dar în 1697, la pacea dela 
Ryswick, activitatea lor a fost reluată, dar în condițiuni 
cu mult inferioare. 

„Directorii comerțului cu Levantul și ai navigaţiei în 
Marea Mediterană” reluară deci supravegherea asupra 
unui bogat trafic depinzând de Camera de Comerţ din 
Amsterdam, cu cei șase deputaţi şi un grefier de cari de- 
pindea ambasadorul și consulii capabili de a câștiga din 
comoara întreprinderii venituri însemnate. 

Toţi aceşti străini cari veniau în Turcia nu erau rivali 
decât în aparenţă. Sau, mai curând, rivalitatea era aceia 
a Statelor, dar agenţii se înțelegeau între ei. Ei se simțeau 
acolo foarte bine. Astfel, d'Arvieux, care a fost principalul 
representant al Franţei la Alep în a doua jumătate a se- 
colului XVII-lea, funcţiona ca un agent general al comer- 
tului european: Turcii ei înșiși temători de averea și viața 
lor în turburările care erau atunci atât de dese în acest 
Imperiu, îi încredinţau capitaluri; acești bani el îi între- 
buința pentru propriul său comerţ, Turcii fiind foarte mul- 
ţumiţi de a recăpăta doar depunerile lor. Cât despre pro- 
dusul acestor sume, consulul respectat de toţi, îl punea 
în mărfurile lui şi cele trei volume ale călătoriilor lui d'Ar- 
vieux represintă astfel tot ceia ce este mai preţios ca in- 
formaţie multiplă pentru istoria comerțului Levantului, 
în această epocă 2). 

Se schimba chiar dependenţa politică. Se întâmplă astfel 
ca cutare consul al Franţei la Atena, căruia i se retrăsese 


1. Voyage de Dalmatie, de Grèce et de Levant par Mr. George W heler, tra- 


dusă din englezeşte, Anvers, 1689, I, p. 64. 
2. D'Arvieux, r. r. III, p. 345 şi urm. 

însărcinarea, să fie numit imediat agent al Angliei. Sta- 
tele își răpeau deci agenţii, având interese atât de întinse 
în aceste regiuni. 

Dar, în concurenţa care exista între State, unele elemente 
indigene au profitat încă mai mult decât în secolul al XVII. 

Olandezii, reprezentând calvinismul, căutau să câștige 
pe Greci. La un moment dat, Patriarchul Constantinopu- 
lului, celebrul Chiril Lucaris, al cărui chip 1) l-am și înfă- 
ţișat, a fost pus în situația să publice o profesiune de cre- 
dință în sensul bisericii din Geneva. 

Şi atunci Grecii profitară de presența acestui amba- 
sador al Olandei, nu numai sub raportul religios și politic, 
dar sub raportul economic. 

Se poate deci spune că Grecii și Evreii au ajuns la o im- 
porțanță economică grație comerţului Levantului, început 
prin cele trei neamuri de Occidentali cari aveau mari in- 
terese în Levant și ajuns să profite de el indigenii. Dar ei 
făceau comerțul acesta într'un anumit fel. 

In fiecare descriere de călătorie sunt pasagii foarte se- 
vere pentru acești necinstiți concurenţi ai comerţului oc- 
cidental. Iată mai întâi ce spune cu privire la Greci: 

„Dintre toate naţiunile care se așează în schelele Levan- 
tului pentru leg nu este alta care să aducă mai multă 
pagubă comerțului nostru, ca aceea a Evreilor creștinătății 2), 

Erau „Evreii creștinătății” acei cari veniau cu negus- 
torii și cari se înțelegeau cu ceilalți; şi erau Evrei origi- 
nari ai acestor regiuni ale Orientului. În ceia ce-i privește 
pe aceștia : 

„Toate vămile Imperiului atârnau de marele vameș al 
Constantinopolului, care de cele mai multe ori le arenda 
Evreilor. Acești Evrei, mari inamici ai naţiunei noastre, 
împinși de lăcomie, întrebuințau toate puterile spiritului 
lor inventiv pentru a născoci noui câştiguri”. 

Şi în altă parte, în „Les voyages d'Arvieux”: 

„Evreii sunt cei mai răi oameni de pe lume. Ei urăsc 
de moarte creștinii, sunt totdeauna gata să le facă rău; 
ei caută cu grije astiel de prilejuri ; ei trădează fără rușine 
pe cei cari le-au făcut cel mai mare bine”. 

„Uneori ei sugerează Pașalelor motive pentru așezarea 
de noui taxe vamale, alteori ei vor să evalueze în mod ar- 
bitrar valoarea mărfurilor supuse vămei, sau să schimbe 


1. Vezi portretul pe care l-am publicat în Revue des Beaux Arts din 1924. 
2. Masson, 0. c., pp. 303—304. 

într'un chip păgubitor felul de încasare a drepturilor de 
vamă” 1). 

Şi Magni citează acest proverb oriental: „Dumnezeu 
să ne ferească de un Evreu din Salonic, de un Grec din 
Atena și de un Turc din Negroponte''2). 


In sfârșit cu privire la Greci, iată ce se citeşte în raportul 
lui de Brèves, reprezentantul lui Henric al IV-lea: 

„Grecii după obiceiul lor practică contra noastră o invidie 
vădită, deoarece le suntem mai odioşi decât însăși Turcii” 3). 

In privinţa înșelătoriei, falșităței, minciunei, d'Arvieux 
spune că „ei întrec cu mult pe Evrei'4). 

Curând, în secolul al XVIII-lea, se vor vedea comer- 
cianţii indigeni luptând cu concurența occidentală, care 
se va prezenta sub ọ nouă formă, dat fiind că însăşi împre- 
jurările politice se schimbaseră în această epocă. 


1. Ibid., p. 75. A 

2. Relazione della citti d'Athene, colle provincie dell Attica, Focia, Beozia 
e Negroponte, nei tempi che furono queste passeggiate da Corńelio Magni, 
Parmegiano, l'anno 1671, Parma, 1688, p. 31. La Alger numai Maurii 
îi întrec. Vezi De Brèves o. c., p. 361: „oraşul este încă locuit 
de Mauri şi Evrei: aceştia în mare număr, dar mai săraci decât în ori- 
care alt loc din Levant, cu atât mai mult cu cât au pe Mauri ca tovarăşi 
de comerț, tot aşa de fini şi şireți ca şi ei. 

3. Ibid., p. 217. 

4.0, c., III, p. 47. 

CAPITOLUL IV 


REGIMUL COMERȚULUI LEVANTIN 
ÎN SECOLUL AL XVII-LEA 


Acum este vorba, într'o perioadă care merge mai de- 
parte decât jumătatea secolului al XVIII-lea, până la odată 
care se poate fixa foarte bine : 1774, de a se arăta ceia ce 
s'a petrecut în acest dublu comerţ, comerţul pe mare apar- 
ţinând Francezilor sau Englezilor și Olandezilor, și co- 
merțul pe uscat aparținând Polonezilor şi Ungurilor, su- 
puși nouei regalități a Habsburgilor. 

Trebue să observăm, chiar dela început, că domeniul 
continental câștigă, în cursul secolului al XVIII-lea, o 
importanță pe care o pierduse de multă vreme. Asistăm 
deci la o reînviere a unui comerţ foarte însemnat în Evul 
Mediu ; din cauza împrejurărilor neprielnice, el pierduse 
mult din vechea lui importanţă, și alte împrejurări care 
se nasc la începutul secolului al XVIII-lea, ajung să-l re- 
stabilească -). i 

Comerțul maritim care, în secolul al XVII-lea îmbo- 
gățise pe Englezi și Olandezi și adusese avantagii însem- 


1) Dacă, pentru secolul al XVII-lea, se găsesc informații atâtea cât 
dorim, în cartea așa de bine lucrată în privința amănuntelor !: Masson, 
pentru secolul al XVIII-lea nu există aproape nimic în această privință, 
afară de două lucrări ale lui Fouque și Julliany asupra comerțului Marsiliei. 

A doua dintre aceste lucrări este foarte însemnată în ceiace priveşte statis- 
ticele. Pentru sfârşitul secolului al XVIII-lea şi începutul secolului XIX-lea, 
ea dă, fără îndoială, material foarte bun de întrebuințat, dar dacă, totuși, 
pentru comerțul maritim găsesc unele informații, cel puțin, din punct de 
vedere francez, marsiliez, în aceste două lucrări, nu se găseşte nimic asupra 
învierii comerțului continental. Citez totuşi „Istoria Comerțului româ- 
nesc” a mea care tratează chestiunea numai din punct de vedere al comerţului 
românesc, al doilea volum, conţinând această epocă, şi unele informaţiuni 
principale asupra drumului urmat de comerțul pe uscat. 

nate Sudului Franţei, dacă nu din punctul de vedere al 
comerțului, cel puţin din punctul de vedere al producţiei 
industriale, comerţul acesta nu pare să fie permanent în 
a doua jumătate a acestui secol în decadenţă, și aceasta 
se explică prin faptul că el este în legătură cu intervalele 
dintre pace și războiu care caracterizează viaţa generală 
europeană a acestei epoci. 

Comerțul acesta se sprijinea, la sfârşitul secolului al 
XVII-lea, pentru Franţa, pe capitulaţiunile reînoite de 
către Nointel la 16731), capitulaţiuni cu cincizeci și trei 
de puncte, mult mai desvoltate de cât cele ce le preceda- 
seră. Dar, pentru Anglia și Olanda, nu se schimbaseră 
niciodată condiţiunile primului privilegiu; nu s'a crezut 
niciodată necesar să se revie asupra articolelor fixate în 
epoca domniei reginei Elisabeta și a lui Cornelius Haga. 
Era deci o deosebire vizibilă între comerțul francez din 
Levant și acela al concurenţilor lui: primul se sprijinea 
pe mai multe privilegii și era supus unor schimbări destul 
de însemnate până la capitulaţiunea din 1739, care a fost 
socotită ca definitivă, — și cineva care a scris istoria re- 
presentanţei diplomatice a Franţei la Constantinopol în 
secolul al XVIII-lea, de Saint-Priest, o spune în acești 
termeni : „cu acest prilej tratatele Franţei cu Poarta au 
luat forma lor actuală””—, în timp ce celelalte se sprijineau 
pe o veche bază nelimitată și destul de avantajoasă ca 
să fie păstrată?). 


In comerțul maritim francez, a fost o epocă de prospe- 
ritate foarte însemnată, care a durat între 1683 și 1701, 
după d-l Masson. 

Dar cei cari se grăbiau să trimită măriurile lor în Orient 
în timpul acestei perioade înfloritoare, nu ţineau seama 
de un fapt: acela că, dacă producţia rămânea aproape 
aceiași, sau chiar dacă ea putea crește, dacă condiţiunile 
circulaţiei nu se schimbaseră, dacă aceiași protecție de 
Stat ocrotea comerțul francez, de-o parte, comerţul En- 
glezilor și Olandezilor de altă parte, nu existau informaţii 
precise şi exacte asupra capacităţii de cumpărare a Im- 
periului Otoman. 

1. Vezi jurnalul său scris de Galland şi publicat apoi în Revue rétros- 
pective apoi de Ch. Schetter. Albert Vandal a consacrat acestei ambasade 


o lucrare întinsă şi foarte interesantă. 
2. Olandezii plăteau 3 % taxă de import, în timp ce se cerea 5 % Francezilor. 

Să ţinem seama de faptul că, în Imperiul Otoman, a 
fost o mare criză economică, ce poate fi explicată; după 
o perioadă de progres, până în 1701, se întâlnește o altă 
epocă, dela 1701 la 1715, în timpul căreia a fost o mare 
scădere şi trebuie de adăogat că, de atunci, comerțul din 
Răsărit n'a mai recâștigat vechea sa însemnătate. 

Ormările acestei crize au ţinut cu deosebire până după 
jumătatea secolului al XVIII-lea, şi dacă exportul în O- 
rient a avut din nou o epocă de prosperitate aparentă, 
aceasta se datoreşte numai reluărei căii pe uscat. Dar adaog 
că această cale pe uscat nu servește Turcilor, deoarece 
criză economică de care vorbim, criza putinţii de cumpărare 
este în legătură cu desvoltarea acestei părţi a societăţii 
trăind sub sceptrul Sultanilor, care e însăși societatea turcă. 

S'a mai spus că Imperiul Otoman atât timp cât a păstrat 
această prosperitate, nu s'a alimentat din propria sa pro- 
ducţiune, ci că trăia pe socoteala altora din cuceriri şi 
prăzi de războiu. Ori, iată ce se întâmplă dela sfârșitul 
secolului XVI-lea. Imperiul este incapabil de a mai cuceri. 
A fost, în a doua jumătate a secolului al XVII-lea, o încer- 
care de a relua politica ofensivă. Mari-Viziri aparţinând unei 
familii foarte bine înzestrată, aceia a Kiupruliilor : Mohammed 
şi fiul său, Ahmed, s'au gândit să redea Imperiului puterea 
lui îndreptând din nou armatele otomane contra creștinilor. 
A fost o serie de expediţii contra Polonilor, contra Impe- 
rialilor ; a fost în 1683, faimosul asediu al Vienei, apoi atacul 
contra Veneţienilor, la începutul secolului al XVIII-lea, 
sub conducerea acelui Mare-Vizir energic şi sângeros care 
a fost Gin-Ali. Dar cu toate acestea nu s'a ajuns să se 
redea Imperiului vechile câştiguri pe care altă dată le trăgea 
dintr'o victorie continuă, prin anexarea, pe scurt timp, 
de noui provincii. 

Şi trebuie să adăogăm că, dacă acest Imperiu ar fi ră- 
mas cel puţin în pace, cu toate că neputând învinge, ne- 
putând cuceri, ar fi fost totuşi capabil să cumpere. 

Dar, tot timpul secolului al XVIII-lea, războaiele con- 
tinuă; numai că ele sunt nefavorabile Imperiului Oto- 
man. După nereușita asediului Vienei, urmează o întreagă 
serie de expediţii cari răpesc, acestui Imperiu, provincii 
foarte însemnate, întreaga Ungarie, Buda, Panonia, Tran- 
silvania, Banatul Timişanei, Oltenia şi Serbia de Nord. 

Dacă după moartea lui Eugeniu de Savoia, a fost din 
partea Imperialilor un alt atac, nenorocit, întreprins în 

tovărăşie cu Rușii, cari nici ei n'au reușit, atac terminat 
prin pacea dela Belgrad, în 1739, care a făcut pe Habs- 
burgi să piardă provincia Olteniei și Serbia nordică, după 
o perioadă de pace, care, de astă dată, s'a prelungit destul 
de mult, până la 1768, a fost un nou războiu, care a.durat 
şase ani, între Imperiul Otoman şi Ecaterina a Il-a (răz- 
boiu dezastruos), din care Țarina spera mai mult decât 
ceia ce a câștigat prin tratatul dela Cuciuc-Cainargi, care 
a fixat nouile relaţiuni între Ruși și Otomani. 

E, de altfel, epoca în care slăbirea cunoscută a Imperiului 
îndreptățea orice pretenţie, prepara orice năvălire din 
partea vecinilor cari, până atunci, se temuseră de puter- 
nicul organism politic și militar al Sultanilor. 

Și, atunci, Imperiul care nu mai poate să cucerească, 
Imperiul care, în loc să anexeze, pierde propriile sale pro- 
vincii, nu mai oferă posibilitatea de a cumpăra pe care 
o oferea înainte. 


Nu se poate spune că această ţară e săracă, dar Constan- 
tinopolul, capitala, orașul care concentra până atunci luxul, 
splendoarea Imperiului, e, fără îndoială, un oraş sărăcit. 
Dacă se compară ceia ce putea să ofere Veneţienilor pe 
timpul lui Soliman Măreţul și ceia ce acelaș Constantinopol 
oferea negustorilor de diferite origini, cari sosiau din Oc- 
cident între 1701 şi 1715, se poate ţine socoteală de decă- 
derea economică profundă de care suferea Statul. 

Dar trebuie să facem chiar de acum, o rezervă: 

Sărăcirea unui oraş nu înseamnă sărăcirea unui Imperiu 
întreg. Acesta poate oferi înlesniri de cumpărare și câștig, 
în timp ce capitala nu mai trăeşte în vechiul lux. E ade- 
vărat că mulți se plâng că numeroase mărfuri rămâneau 
nevândute ; erau depozite enorme, dar la Constantinopol, 
ce nu se isbhutea să fie golite. De pildă, pentru Franţa, 
sunt înformaţii că în 1750 se numărau 3.000 baloturi de 
pânză pe care nimeni nu le lua, și fiindcă fenomenul se 
reînoia dela un an la altul, a trebuit să se ia măsuri. 

S'a plănuit la început să se reglementeze producția, să 
fie împiedecată de a produce prea mult, apoi de a face, la 
sosirea mărfurilor, o statistică pentru a împiedeca, de acum 
înainte, posibilitatea unui aflux de mărfuri ce nu puteau fi 
vândute. 


Nu avem informaţii pentru Englezi şi Olandezi, dar 

Olanda, în secolul al XVIII-lea nu mai juca un mare rol 
în viaţa economică a Europei. Marea epocă de prosperi- 
tate pentru acest comerţ se continuă cel mult până în primii 
ani ai secolului al XVIII. 

Dar şi Anglia, lucrul e cert, vindea puţin. Către jumă- 
tatea secolului al XVIII-lea, nu mai erau decât câteva 
articole englezești cari se mai cereau în Imperiul Otoman 
şi, încă odată, nu prea mult la Constantinopol. Dar, în pro- 
vincie, se cumpărau ceasornice, articole de lux aparținând 
fabricaţiei engleze. Şi comerţul de pânzeturi nu dispare 
în această epocă : se cumpără londrinul cum se cumpăra şi 
mai înainte, cu toate că în această privință, exista o scădere. 


In unele regiuni ale creştinătăţii, supuse Sultanului, 
erau mai ales posibilităţi de vânzare pentru negustorii 
din Occident. Turcul e din ce în ce mai sărac, dar, supus 
Turcului, e creștinul, care poate prospera. Toate aceste 
naţiuni creștine vor forma State în secolul al XIX-lea, 
sau, având mai de mult State, cum erau Românii în cele 
două principate ale Moldovei şi Munteniei, ele vor ajunge, 
în cursul secolului al XIX-lea, să recâştige o libertate de 
acţiune politică pe care o perduseră. 

Toţi acești creştini deci câştigă, din secolul al XVIII-lea, 
mijloacele economice ce le vor îi necesare pentru reînvierea 
lor politică în cursul secolului următor. Fiecare e mai bogat, 
în această lume deosebită, decât mai înainte. Și de altfel, 
importanţa creștinului în timpul acestui secol e cu mult 
mai mare decât mai înainte. 

Iată cauza pentru care, în timp ce comerţul francez 
se plânge că mărfurile transportate la Constantinopol nu 
mai pot fi vândute, se văd din toate părţile, nu zic apă- 
rând consulate, căci existau și mai înainte, dar le vedem 
menţinându-se şi desvoltându-se. 

Franţa avea astfel consuli în localităţi de o însemnă- 
tate foarte mică, unde nimeni nu se aștepta să găsească 
agenţi pentru a ocroti un comerţ înfloritor. 

Este, până şi în insula Apocalipsului, la Patmos, un con- 
sul al Franţei, care e un Grec, şi e consul dina treia gene- 
raţie, căci şi tatăl şi bunicul său îndepliniseră aceleași func- 
ţiuni. Se mai găseşte altul la Negroponte, unde consulatul a 
fost suprimat în urmă, la Seriphos, la Modon, la Coron, la 
Zante, la Milo, de jur împrejurul Moreii şi în insulele vecine 2). 


1. Masson, 0. C., p. 426. 

Foarte adeseori, după cum s'a văzut, consulii sau vice- 
consulii, agenţii consulari, aparțin rasei indigene. Atunci, 
nu numai indigenul cumpără, dar indigenul este, în acelaş 
timp, stăpânul acestui comerţ în privinţa protecţiei. In 
acelaș timp cu banii, cu avântul economic, el are drapelul 
naţiunei occidentale, care, până atunci era representată 
de cele mai adese ori de către membri din chiar acea naţiune. 

Dacă elementele greceşti care trăiau sub stăpânirea Sul- 
tanului ajung să fie buni cumpărători, consuli ereditari, 
agenţi ai comerţului perpetuându-se dintr'o generaţie în 
alta în regiunile greceşti, trebuie să vorbim, de acum îna- 
inte, de marele câmp de activitate economică ce se des- 
chide pe Dunăre. 


In Principatele româneşti moda se schimbase dela ju- 
mătatea secolului al XVII-lea. Mai întâiu fusese la sfâr- 
şitul secolului al XVII o puternică influenţă a modei tur- 
ceşti, în timp ce mai înainte lumea se îmbrăca în felul Po- 
lonezilor, Ungurilor şi se prefera costumul şi podoaba Oc- 
cidentalilor. Şi bine înţeles, când se poartă vestminte după 
moda din Constantinopol, fuste largi, blănuri, calpace, 
pantofi galbeni fără tocuri, când bijuteriile și celelalte 
podoabe erau fabricate după moda din Orient, nu erau 
mari posibilităţi pentru Occidentali de a găsi un negoţ 
la București sau Iaşi, afară de Veneţieni cari, de multă 
vreme, se specializaseră în articolele orientale, vânzând 
chiar hârtie în Orient. 

Noua modă occidentală o înlocueşte pe aceasta depe la 
1770. Pentru ca acest fenomen să se producă a fost nevoe 
de lungile războaie ale Turcilor contra Austriacilor şi Ru- 
şilor, de ocupațiile prelungite ale armatelor imperiale. Fe- 
meile au început-o ; în timp ce bărbaţii lor continuau să poarte 
rochiile lungi, orientale, blănurile, papucii, ele se îmbrăcau 
în costumul occidental. In cazuri foarte rare şi numai în 
unele domenii ale modei, se mai păstra vechiul obiceiu. 

Schimbarea s'a produs sub domnia Fanarioţilor, cari nu 
erau numai decât Greci, ci locuitori ai Fanarului, cartierul 
din Constantinopol ce poartă acest nume ; oricine se aşeza 
acolo, oricine avea o funcţiune de dragoman în lumea di- 
plomatică turcă şi forma planuri privitoare la tronul de 
principe în Moldova sau Muntenia, era Fanariot. Aceşti Fa- 
narioţi nu trăiau, la Constantinopole, în lumea turcă; ei 
aveau, fără îndoială, legături numeroase; însemnate cu 

această lume, dar relaţiunile lor mai numeroase erau cu 
creştinii occidentali stabiliţi în capitală. Ei scriau latinește, 
italieneşte, franţuzeşte și căutau, când ajungeau principi, 
să introducă în casele lor profesori şi secretari luaţi 
din lumea occidentală. La un moment dat, s'a putut chiar 
spune că ei, în multe privinţe, au fost iniţiatorii introdu- 
cerei occidentalismului. 

Curând, — după cum vom arăta în ultimul capitol, — 
la Iaşi și la București nu se mai văd decât trăsuri din Viena, 
panglici din Franţa, mătăsuri de Lyon. Unii din principii 
fanarioți dotați cu virtuţi de economie — fiindcă Grecii 
au fost totdeauna mai economi decât Românii — apar în 
veștminte foarte simple, fabricate în ţară, ei încearcă re- 
glementarea luxului, aşa cum se făcuse la Veneţia în se- 
colul al XV-lea, dar n'au reușit: boierul cheltuia ceia ce 
avea, ceia ce el credea că are şi ceia ce era sigur că nu va 
avea niciodată, târînd după el o lume întreagă de credi- 
tori. Căci clasa aceasta foarte interesantă, care a adus mari 
servicii, nu numai Românilor, dar vieţei creştine şi civili- 
zaţiei occidentale în Orient, a dispărut în mare parte prin 
generozitatea ei, generozitate rău întrebuințată, dacă vrem, 
dar şi folositoare furnisorilor ei. 


Acești furnisori întrebuinţau şi drumul de uscat. 

Era pe atunci un comerţ polonez” care a durat până 
la a treia împărţire a Poloniei, comerţ bine cunoscut prin- 
trun mare număr de documente. In comerţ sunt ames- 
tecaţi uneori Occidentali din acei secretari francezi, cum 
a fost de la Roche, Franco-ltalieni, poate Marsiliezi de ori- 
gină, ca Juliani; Provensali ca Linche sau Linschoult 2), 
informatori politici pentru principii lor şi, indirect, pentru 
Turci, dar şi oameni de afaceri. 

Comerţul polonez din secolul al XVI-lea şi de la înce- 
putul celui de al XVII-lea, fusese un comerţ levantin ; noul 
comerț al Poloniei, sărăcăcios, restrâns, nu totdeauna 
cinstit, va fi acel al Evreimei sărace care a înlocuit pe cei 
mai vechi Germani şi pe Levantini. Mai erau resturi de 
activitate la Lemberg-L+ ów, la Cracovia, Dar se încerca 
să se desvolte şi noui centre de comerţ la frontiera Mol- 
dovei. De exemplu la Zalesczik, în partea Galiției, sau în 
acea localitate pe care Românii o numesc Mohilău, și care 
pentru Ruși și Polonezi este Mohilew, pe Nistru. 


1. Eu cred că adevărata formă e Linche. Găsesc în Franţa, un Linche 
în secolul al XVII-lea. 

Se mai aduceau şi uuele produse ale jOccidentului ; ari- 
stocrația poloneză, foarte luxoasă, care întrecuse chiar 
pe boierii români în privinţa cumpărăturilor numeroase 
dar şi în privința plăţilor mai puţin exacte ca altădată, 
importa direct. Dar, mai exista și un alt comerţ de uscat, 
acela cu posesiunile Habsburgilor. 


E sigur că la sfârşitul secolului al XVII-lea, nu era, în 
Imperiu, nici o tendinţă de a începe o nouă eră în comerțul 
cu Orientul. Austria, amestecată atât de adânc, atât de 
satisfăcător, dar şi atât de supărător pentru adevăratele 
sale interese, dacă nu pentru ambițiile sale, în viaţa Euro- 
pei Centrale, a vechiului și nerealului Imperiu german, a 
fost mai curând constrânsă să părăsească planurile sale 
din partea aceasta pentru a-şi marpa privirile către Orient. 
Dar e sigur faptul că, dacă n'ar fi fost acea presiune a Kiu- 
pruliilor şi a lui Cara-Mustafa asupra frontierelor Imperialilor, 
ei nu s'ar fi gândit la seria de acţiuni ofensive care le-au dat 
Ungaria și provinciile despre care vorbeam mai sus. 

Dela sfârşitul secolului al XVII-lea, Imperialii sunt 
totuşi în Transilvania. Ce găsesc ei oare în ţara care fu- 
sese formată, cu excepţiunile sale, cu libertăţile sale de 
comerţ pentru a servi, în Evul Mediu, acelui comerţ din 
Orient care a transformat-o complect, făcând, din mici 
sate, oraşe înfloritoare? 

Sub principii maghiari din secolul al XVI-lea şi al XVII-lea, 
Transilvania decăzuse mult. Ajunge, pentru a ne convinge, 
să privim registrele de socoteli, atât de sărace, atât de re- 
duse acum. Se trăeşte în condițiuni locale, aproape medio- 
cre, şi când Imperialii s'au stabilit acolo, ei s'au simţit 
străini, chiar în acele oraşe săseşti unde credeau că vor 
fi primiţi ca nişte co-naţionali, s'au convins în curând că 
se înşelaseră. Saşii din Transilvania trăiau având privile- 
legiile din Evul Mediu, în tradiţiile altor secole, și Austria 
aducea centralismul filozofic şi biurocraţia, fiscalitatea 
abstractă, inexorabilă a secolului al XVIII-lea. 

Fără a mai ţine seamă că Austria, sprijinindu-se pe o 
armată care, timp de zece ani, făcuse războiul în centrul 
Europei, în Italia, cerea ca această armată să fie adăpos- 
tită şi hrănită. Şi ea avea obiceiuri care nu se potriveau 
cu politețea medievală a Saşilor din Transilvania, 


Imperialii, cari nu puteau întrebuința această țară inter- 

mediară a treburilor economice cu Orientul, începuseră 
totuși prin a cere, la pacea dela Passarovitz, privilegii foarte 
întinse, pe care Turcii au trebuit să le admită, și care n'au 
tost retrase la pacea dela Belgrad. Aceasta pace dela Bel- 
grad a însemnat o reducere a pământului turcesc ocupat de 
către Imperiali, dar, cât despre situaţia comerțului, ea ră- 
mânea în 1739, aceiași ca în 1718. Se păstra mai departe 
libertatea de a face comerțul pe Dunăre și pe Marea Neagră. 

Aceasta înseamnă mult. De secole încă, Dunărea, în 
cursul său oriental, era o cale de comerț aproape părăsită. 
In timp ce altă dată, vase aparţinând diferitelor naţiuni 
mergeau până la Galaţi, până la Brăila, putând să se aven- 
tureze chiar mai departe, Dunărea, sub dominaţia Turcilor, 
devenise un râu de circulaţie interioară. Se vedeau ici 
şi colo vase orientale, vasele riveranilor, ale negustorilor 
turci, singure aventurându-se în apele ei. 

Cât despre Marea Neagră, dela dispariția dominației 
creștine la Caffa, dela prăbușirea dominaţiei genoveze în 
aceste ape, ea era, pentru comerţ, aproape o mare moartă. 
Ea va retrăi în momentul expansiunei rusești, dar această 
expansiune rusă e foarte târzie, abia din epoca Ecaterinei 
a II-a şi trebuie să ne gândim că porturile rusești la Marea 
Neagră datează dela sfârșitul secolului al XVIII-lea, sau 
chiar dela începutul celui de al XIX-lea. Unde se găsește 
astăzi Odesa, cu ceia ce i-a rămas din vechea ei prospe- 
ritate din epoca Ţarilor, era un sat tătăresc, sărăcăcios 
care se numea Hagibey, și, dacă n'ar fi fost administrația 
ducelui de Richelieu, a acelui emigrat plin de idei și ca- 
pabil de o energie remarcabilă, niciodată acest cuib mu- 
sulman nu ar fi devenit un mare și înfloritor port. 

Astfel, prin concesia obţinută la 1718, în urma victo- 
riei austriace, Dunărea și Marea Neagră au posibilitatea 
să recâștige însemnătatea de mai înainte. O stare de lu- 
cruri părăsită de mai multe secole reînvie acum și, pentru 
a trage tot folosul ce se putea avea, nu era nevoe decât 
de o înţelegere mai serioasă a intereselor lor din partea 
Imperialilor. 

Ei se găseau deci împărţiţi între două sisteme. Ei gă- 
seau în Transilvania, sistemul medieval al Sașilor și adu- 
ceau cu ei un alt sistem, sistemul comerțului iniţiat, condus, 
dominat şi uneori împiedecat de Stat. Intre Sașii, cu tra- 
diţiile lor, de-o parte, și între administraţia imperială, cu 
sistemul său, de altă parte, exista o nepotriveală. 

De la 1710, înainte de privilegiile cuprinse în tratatul 
dela Passarovitz, își face loc un mare proiect de comerț 
transilvănean. Dar, cu toată slăbiciunea lor, Sașii nu 
înțelegeau să li se trimită dela Viena proiectul unui co- 
merț și funcţionari cari să-i supravegheze în fiecare moment, 

Această ideea fost deci părăsită. Dar, fiindcă se stăpânea Ol- 
tenia românească, s'a căutat să se deschidă o mare cale de 
comerţ comodă, ușoară în această parte, și în 1717 s'a inau- 
gurat acea Via Carolina, numită Apă împăratul Carol, care 
a fost fără îndoială o mare inovaţie. Se plănuia chiar,ipe acea 
vreme, o pda pe râul Olt care arfi pus în comunicaţie 
directă, pe apă, Transilvania cu Dunărea. La 1719 s'a for- 
mat Compania orientală pentru navigația pe acest fluviu. 

Cât despre elementele pe care nădăjduia să se sprijine 
Austria, trebuie să spunem că Statul Habsburgilor era 
mult mai dispus să le întrebuințeze pe acelea ale sale decât 
pe cele moștenite. Saşii fiind oameni cari trăiseră înainte 
de Austria, ea îi privea cu neîncredere; ceia ce ea prefera, 
erau Companiile orientale, 

Câteva cuvinte sunt de spus despre cele două Companii 
orientale. 

Era mai întâiu Compania orientală a Grecilor. Ea se for- 
mase din secolul al XVII-lea, și avea aproape pretutin- 
deni agenţi, în orașele Transilvaniei și în împrejurimile 
acestei provincii. In Companie puteau intra tot felul de 
Orientali; nu era nevoe de un certificat de naţionalitate 
elenică pentru a face parte din ea. Erau în ea mulți Slavidin 
Peninsula Balcanică și mai erau și Români din Macedonia. 

Compania întreținea raporturi, în secolul al XVIII-lea, 
nu numai cu Triestul, cu Livorno, darcu Parisul, Londra 
și cu Filadelfia din America. 

Activitatea sa a durat până către jumătatea secolului 
al XIX-lea, și Românii au moștenit frumoase biserici or- 
todoxe zidite de către acești bogaţi negustori, afară de 
biserica din Braşov, pe care și-o rezervă încă Grecii cari 
trebuiau să se reînoiască prin elemente venite din Grecia. 

In acelaș timp. mai era o Companie de Bulgari catolici, 
originari din Chiiprovaci, în Balcani; având în fruntea lor 
un episcop supus Romei, ei au fost în chip deosebit ocro- 
tiţi de către Austriaci. Unii dintre ei au fost colonizați în 
Banat, la Vinga, unde un sat întreg, având mai curând 
înfăţişarea unui oraș, este locuit de acești coloniști cato- 
lici. Timp de douăzeci de ani, Oltenia a fost dată pe mâna 

acestor Bulgari, cari aveau în fruntea lor un căpitan, ei 
bucurându-se de tot ceia ce lumea oficială putea să acorde 
unei categorii de negustori privilegiați. 

Dar cu Compania grecească a cărei însemnătate scădea 
din ce în ce, care se reînoia din ce în ce mai greu în secolul 
al XVIII-lea și trebuia să sfârșească prin a dispare din 
cauza lipsei unei noui emigraţii, cu acești Bulgari cato- 
lici cari nu prindeau rădăcini, comerţul, pe care Imperiul 
voia să-l inaugureze, nu şi-a îndeplinit opera. 

Aşa încât, în momentul în care Austria ar fi putut să 
stabilească un comerţ însemnat, comerţul Principatelor 
intră pe mâna elementelor mai mult orientale sau a Gre- 
cilor, a Armenilor, şi chiar a Turcilor. 

A fost un moment în care Turcii păreau a fi un element 
însemnat pentru comerţul acestor regiuni dominate de Sul- 
tan. Ei erau, înainte de toate, creditorii boierilor, creditorii 
negustorilor indigeni. 


Dar, dela această epocă, negustori din Occident, atraşi 
de noile posibilități de comerţ, apar în aceste regiuni. 
Tocmai de atunci, de când Imperialii obțin dela Turci po- 
sibilitatea de a face comerț pe Dunăre şi Marea Neagră, 
există și un privilegiu personal acordat de Sultan unui 
Francez, Honore Bonneau. Nu știm ce ar fi putut vinde 
el, dar privilegiul i-a fost dat la 1718 numai pentru pro- 
vinciile româneşti şi numai pentru lână ; el este scutit de 
plata haraciului, de contribuţia impusă raialelor. 


Faptul de a vedea că un privilegiu de natură cu totul 
individuală este acordat unui Francez arată că: Imperiul 
Otoman, care trebuia să admită, pe baza capitulaţiilor, 
un comerţ naţional, un comerţ de Stat aparținând rega- 
tului Angliei, Provinciilor Unite ale Olandei, nu înţelegea 
să acorde privilegii pentru o întreagă naţiune când era 
vorba de a se face comerțul în interiorul Imperiului. 

Când cineva ieșea din Constantinopol, din porturi, din in- 
sule, trebuia să ceară pentru propria persoană, pentru acea- 
stă singură călătorie, un privilegiu care putea fi reînoit. Şi 
se găsește o întreagă serie de asemenea privilegii acordate 
negustorilor germani, negustorilor altor naţiuni, care arată 
că pentru a găsi, pe această cale de uscat, un comerţ cu 
o întindere mai mare, trebuie să aşteptăm o altă epocă. 

Această epocă se începe dela 1774. 

CAPITOLUL V 
NOUA TURCIE ȘI COMERȚUL LEVANTULUI 


Acest ultim capitol va înainta dela 1774, până în acel 
moment al secolului al XIX-lea când va trebui să se vor- 
bească despre cu totul altceva decât de studii istorice într'un 
domeniu care poate fi judecat istoric: adică de ches- 
tiuni de politică curentă asupra cărora trecutul poate să 
arunce reflexe, dar care, de sigur, nu fac parte, în ceia ce 
privește metoda cercetărilor și a responsabilităţei, din opi- 
niile istorice ce pot fi prezentate într'o formă definitivă. 

In timpul războiului dintre 1769 și 1774 și puţin mai 
târziu, s'a întâmplat un fenomen asupra căruia nu se prea 
insistă de obiceiu. 


S'a văzut că, începând dela o anumită dată, comerţul 
Levantului cată să fie făcut de către Greci şi sub supra- 
vegherea consulilor greci. A fost un moment în care de- 
pendinţa în care se găseau acești agenţi greci, cu privire 
la Puterile occidentale, se transformă în antagonism. Va 
fi atunci o schimbare în comerțul Levantului, a elemen- 
tului occidental printr'un element oriental format din Greci, 
şi eu cred că chiar succesul revoluţiei grecești din 1821 
și întemeierea ulterioară a regatului elenic se datoresc în 
mare parte acestui nou avânt al rassei, care intervine în 
secolul al XVIII-lea. Dar înainte de a regula o veche so- 
coteală cu Turcii, s'a început printr'un fel de răsvrătire 
contra acelora cari întrebuinţaseră, până atunci, inițiativa 
și energia Grecilor. ; 

In timpul acestui nou războiu, s'a întâmplat faptul că, 
Rușii gândindu-se să întrebuinţeze pe Grecii din Moreea 
pentru scopurile lor, a isbucnit o revoltă a Moreoţilor, care 
a precedat cu jumătate de secol pe cea pentru indepen- 
denţa naţională. 

Dar această revoltă nu s'a întors numai, din punct de 
vedere politic și militar, contra stăpânitorilor țărei; ea 
s'a întors, în acelaș timp, și din punct de vedere economic, 
contra elementului străin care venea din Occident. In pri- 
mul rând, a fost o manifestaţie anti-franceză, şi în ace- 
laşi timp, anti-occidentală. 

Un scriitor marsiliez, care redacta cartea sa destul de 
timpuriu în secolul al XIX-lea, o spune foarte lămurit: 
„Francezii, mai mult decât altă naţiune, au fost maltra- 
taţi de către Greci, printre cari se distinseră Moreoţii prin 
excesele lor” 2). 

Aceste populaţiuni erau compuse, în mare parte, din 
păstori și din bandiți, în cari s'au putut vedea coborâtorii 
adevăraţi ai vechilor Sparți, cu toate că era și un amestec 
destul de însemnat de sânge slav. Locuitorii energici și 
de obiceiu nesupuși ai acestei regiuni mainote au atacat 
deci pe reprezentanţii comerţului occidental, și trebuie să 
mărturisim că după această manifestaţie contra iniţiativei 
occidentale, în aceste regiuni comerțul n'a putut să se mai 
refacă în vechile condițiuni. Şi sunt cifre destul de grăi- 
toare pe care le dau istoricii comerțului Marsiliei. 

Dela 1779 la 1781, au fost 150 vase pe an care făceau 
comerțul Levantilui și, mai cu seamă în regiunea Moreei, 
un comerţ cu vin, în timp ce, mai înainte, fuseseră 240 
vase, și cifra comerțului era cu mult superioară, pentrucă 
întrecea 26 milioane 2). 

Cifre asemănătoare sunt date și pentru comerțul Smirnei, 
alături de comerțul Constantinopolului. Se pare chiar că 
comerțul, după această mișcare moreotă, și mai cu seamă 
comerțul Franţei în regiunile supuse Imperiului Otoman, 
s'a concentrat mai ales în regiunile Macedoniei `). 

Istoria comerţului Macedoniei n'a fost încă scrisă ; totuşi 
sunt documente, la Veneţia, foarte numeroase și foarte 
însemnate, cari vor servi pentru a o scrie. Se poate vedea 
din ele cât de strânse erau legăturile ce existau între Ve- 
nețieni și furnisorii lor din această regiune balcanică. Erau 
unele covoare, foarte aspre, dar trainice, lucrate de ele- 
mentul românesc din Macedonia, care erau exportate, și 


1. Fouqu , o. c., I, p. 128. 

2. Ibid., pp. 130—131. 

3. Până la 1783 exportul francez cuprindea anual 6 milioane, importul 
9; între 1783 şi 1792 se ia 6.650.000 pentru primul, 3 milioane pentru 
ultimul (ibid., pp. 163—164, 171 şi urm.). 

se numesc, în greaca modernă, tķépyæt, corespunzând 
„„cergilor'” românești. Şi aceste relațiuni erau aşa de 
strânse, că negustorii din Macedonia trimiteau copiii lor 
la Veneţia pentru a face acolo un fel de practică comer- 
cială, părinții recomandând prietenilor lor venețieni de a 
crește pe viitorii negustori în condițiuni foarte severe care 
singure păreau că le garantează o activitate morală și eco- 
nomică așa cum o doreau. 

Dar, la această epocă, în a doua jumătate a secolului 
al XVIII-lea, ca şi în timpul primilor zece ani ai secolului | 
următor, comerțul Macedoniei este, fără îndoială, un co- 
merț destul de activ. Se cumpără în Macedonia, la Salonic, 
la Cavala, se cumpăra altădată la Vostitza, la Volo, 
bumbac, piei, lână, tutun, acele produse industriale de 
lână care se numiau abale, ce se continuă să fie între- 
buinţate în ţările balcanice și chiar în România, și care 
erau exportate până în America. Se mai încărca şi grâu, 
ceară. 

E timpul în care, alături de vechile mijloace de comerţ 
era și unul nou. Se găsesc fără îndoială, în Peninsula Bal- 
canică, înainte de ultimul sfert al secolului al XVIII-lea, 
bâlciuri foarte căutate. Insă mi se pare că însemnătatea 
lor e mai mare în această epocă decât mai înainte, pentru 
mai multe motive. Nu era atunci o mare siguranță 
a drumurilor, Imperiul ne mai având, la centru, puterea 
necesară pentru a domina provinciile. Era un fel de fără- 
miţare a autorităţii în acest Stat. Ali-Pașa, din Ianina, 
este o pildă bine cunoscută. Apoi toată linia Dunării era 
ocupată de către „aiani”', şefii ienicerilor, cari nu prea se 
temeau de autoritatea Sultanului, și ajunge să se pome- 
nească numele puternicului Pașă din Vidin, Pasvan-Oglu, 
„„fiul lui Pasvan”, care a avut legăturicu diplomaţia na- 
poleoniană şi cu ofiţerii lui Napoleon trimişi în aceste ți- 
nuturi orientale. In sfârşit, toată Anatolia era în plină 
revoltă contra Sultanului. Vechea viaţă locală reapărea 
contra acestei forme concentrate contra acestei forme mo- 
narhice absolute pe care Otomanii o împrumutaseră în 
parte dela Mongoli și în parte dela Imperiul Bizantin. 

Deaceia bâlciurile, către care la date fixe se îndreptau 
mari caravane, erau foarte căutate. Era, în primul rând, 
marele bâlciu dela Uzunova, unde se cumpărau produsele 
care erau în urmă exportate peste Dunăre 1). La fel, se 


1. Fouque, o. c., p. 177. 

trimeteau acolo mărfuri din Salonic, din Ragusa, şi pro- 
duse din Occident ajungeau în aceste regiuni. 

S'a făcut socoteală că, dela 1783 la 1792, Marsilia a făcut 
cu Salonicul şi Cavala un comerţ de export de 3 milioane, 
pe care cel de import îl întrece puţin 1). 

Se vor vedea în curând alte bâlciuri în Occident, a căror 
importanţă este extraordinară în timpul acestei epoci. 


Dar înainte de a trece la ceia ce a fost inaugurat acum 
pe Dunăre, trebuie să vorbim de alte elemente noui. 

O jumătate de secol după ce Grecii din Moreea se în- 
torseseră contra Francezilor, ca şi contra Englezilor, fără 
îndoială, cu toate că știrile asupra comerţului englez cu 
Levantul și cu Orientul întreg sunt cu mult mai rare şi 
mai puţin sigure, blocul continental a lui Napoleon le-a 
dat prilejul de a moşteni comerţul Occidentalilor. Atunci 
începe însemnătatea economică a unor insule ca: insula 
Hydra, insula Spezza, care au contribuit covârșitor la libe- 
rarea naţională, prin bogăţia lor, prin micile lor vase de 
comerţ care îndrăsneau să înfrunte şi erau capabile să în- 
vingă grelele galere ale capudanului, ale amiralului turc. 

Este epoca în care un intrepozit așa de important ca 
cel dela Sira, dela Hermupolis, după noul termen clasic, 
s'a putut stabili în apele Archipelagului. 


Dar, într'o epocă în care se distrug vechile obiceiuri ale 
comerţului, când relațiuni foarte strânse și foarte însem- 
nate se leagă cu unele regiuni ale Occidentului care, până 
atunci, nu jucaseră nici un rol, sau cu regiuni care trebui- 
seră să-l părăsească de mult timp, iată trei porturi occi- 
dentale cari încep sau reîncep activitatea lor. Mai întâiu 
cel mai de seamă: Genova este în stare de o reînoire în 
secolul al XVIII-lea, susținută acum de Statul care se 
formase îndărătul ei, acea monarchie a Casei de Savoia- 
Piemont sau de Sardinia. 

In prima jumătate a secolului al XIX-lea, Genovezii 
vor avea o foarte importantă activitate pe Dunăre. Printre 
primele fundaţiuni occidentale la Galaţi și la Brăila, vor 
fi unele care vor aparține elementului italian, reprezentat 
prin Genova. 

In afară de aceasta mai era şi Livorno într'o continuă 


1. Ibid, p. 179 şi p. 187. 

creștere. Căci Marele Ducat de Toscana se închiagă sub 
o formă austriacă, cu dinastia Habsburgilor care trimitea 
acolo cadeţii ei, și prosperă sub o administraţie foarte 
meticuloasă nepermiţând de obiceiu, manifestaţiile spon- 
tane ale populaţiei supuse, dar încurajând orice iniţiativă 
care putea isvori din sânul ei. 

Genova pentru Casa de Savoia, Livorno pentru Casa 
de Habsburg aşezată în Toscana, iată deci două puncte 
de unde poate pleca o nouă inițiativă comercială italiană. 

Apoi mai era Neapole. Vase napolitane se regăsesc, la 
început, şi în porturile românești. Mai era ceva şi spre An- 
cona, însă de un caracter cu totul local. 

Se vorbeşte foarte puţin despre Veneţia, pentru motivul 
că ea era înlocuită. Republica moare în independenţa ei, 
trăind din resturile prosperităţei și prestigiului său, într'o. 
atmosferă de lux care nu înseamnă totuşi bogăţie. 

Veneţia nu poate da, cu mijloacele puterei sale micşo- 
rate, ceia ce dă un nou port, Triestul, pentru Austria, a 
cărei însemnătate în comerţul Orientului apare cu secolul 
al XVIII-lea, aşa cum am mai spus-o. 

Istoria Triestului a fost scrisă ; istoria raporturilor dintre 
Triest și lumea orientală rămâne să fie scrisă de acum îna- 
inte. Registrele Companiei grecești din Transilvania şi Un- 
garia arată însemnătatea relaţiunilor zilnice cu Triestul. 
In timp ce Veneţia, o foarte veche colonie grecească, cu 
amintirile și relicvele ei, cu frumoasa biserică a Sf-tului 
Gheorghe care datează dela începutul secolului al XVIII-lea, 
muria încetișor, elementele cele mai întreprinzătoare ale 
Grecilor vin să se fixeze la Triest, tot aşa cum alte elemente 
greceşti vor fi la origina prosperității Brăilei şi Galaţilor, 
unde vechi familii greceşti sunt amestecate azi în lumea 
românească, fără ca ele să-și fi pierdut conștiința origi- 
nei lor. 

Cât despre Franţa, se văd venind și în regiunile grecești, 
la Constantinopol, ca şi la Adrianopol, şi timp de câteva 
zeci de ani, ele joacă un rol destul de însemnat, patru sau 
cinci case franceze destul de însemnate, ale căror agenţi 
vin până la Dunăre, unii fiind însărcinaţi chiar de a înde- 
plini funcțiuni consulare la Bucureşti. Şi Adrianopole 
avea un port, Enos, veche cetate bizantină, reînviată sub 
influența acestui nou centru al comerţului 1). 


1. JMiany, c. c., p. 226. 

In toate aceste regiuni, se vede o îmbulzeală de noui 
mărfuri, necunoscute până acum. Se vând pânzeturi fa- 
bricate la Verviers, care nu joacă nici un rol înainte de 
secolul al XVIII-lea. Mai sunt pânzeturi cari vin din Frank- 
furt, cu toate că sunt fabricate în altă parte. Apoi pân- 
zeturi din Silezia austriacă şi din Silezia prusiană, cu deo- 
sebire din aceasta din urmă, care cumpără boi din Mol- 
dova :). Mai sunt produsele fabricilor din Boemia, fabri- 
celor de pânză, de obiecte de metal, de ceramică, etc. 

In acelaş timp, produsele Orientului ajung în Germania, 
la Londra, la Amsterdam. E o nouă mișcare economică, 
ce aparţine unei alte producţiuni și cate întrebuinţează 
alte mijloace de schimb. Mai târziu, în secolul al XIX-lea, 
vor începe și legături cu America; în 1829, se încheie un 
tratat între Turci şi Statele Unite care permite Ameri- 
canilor să pătrundă pe acea piaţă a Smirnei care era re- 
zervată odinioară Francezilor, Englezilor și Olandezilor. 

Din acest comerț se nutrește intermediarul grec care 
lucrează pentru el însuşi, pregătind o întreagă operă de 
reînoire politică printr'o activitate culturală representată 
prin ceia ce Grecii au tradus și publicat la Viena, Leipzig 
și Halle. 


In timp ce toate acestea se petreceau în regiunile gre- 
cești, noui fapte se întâmplă pe Dunăre. 

S'a spus că dela 1718 exista dreptul de navigaţie pe 
Dunăre şi pe Marea Neagră, dar și că Statele austriace 
nu erau încă pregătite pentru a întrebuința aceste căi de 
comerţ. Austria ea însăşi nu avea produsele necesare. Şi, în 
acelaș timp, ea nu se obișnuise încă, cum s'a întâmplat mai 
târziu, să servească interesele economice ale întregeiGermanii. 

Dunărea, pe care tratatul dela Passarovitz o rezerva 
Austriei, începe să fie întrebuințată pentru un schimb 
mai însemnat de produse numai după tratatul dela Cuciuc- 
Cainargi. După articolele acestui tratat, Rusia avea dreptul 
de a introduce consuli unde voia ea. Dar, în acest moment, 
Rusia nu avea produse de exportat. Numărul vaselor ru- 
sești ce se găsesc pe Dunăre, mai târziu, n'are nici o im- 
portanță, pentrucă statisticile, aproape toate vechile sta- 
tistici ale comerțului, după părerea mea, sunt destul de 
rău făcute pentrucă e vorba în ele despre numărul vaselor 


1. Ibid., p. 218 şi urm, 

şi nu despre tonajul lor. Ori, ceia ce e important, nu este 
numărul vaselor ce sosesc sub un pavilion; ceia ce este 
important, e tonajul şi încărcătura. Rusia obţinând dreptul 
de a avea consulate aproape pretutindeni, a avut în Ar- 
chipelag, la Bucureşti şi la Iaşi, cu toate că nu avea pro- 
duse de exportat sau de cumpărat în acele regiuni. 

Scopul urmărit de Rusia era cu totul altul: mai întâiu, 
de a obţine cele mai bune informaţiuni directe, apoi de 
a supraveghea puţin pe principii fanarioți şi de a ajunge, 
—prin această supraveghere continuă, supărătoare, a prin- 
cipilor cari domneau în ţările române, —să devie poli- 
ticeşte stăpâna acestor ținuturi. Cu intenţia de a avea 
totdeauna o revoluţie pe jumătate pregătită pentru sco- 
purile sale, ea voia să-şi câştige complicitatea unei întregi 
lumi pentru viitoarea Rusie bizantină care trebuia să se 
instaleze la Constantinopol. 

Deci, consulii, în loc să fie negustori cari s'ar fi introdus 
ușor câştigând prieteni, clienţi, erau nelămuriţi Georgieni, 
sau nelămuriţi Germani, cari începeau prin brutalităţi 
destul de folositoare sub raportul politic. 

Curând după aşezarea consulatului rusesc, Austriacii au 
cerut, natural şi pentru ei,dreptul de a avea un agent, şi 
primul care a voit să aibă această calitate, a lăsat asupra 
„Daciei Transalpine” o carte însemnată, care nu conţine, 
de altfel decât o parte a manuscrisului pregătit de autor. 

Este un Elveţian de origină, care servise ca funcţionar ju- 
diciar în armata austriacă : Francisc Iosef Sulzer, care, 
căsătorindu-se cu o Săsoaică din Transilvania, se stabilise 
la Bucureşti, unde se îndeletnicia cu comerţul mare tin- 
zând să introducă industrii noui și visând, în acelaş timp, 
situaţia de profesor de drept la Academia princiară. Şi, 
fiindcă n’a avut catedra sa de drept şi nici n'a câș- 
tigat influenţa pe care o spera pe lângă principii români, 
el a scris acea lucrare plină de informaţiuni, dar şi de 
critici aspre, veninoase care se numeşte : ,, Istoria Daciei 
Transalpine”. 

Sulzer neobținând numirea sa diplomatică, primul agent 
consular așezat la Bucureşti a fost un Ragusan, un fel de 
medic, neavând pornirile celuilalt, dar nici inteligenţa, nici 
iniţiativa lui. S'a întâmplat totuşi, cu toate părţile rele, 
curând vizibile ale caracterului său, să rămână mai 
mulţi ani în Muntenia, fiind consultat chiar după plecarea 
sa în tot ceia ce privea interesele deosebite ale acestor re- 

giuni. El se numea Ştefan-lgnat Raicevich, şi a publicat 
o lucrare italienească, „,„Osservazioni”, care a fost tradusă 
şi complectată în franţuzește la începutul secolului al 
XIX-lea, atunci când interesul Occidentului era atras spre 
aceste ţări ale Orientului prin marile schimbări întâmplate 
în lumea greacă. 

Cu Raicevich, se înfiinţează deci un consulat al Austriei. 
Austria dispunea atunci de mărfuri de vânzare : ea avea o 
întreagă industrie care îşi căuta un debuşeu în aceste regiuni. 

Nu mai era vorba de Transilvania apropiată, ci din contra, 
de fabrici îndepărtate şi punctul central al activităţii eco- 
nomice a monarhiei, Viena, avea gustul şi “posibilitatea 
de a vinde dincolo de această îrontieră. Atunci apare navi- 
gaţia pe Dunăre. 


Acum, există Companii care se formează pentru acest 
comerţ al Dunării, Companiile Brighenti, Willeshofen, Fries, 
Dellazia 1). Sunt agenţi cari ajung până la gurile Dunării, 
până la Chilia şi mai departe, în călătorii de informaţie 
cum a fost Kleemann. Aceste Companii se continuă până 
către 1789, până în momentul în care un nou războiu is- 
bucneșşte între Imperiul Habsburgilor şi Imperiul Otoman. 

Dacă n'ar fi fost noul război, fără îndoială că navigația 
dunăreană ar fi câştigat o însemnătate încă și mai mare. 

In acelaş timp cu navigatie dunăreană ) și cu o reluare a 
planurilor privitoare la Oltul navigabil 2), s'au mai încercat 
altele. Austria se așezase, dela 1775, în Bucovina, şi, înainte 
de a anexa această Moldovă nordică, ea luase Galiţia. A- 
tunci un mare nobil polonez, un Sulkowski, încearcă să 
sape canaluri, ca cel dintre San şi Nistru ; se vor mulţumi 
şi cu o simplă navigaţie pe Nistru (proiectele Nassau-Siegen, 
Cospari, Dziaduzicki). Se vorbeşte chiar de posibilitatea 
unei navigaţii pe Prut. Un armean din Galiţia, Nikoro- 
witz, se gândeşte să întemeieze un mare oraş armenesc 
întărit cu privilegii care ar fi înlăturat pe toate celelalte, 
pe Evrei în primul rând, şi pe Germani și care ar fi avut 
relaţiuni cu Armenia asiatică, de unde și-ar fi căutat lo- 
cuitorii săi. El se adresase chiar Patriarchului armean 
dela Constantinopole, şi a trebuit să se ţie socoteală de 


1. Să nu uităm participarea la aceste planuri a căpitanului francez 
Masse; vezi lucrarea noastră Istoria comerțului românesc, epoca nouă. 

2, Odată, Schloezer, dela Aix-la-Chapelle, transportă mărfuri dela Ra- 
tisbona la Semlin (Zbid., p. 21). 

3. Vezi şi Gheron Netta, Încercări de navigațiune pe Olt, Bucureşti, 1928. 

greutăţile politice pe care aceste fapte putea să le provoace 
în lumea armenească supusă Sultanului, pentruca Niko- 
rowitz să fie constrâns să renunţe la intenţiile sale. 


Această navigaţie dunăreană a creiat însemnătatea Ga- 
laţilor. Brăila, portul muntean, avusese o destul de mare 
însemnătate în secolul al XIV-lea şi un ostaş din cruciata 
dela Nicopole, Schiltberger, vorbeşte despre aceasta în po- 
vestirea călătoriilor sale. Ocupată de Turci cam pe la 1550, 
activitatea ei se mărginise mult timp ca loc de schimb 
între produsele celor două Principate, mai cu seamă ale 
Munteniei, și între unele produse ale Orientului. Dar Ga- 
laţi era un simplu sat la începutul secolului al, XVI-lea, 
şi către 1700 el nu representa mare lucru. El începe totuşi 
să se formeze cu mult înaintea Odesei, ca urmare a aşe- 
zărei navigaţiei pe Dunăre. 

In același timp, pentru a alimenta pe Români cu pro- 
duse occidentale, sunt două bâlciuri foarte însemnate care 
lucrează în lumea germanică : bâlciul din Leipzig, pe de-o 
parte, şi pe de altă parte, cel din Breslau, în Silezia prusiană. 

Guvernul saxon şi guvernul prusian întrebuinţează toate 
puterile lor pentru a concentra în regiunile lor comerţul 
Orientului şi primul dintre aceste oraşe, — a cărui istorie a 
fost scrisă de mai multe ori, și, de curând, de un Ro- 
mân, D-l Gheron Netta, care a publicat o lucrare în limba 
germană asupra relaţiunilor dintre bâlciul din Leipzig şi 
regiunile româneşti!)—a ajuns să stabilească un fel de mo- 
nopol asupra clienţilor greci” de la Dunăre. 

Mai era pe atunci o întreagă clasă de negustori la Bu- 
curești, mai cu seamă la Bucureşti, dar şi la Iași, cari în- 
treţineau legături continue cu Leipzig, ei se numeau Lip- 
scani; până azi una dintre străzile cele mai comerciale 
din Bucureşti poartă numele lor. Dela 1728 se constată 
negustori lipscani” în Principate şi dela 1761 călătoria 
lor periodică n'a mai fost întreruptă. 

n consulat saxon nu a existat decât mai târziu. Dar 
s'a creat un consulat prusian pentru un profesor de limbi, 
König, care cerea depozite mari de mărfuri în Moldova, 
dar care a sfârşit curând prin a dispare, în mijlocul tur- 
burărilor noului război. Acest consulat a fost în urmă resta- 
bilit către 1820, dar atunci Austria servia, în mare parte, 


1. Vezi: Gheron Netta, Die Handeisbeziehungen zwischen Leipzig und 
Ost- und Sâdost-Europu bis zum Verfall der Warenmessen, Zürich 1920. 

acest comerț, şi ea își creiase o foarte mare clientelă de 
supuși cari alergau la consulat, pentrucă acesta da o jus- 
tiție ce părea mai puţin parţială și mai expeditivă și pentrucă 
supușii Impăratului erau scutiți de anumite dări. 

Una din lucrările cele mai însemnate asupra comerțului 
Orientului în această epocă, este cea făcută către 1780 
de consulul Franţei, Peysonnel, care fusese așezat în Cri- 
meeatpentru a supraveghea pe Hanul Tătarilor, și pentru 
a vedea ceia ce s'ar fi putut folosi de acolo. El s'a înde- 
letnicit cu comerțul şi ne-a transmis ştiri de prima mână 
asupra întregului comerţ din Orient. 

Nu trebuie să uităm nici începutul comerțului rus în 
această epocă. La 1780 din Cherson, noul oraş întemeiat 
de Ecaterina II-a, optsprezece vase plecau la fiecare şase 
luni și ajungeau la Marsilia 2). Deci pe lângă grâul din Un- 
garia, care trecea prin Galaţi pentru a ajunge la Constan- 
tinopol, mai era și grâul rusesc. 

Mai târziu, Odesa întrece toate celelalte fundaţiuni ru- 
seşti la Marea Neagră. La 1804 se văd sosind vase pe a- 
ceastă coastă. Pe la 1816 intră anual în noul port rusesc 
250 de vase engleze, 101 austriace, 28 franceze. 

Când Rusia s'a făcut stăpâna Moldovei răsăritene, nu- 
mind-o în mod arbitrar Basarabia, la 1812, ea s'a grăbit 
imediat, dela 1825, de a declara port franc schela tur- 
cească dela Ismail, vechiul Smil moldovenesc. 

Cât despre produsele care se vindeau în această epocă, 
ele erau foarte variate. Se văd șaluri din Anglia, fabricate 
totuși în Germania; se văd stofele din Verviers, despre 
care a mai fost vorba; mătase italiană, ţesături imprimate 
dela Viena, hârtie din Veneţia, produse metalice din Ger- 
mania, zahăr, culori etc. 


După încheerea păcei dela Şiştov, între Imperiul Oto- 
man şi Austria, în 1791, și după pacea, mai nouă cu câteva 
luni, încheiată de acest Imperiu cu Rusia, la Iaşi, comerțul 
se reia, dar cu foarte mari greutăți. Sunt acum şi agenţi 
ai comerțului francez cari propun Statului să adaoge ve- 
chiului comerț cu Levantul și un capitol moldo-valah. 
S'au păstrat mai multe propuneri. Una dintre ele este 
făcută de un personaj cunoscut în viața politică a Franţei 





1. Fouque, o. c», I, p. 374. In 1785, se primesc la Constantinopol 
mărfuri ruseşti pentru 519.811 ruble şi se trimit altele în Rusia pentru 942.797 
piastri. In 1785 cifrele fuseseră superioare (ibid., pp. 374, 375). 

revoluționare, unul dintre acei cari au murit pe eşafod: 
Carra. Apoi mai sunt și acelea: ale unui Grec care a fost în 
urmă consul la Altona și al cărui portret, cu cel al mem- 
brilor familiei sale, a fost pictat de Ingres: Constantin 
Stamaty. In sfârşit, programul unui al treilea care a jucat 
şi el un rol revoluţionar și a sfârșit în acelaș chip tragic, 
ca și Carra, Gaudin. 

In această epocă erau deci agenţi consulari ai Franţei la Bu- 
curești și Iași, dar atribuţia lor a fost mereu schimbată: 
aci li se permitea o simplă activitate comercială, aci în 
epoca revoluţionară, se avea în vedere o activitate de pro- 
pagandă, și, în regiunile vecine, ei trebuiau să aibe rela- 
țiuni cu revoluționarii din Polonia. Aci, în epoca lui Na- 
poleon, reprezentantul Impăratului, care lua un titlu înalt, 
pe care Turcii nu voiau să-l recunoască, servea mai curând 
prestigiului puterei imperiale ; Reinhardt, a cărui soţie, 
o Germană, a scris părinţilor săi din Hamburg, o întreagă 
serie de scrisori destul de vii. 

Dar, după catastrofele napoleoniene, s'a revenit la agenţii 
comerciali, cari dat fiind lipsa de influență a Restauraţiei 
în politica generală a Europei, nu aveau rolul vechilor re- 
presentanți francezi, în timp ce alţii, concurenţii, conti- 
nuau, într'un mod mai hotărît, tradiții mult mai folositoare. 
In acest mod în Principate, ca și în alte părți, dispărea ve- 
chea influenţă, cu totul covârşitoare, a Franţei. 

Diplomaţia franceză ea însăși a ajutat puţin la aceasta, 
pentrucă, în momentul când Restauraţia însărcina pe am- 
basadorul său la Constantinopol, Rivière, de a încheia 
un nou tratat, acesta, rău informat, neavând cunoştinţa 
vechilor capitulaţiuni, încheie un tratat în așa condițiuni 
încât negustorii francezi au trebuit să ,„,camufleze” co- 
merțul lor şi să-l facă să treacă drept acela al rivalilor țărei 
lor, sau chiar al raialelor ; a trebuit o mare sforțare pentruca 
situaţia intolerabilă creiată prin această neprevedere vă- 
dită a lui Rivière să fie reparată, prin actul dela 25 Noem- 
brie 1830, înlocuit la 1861:). 


Totuși, puţin în urmă, fiindcă noua Franţă liberală juca 
un rol din ce în ce mai însemnat în ideologia europeană, 
deoarece naţionalităţile, orientate spre liberalism, se zân- 
deau, mai înainte de toate, la sprijinul Franţei şi al Angliei, 
consulul Franţei la București și lași căpătă un rol politic 


1. Acest din urmă act prevedea 8% ad valorem ca vamă de intrare. 

foarte însemnat, aşa de însemnat că întrecea cu muliorice 
preocupare economică. Şi când a fost vorba, către 1840, 
de a face din consulatul Franţei sprijinul principal pentru 
renovarea Românilor,—la această dată era vorba să se rea- 
lizeze unirea integrală a naţiunei, cu sprijinul Franţei și 
al Angliei care, atunci, făceau o politică de înţelegere, in- 
treruptă în urmă prin dificultăţile egiptene —, guvernul, 
având în fruntea sa pe Guizot, a desaprobat pe consulul 
Franţei, care era Billecog, a cărui minte a fost tulburată 
prin aceasta disgraţiere, In acest chip, fără a recâștiga 
o situaţie economică, se perdea, în acelaș timp, situaţia 
politică ce fusese câștigată favorizând aspiraţiile cele mai 
naturale ale populaţiunilor creștine cele mai apropiate de 
Franţa, în aceste regiuni. 

Rezultatul, din punct de vedere economic, este foarte 
uşor de prevăzut: sunt statistici care îl arată. 


Să cercetăm, spre pildă, un comerţ de o foarte mare în- 
semnătate, acela al cerealelor. Până la 1829, cerealele ro- 
mânești erau silite să fie vândute cu preţ fix, pentru apro- 
vizionarea Constantinopolului. Ori, cei ce sunt siliți să vândă 
numai într'o parte şi în condițiuni care nu-i mulțumesc. 
găsesc totdeauna mijlocul de a scăpa de această constrângere, 
adică de a nu mai furniza producţia lor, Iată pentru ce 
producţia grânelor înainte de această dată era cu totul 
inferioară. 

Imediat ce a fost proclamată libertatea comerţului de 
cereale, în urma tratatului dela Adrianopol între Rusia 
şi Imperiul Otoman, și după ce Românii au recâștigat lo- 
curile pierdute pe ţărmul stâng al Dunărei, dela Severin 
şi până la Brăila, activitatea în domeniul producţiei grâ- 
nelor a crescut, și chiar în unele epoci de foamete, 
ca în 1840, s'au văzut vase venind în număr neobiş- 
nuit în aceste porturi ale Dunării pentru a se apro- 
viziona, 

Astfel la Brăila, în 1840, se găsesc 3 vase engleze, 39 
vase rusești, 32 vase austriace, 7 vase ioniene, 5 vase na- 
politane, un singur vas francez. Şi, la Galaţi, la o dată 
foarte apropiată, port cu o proporţie enormă de vase ve- 
nind din toate părțile Europei, se vede un singur vas al 
Franţei. Și pentru Macedonia s'a putut face această con- 
statare: „Dela 1825, ani întregi au trecut fără ca să fi sosit 
pe piaţa noastră (franceză) un singur balot cu bumbac din 

Macedonia” 1). Şi un Grec din Smirna, amic al Franţei, 
Demetru Georgiade, arată mai de vreme chiar că: „,co- 
merțţul francez care, în 1789 reprezenta 42.41%, din tra- 
ficul general, nu mai reprezenta în 1839 decât 3.10%”.2) 


A fost o schimbare la o singură dată: în timpul răz- 
boiului din Crimeea, și o schimbare foarte însemnată. Mai 
întâiu, pentru aprovizionarea armatei care opera în Rusia, 
s'au făcut cumpărături foarte însemnate în regiunea du- 
năreană. Apoi, pentru prima dată se văd agenţii Franţei 
recomandând să nu se mărginească aşa cum se făcuse la 
sfârşitul secolului al XVIII-lea şi la începutul celui de 
al XIX-lea, trimiterea în Principate, ca şi în alte părți, 
pentru luxul boerilor, de lucruri de podoabă, articole de 
modă, mătăsuri de Lyon şi un tutun mai scump decât 
acela ce se putea procura în Turcia. 

Cei mai inteligenţi dintre consuli — și nu lipseau din 
aceştia — sfătuiau exploatarea materiilor prime care se 
găseau în Principate și cred că pentru comerțul francez, 
problema se pune astăzi în acelaş fel ca în acea epocă. 

- Existenţa materiilor prime este indiscutabilă, la o na- 
ţiune, îndrăsnesc să spun, mai apropiată de națiunea fran- 
ceză ca indiferent care alta în Europa națiune ale cărei 
simpatii au rezistat la aspre încercări şi care a trecut peste 
toate socotelile diplomaţiei pentru a se oferi cu totul Franţei, 
în ora celui mai mare pericol care a amenințat vreodată 
Statul francez și rasa franceză. Sunt deci acolo materii 
prime, mai e şi instrumentul omenesc de care e nevoie pentru 
exploatarea materiei prime, mai sunt în sfârșit şi toate 
înlesnirile unui export maritim: odată Compania Fray- 
ssinet juca, în comerțul Dunării, cu totulalt rol decât rolul 
pe care-l juca, înaintea războiului, navigația austriacă şi 
germană și după războiu, navigația italiană. 

Şi atunci, dacă Statul francez s'a arătat totdeauna foarte 
rece cu privire la orice propunere mai îndrăsneaţă de a 
exploata acest domeniu economic, au fost Francezi cari, 
individual, au încercat, pe propriul lor risc, şi trebuie să 
spun şi spre marele lor folos comerţul regiunilor dunărene. 


Se cumpăra, între 1840 și 1860, lâna turmelor româ- 
1. Juliany, i. «., p. 221. 


2. Smyrne, l'Asie Mine.re au poini de vue économique el social, Paris 
1885, p. 226. 

nești pentru stofele din Verviers. S'a încercat, sub prințul 
Bibescu, o mare exploatare a pădurilor de stejari din Mun- 
tenia : viitorul principe Stirbey a fost el însuși unul din 
proprietarii cari au încredinţat această exploatare între- 
prinzătorilor francezi. Ici și colo erau fabrici creiate de 
Francezi, dela fabrica de ulei din Limburg până la acelea 
ale epocei războiului din Crimeea. A fost chiar pe la aceeași 
dată, o încercare de contribuţie la exploatarea viilor mun- 
tene. 


Cu, războiul Crimeei, aceste încercări interesante au dis- 
părut. Austria a rămas stăpâna drumului Dunărei şi, când 
a fost vorba de a se apăra interesele româneşti, România 
s'a găsit cu totul izolată. 

La rândul său, Germania a alergat să puie mâna pe 
Marea Neagră. 

Portul Constanţa este datorit fără îndoială, necesită- 
ţilor economice ale României, dar în mare parte, şi celor 
ale Germaniei. Prin Constanţa trebuia să se facă legătura 
cu Asia Mică şi marele proect al celor trei căi, care tre- 
buiau să ajungă la Bagdad, cereau acest port, sub pavi- 
lionul românesc, dar trebuind să servească intereselor 
Germaniei. 

Trebuie să spunem că şi Germaniei i-a lipsit iniţiativa. 
In timp ce Austria, dominatoarea Dunărei, nu avea avân- 
tul producţiei necesare pentru a exploata drepturile sale, 
ea, Germania, care avea industria în putință de a între- 
ţine acest comerţ, n'a avut curajul de a pune în valoare 
Dunărea. Ea a preferat mai mult. calea pe uscat spre Con- 
stanţa, pentru a se arunca apoi în întreprinderi care, re- 
prezentând o politică cu totul desorientată şi incapabilă 
de a se întreţine într'un mod normal, au dus-o la compli- 
caţiile din care a rezultat marele războiu. 

Şi, ca oricui, care, fiind istoric este legat și de politică 
— din care fac parte —, îi place să dea concluzii de actua- 
litate, voiu termina aceste observaţiuni zicând că, mai 
cu seamă în aceste regiuni prietene Franţei, este un loc 
de luat şi nu trebuie ca acest loc să fie părăsit indiferent 
cui, pe care nu-l iubim, dar pe care vom fi constrânşi să-l 
suportăm, din cauza lipsei amicilor noştri. 

